
ओम ग्वरवे नम: 


यूग शब्द त प्रान म्युल 


शायद छु सरस्वती हुंद मुकामि वसल ज़िन्दगी हयाँति सकून 
बखशान त नूरॉनी हुंद परतव छु च्वपासे प्यवान, येलि ब टॉठिस 
“अभिलाश' सुन्द्वन वचनन तु बजनन साम ह्वावान छुस। मे छु बासान 
म्यरज्ञ काकनि शब्द ब्रहम मंज्ञ छु स्यौद साद 'अभिलाश' रसु-रस॒ 
कलु नोन कडान। यौद म्यरज़ काकुन्य राम सुमरन त॒ गोव्यन्द जहार 
छु गोल वॅटिथ हमसू राज़स शाह दरबारस मंज़ अरफानक्य रंग 
छट्नावान। मगर स्यौद साद पॉठ्य राम बजन ग्यवान। हक त पोज़ छु 
यिय काक सॉबन्यन रुमन-रुमन मंज़ छु राम ईश्वरीय बसान। मगर 
काँसि छुन हुबाबक्य मुशक्‌ पोश हावान ! लल देदि हद्य पॉठ्य अँन्दरी 
नार तपान। म्यानि वनुनुक मुदा छुन कि बँद्रीनाथ “अभिलाश' छि च्यत 
वतरिस मंज़ चरॅट्य-चॅट्य कवंग॒ तेहजन बंद्य करान, बॅल्यकि कुलहुम 
पुशरिथ प्रकाश यात्रायि मंज़ हलम दॉरिथ ग्वर॒ दीवस मांगय मंगान! 

दय रॅछनस वाव गल्यव मंज्ज त॒ सम्साँरय मायायि मोकल म॒ 
फॅरयनस ज़ांह। ब॒ छुस आशावान जि अभिलाश कडि काड त बनि 
सन्ताप देद्यमित्यन जानानन सायिदार शिहिज बून्य! यिम छि पॅज्य 
पाँठ्य म्यानि बागुच लोल ज़ीनथ त॒ मशकि जावदॉनी। यिदुंद्यन भजनन, 
लीलायन त वचनन मंज़ छि रेस्युल त॒ ताहदार विराह। शब्द गोन्यन 
मंज़ अन्मोल लोल त यिन वालि व्यचार सँदरुक गन्यर त॒ सन्यर छु 
गुफ्त रोव करान। 


तीज वुज़मल तीझबुज्लल _ गरीनायअभिलाग 

वतन साम ह्यवान, मगर ज़ांह न पननि वति डलान, तवय छि 
ग्वर शिव स्वरूपस मंज़ डेंशान। मेंदरेर, मेछर सोंतच तरावथ त तोर 
गछनुक्य शिहिल्य खाब छिस अभियास बल किन्य नज़रि गछान। 
दज्ञवन्य रेह छन गर्म क्वछि मंज़ श्रोपरॉवमच तु हावसन लतुमोन्ड 
करनच मशिक छन जॉरी थाँवमच। 

दय बूज़िन सरस्वती हुंदि म्वख प्रकाशिच प्वखत ज़ान नीरिन 
हुसनि शबाबक्य पाठ्य छ्यत गॉमचन आशन गॉशरावान! अँज़्यचि 
आम लीलायि छि सतही मगर अभिलाश हिव्य वारयाह शॉयिर छि 
अथ काठ व्यचार ब्वदि छस स्यठाह कॉम करान, तवय छि आराधना 
करान जि ब गोछुस बुथ दियुन लायक रोजुन, शब्द प्रयाग छिस शान 
बॅड्यन मसतानन हुंद्य मदुशालायि बनेम॒त्य। 

प्रान अब्यासुक पवित्र दरबि आसन रूज़्ययस आयितन त॒ 
ग्यान कोन्डलनी व्यछ्नॉव्यनस प्रकारि मन्डलुक अनाहद नाद ग्वर 
क्रेपायि सृत्य। कुलुहम बजनन प्यठ नज़र त्रॉविथ छु मे ननान जि 
अभिलाश सॉबस छि सृष्टी करताहस सृत्य रॉब्यत करनच दग त 
तडप, तवय छि यिहुंद्यन बजनन मंज़ आसमॉनी परवाज़ ति कुनि कुनि 
जायि लबन यिवान। स्वन्दर मानवतायि हुन्द स्वरूप छुस पोशि टूरयन 
मंज़ गुफ्त वकति वसल वाति त पोशि दूरय फ्वलन बरजसत॒ त 
मॅशकि जावदॉनी वाति कुल जहानस! 


आनन्द स्वामी प्राण नाथ भट्ट 'ग्रीब' 
~ भाईजी 
हि हि ह 

३० 


ग्यान गंग छि जाँरी 


पँडित बँद्रीनाथ अभिलाश छु लीलायि अदबस सुत्य तोलुक 
थावन वाल्यन शॉयरन मंज़ अख थ्यकुन लायक नाव। अँम्यसंज शार 
सुमरन “क्षमा पोश'' योस केह वेंरी ब्रोंह असिताम वातनावन आयि 
छि अकीदती अदबस मंज़ अख खास मुकाम थावान। तिक्याज़ि स्व 
छि भॅख॒ति रस॒ सृत्य बरपूर त परन वाल्यन छु तम्युक बास पूर पॉठ्य 
सपदान | तिहुंद रुम रुम छु आनन्द प्रावान, येमिच वज़ाहत शब्दन मंज़ 
मुमकिन छन। अभिलाश सॉँबन्यन लीलायन तु भजनन हुंज़ अख 
खास खूबी छे यि कि परनवोल छु आनन्दमय सपदिथ अँम्यसुन्द 
कॉयिल सपदान, तिक्याजि ऑमिस छु पनुन अख खास असलूब, 
अख खास लेखन वॅतीर'युस सोंचस प्यठ मजबूर छु करान। 

अज़ छु बेयि अख सोम्बरन हाथ अभिलाश सॉब असि ब्रोंठ 
कनि आमुत अथ छु नाव “'तीज़ वुज़मल''। यिम तीज़॒ वुज़मलु छे 
साँचि फिकरस गतग्यूर कँर्‌य कॅर्‍य पनुन व्वजूद सर॒खर करन बापथ 
वुतुश दिवान। अखतुय यिति सोंचनस प्यठ मजबूर करान ज़ि ब॒ 
क्याह करनि आयोस त॒ ब क्याह छुस करान। ब मा छुस गटन मंज़, 
दकन तु दोलन लोगमुत। गाशस मंज़ यिन॒ बापथ छु अभिलाश साब 
ज़रूरी मानान कि:- 


मन लोंचि व्यशवास येम्य गँड्य गँड्य थोव, 
द्ररलब द्रष्टांत तॅम्यस॒य गौव। 

तिता NS... बद्री नाथ अभिलाष 


अमि व्यशवासय प्रकाश थन प्यौव।। 
मन गोव मन॒ मोहनस॒य सृत्य।।० ।। 


यि बन्द छु टाकार पॉठ्य अभिलाश सॉबनिस अनुभवस कुन 
ति इशार करान। सादनायि हुँजि ख़शुल वति पकान पकान छु इन्सानस 
दौह पत॒ दोहुनेव्य नेंव्य अनुभव सपदान। नव्यन सिरन ठान व्वथान तु 
नवि हकीकँचु छे असि ब्रॉहकुन यिथ वाश कडान। ब वोतुस यि सोम्बरन 
पॅरिथ अँथ्य नतीजस प्यठ जि अभिलाश सॉबस छै ग्वर कृपा हाँसिल 
त॒ वत॒ हावुक छुस प्रथ मरहलस प्यठ सत्य सृत्य मटि मटि दिवान तु यि 
छु नव्यन सरहदन हुंज़ निशानदिही कॅरिथ तिय वनान यि ऑमिस 
द्रष्टान्त छु सपदान। 


फ्रेचर फौलुम फरफेश चोलुम ठँहराव लोग तूफानसय। 
पम्पोश रूपी दिल फौलुम असतथ कोरुम भगवानसय।। 
शब्दन मै लोलुक मस बौरुम वाँसरिम तिमय सम्सारसय। 
आकाशसुय प्रकाश माँगुम सुय रंग राँगुम व्यचारन॒य।। 
शान्ती सरस न्यरमल ज़लस मंज़ येलि वोधुस बश्रानस्‌य।॥० । | 


यिछ हिश वॉनी छे तेली म्वखार ब्यन्द मंज़ नेरान यैलि पेंज़्य 
पाद्य ग्वर कृपा हाँसिल आसि। खयाल छु थज़र प्रावान, अनुभव छु 
च्यथ फोलुरावान, सरसस्वती छि म्वखस वास करान, शब्दन छु माँछ 
पेडान त वॅन्यमितिस मानियिक्य सेंदर लहर मारान। अभिलाशस छु 
सोंचस मंज़ नव्यर आमुत त यिम चीज़ या गटनायि अख इन्सान नज़र 


अन्दाज़ छु करान यि छु तिमनय हुंदिस बारस मंज़ सोंचान त श्रमान। 

छि कॉत्याह शव दोहस नेरान, वुछिथ छुन तोति पोत फेरान। 
तवय वॉलिंज चलान ज़न छम, छेट्योमुत मन मे कर श्रोच्यम | । 
ब कथ क्युत योर औनथस चेय, व्यलास अभिमानकुय वोल मेय। 
कृया पाप॒च कुठिस मंज़ छम, छेटयोमुत मन मे कर श्रोच्यम ।। 
कह 
यि छा कर्मफल किन्‌ यरादय छु न्यरबल, 
किन॒ छि मोह मायायि हुज़ जॉदय हाँकल | 
कल करय करय कल क्याज़ि छम न रोज़ान।। 
स्वय अरज़ी आज़ दयस छुस ब सोज़ान।।०।। 
ऋ 
ख्यथ च्यथ दोहय आसान वुंगान, बेफ्रोक न ज़ांह बेगम श्वंगान। 
सुबहन अॅनिथ शामन परय, स्वय बोज़तम परमेश्वरय।। 


अभिलाश छु तिमन मसलन ति दल दिवान यिहुंद तोलुक 
बराहिरास्त अॅकिस सादक्‌ सुंदि बका बापत निहायत ज़रूरी छु। पनुन 
व्वजूद सर करन॒ बापत छु सम दृष्ट आसुन ज़रूरी योस गफ कथ 
छन। यि छे वारयाह रियाज़त करन पत हाँसिल सपदान, सु ति तिमनय 
यिम दयि वति पकनस त केन्ह सर करन बापत पनुन कुलहुम व्वजूद 
अर्पन करान छि। अभिलाश सॉब छु वनान:- 


दख त स्वख यकसान गोछ मे बननुय, 
पर त पान दोगन्यार छूयननुय गौछ। 
पतृ ओस न ब्योन ब्यौन लेजनय रननुय।। 
मन गोछ चोनुय दास बननुय।।०।। 

वनन तल छि यि कथ सँहल बासान मगर करनस तल अनन 
बापत छु मनशस खोनवट॒ ख्वड खनुन त॒ अमिकिस वरतावस मंज़ 
पान अनुन, यि पाननावुन छु पेंज़्य पाँठ्य दयिगथ त॒ बेयि न केह! पर 
त॒ पान हिवुय व्यन्दुन। शॉद्य त गॅमी यकसान ज़ानन्य, तलुन त॒ तुरुन 
ह्युव बासुन, तापस त शिहलिस न फर्ख करन्य, दौह त रात ह्युव 
बासुन, ज़्यनस त मरनस सम रोजुन, याने प्रथ कृसमुक दुयति भाव छु 
दयि वति पकनस त दय प्रज़नावन बापथ अख अँहम लाहेअमल, यथ 
प्यठ अँकिस सादकस पकुन ज़रूरी छु। अमि कथि हुंद एतिराफ 
करुन छु हॉविथ दिवान जि अभिलाश सॉबन ति छु व्वन्य दय ज्ञानन 
बापथ पान प्रज़नावन म्वख सेज़ वथ रेंटमच। अभिलाश छु व्यशवासचि 
रज़ि चीर थफ कैरिथ, यछ त पछ छस ज़ि सोरुय केह छु दयि संज़ि 
मरज़ी प्यठय चलान, यि सु येछि तिय बनि। वनान छु:- 


असम्भवस छु सम्भव बनन, येलि आसि यछुन चोन। 
दाना अँथ्य मालि दयगथ वनन, प्रय छम न गनन चॉन्य।। 


खॉली यछ त पछ्य योत करि न॒ कार। सम्सारस यिथ छु 
मनशस कर्म करन्य ज़रूरी तिक्याज़ि ज़ड़मौंड मा छु ज़ि हरकत हैकि 
न॒ कॅरिथ। जुव ज़्यत॒ आसन म्वख छिस कर्म करनय त कर्मन छु फल 
ति मेलान। कर्मन हुज़ञय व्वल॒हेंर्यशि छे जीव जाँच यिन गछनचि 
लाकृसारि लॉजमच॒ तवय छु अभिलाश वनान:- 


कर्मच वदल छम थोस अनान, 
छल्य छँल्य यि मन छुन कैंह प्रनान। 

रँद्य रँद्य चलान पेठ्य वुछ प्रंगय।। 
वर दिम मै त्युथ युथ न केंह मंगय।।०।। 


मगर कर्म करन वरॉय छुस न कांह चार। येलि अख मनुश 
न्यशकाम कर्म रोज़ि करान, तस गलि अमि अभियास॒ सोर्य अभिमान त 
धर्मच वथ पानुनोविथ वाति तथ मुकामस यथ प्यठ यि वातुन छु यछान:- 


अभियास आभास गछि पानय, 

राँस्य गछि अभिमान दान दानय। 

कर्म ज़ियि सर कर धर्म दोस्तूर ।। 

डंजि च्यथ यिना चलि लंजि लंजि दूर।।०॥। 


सोरुय केह ज़ानन॒ पत छु भख॒ति भाव किन्य शिवस त॒ शखती 
हुद गुनगान कॅरिथ तँस्य सोरुय समर्पन करान त वनान:- 


दिह द्वार मन चोन येलि श्रोची, 
शिव नाथ अद्‌ चॉन्य नाद बोज़ी। 
वल अज़ कल दिथ कर समर्पन।। 
अज़ जटा दरस॒य छु आवाहन ।।०।। 
ह ड 
प्रानन म्यान्यन चाँनी प्रय, चानि दर्शन कुय छुख संशय। 
संशय चलि अद बलि दोद म्योन, मे हय गोछ माता अनुग्रेह चोन ।। 


रायि त सेँच छु प्रथ सु साधक करान यस मनस मंज़ दय 
छारनच अभिलाशा छि दोह ख्वत॒ दोह हुरान। तस छन मनच त्रैश जांह 

ति हमान, बॅल्यकि रल गछुनुक शर छुस प्रथ अन्द कलु कँडिथ केह 
प्रावनच त ज़ाननुच ब्वछि तेज्ञरावान। यूताह ति मनशस कल गनि 
त्यूताह छु सु प्रावन म्वख ज़्याद ख्वत ज़्याद व्वथछांठ करान। अमि 
बापत ति छु ज़रूरी जि तस गछि दोह ख्वत दौह कल गन॒न्य। अमि 
बापथ छि अँकिस सादक्‌ संज़ कामना अख अँहम रोल अदा करान। 
बुछतव अभिलाश संज़ अभिलाशा:- 


“अभिलार्श सावतन यूग नेन्द्राये, डुलगँड्य खुल दियि बेवाये। 
मन छुस लूबान तथ साधनाये, व्रचु गॅयि मचु चानि राये लो।। 


कुलहुम साधनायि मेल्यस तैली फल येलि पॅज्य पॉद्य अख 
साधक पननिस टॉठिस दय संद्य पम्पोशि पाद पननिस हृदयिकिस 
भेद्रपीठस प्यठ रेटिथ म्वनि तु मीठय दिवान रोज़ि हेकि वॅनिथ:- 


प्रेयमय थानस बर यल त्रोवुम, प्रग प्रेमुक तति पॉरोवुम। 
प्रंगस॒य प्यठ लाल सॉब बेहनोवुम, मन गोलरोवुम मायायि निश। 


शिव योगिनी ललि येलि शिवमय सपदनच कल हद ख्वत॒ 
ज़्याद गनेयि तस दोप पनन्य ग्वरन:- 


ग्वरन दौपनम कुनुय वचुन, नैबर दोपनम अन्दर अचुन। 
सुय मै ललि गौव वाख त॒ वचुन, तवय ललि ह्योतुम नंगय नचुन।। 


पानय दय छारन वॉल्य छि छेकरस पनुनिस॒य व्वजूदस छाँड 
दिथ ति सोरुय केह प्रावान यि ज़न ललि प्रोव। गो अँकिस मनशस छुन 


खान बदोश बॅनिथ कन्यन पान छावनुच ज़रूरथ, बॅल्यकि पानसय 
हि 

वोन दिथ सु अबदी पज़र ज़ानुन यमि बापथ सु क्रेशान छु। अथ कथि 
कुन इशार करान छु अभिलाश यिथ केन्य वनान:- 


हदयस अन्दर प्रेमुक मन्दर, रेछरिथ छु वुछ कोताह स्वनदर। 
बूजुम छु लछिनोव तँथ्य अन्दर, त्रोपरिथ बिहिथ सुय दारि बर।। 
हा पान सुलि गरि वोथ सखर येछि पछि मॅचराव तथ चु बर। 
पूरन प्रभू मन्दरस अन्दर, सनम्वख बिहिथ दर्शुन चु कर।। 


अभिलाश साँबनि लीलायि बजन छि गर गर वाँत्यमित्य यिम 
जन लुख श्रद्धायि सान बोज़ान छि यिहुंद्यन बजनन हुंद्य छि वुनिसताम 
त्रेय C.D लुकन ताम वॉत्यमित्य। याने 

१. सँदिजि फुल्य 

२. लीला दर्शन 

३. रतन दीप 

यिमन ८.Dयन मंज़ छि येमि किताबि हुंद्य ति केंह बजन 
शॉमिल, यिम वादी हुंद्यव जान गुलूकारव रथि खाँरयमित्य छि। 

ब छुस ऑखरस प्यठ बंद्रीनाथ अभिलाश सॉबस यि बजनन 
हुज सरताज्ञ सोम्बरन दयि लोल आसन वाल्यन ताम वातनावन बापथ 
वछि वॉलिंजि मुबारक त आही करान। स॒ती छुस यि कामना करान 
ज़ि परनवॉल्य बरन अथ लोल त गॉशरावन पनुन व्वजूद याने परनवाल्यन 
मेठि मन तु बोज़न वाल्यन श्रोचन कन। शुक्रिया! 

26 मई 20]4 मखन लाल 'कंवल' 
जगती टावन शिप जोम। M.No.: 09796699263 

ख्वखज 


सन 84 च्चयशीतस मंज़ येलि ग्वडनिचि लटि शॉयरी मे निश 
थन पैयि त मे लॉज्य शॉयरी हुंज ख्वखज कर॒न्य। ग्वडुन्युक शार 
ओस यिथ कॅन्य:- 

जान छुख न पान म्यानि, क्याज़ि ज़न्मस आख। 

ह्यन आख कर्मन हुंदि ज़ालय।। 

दूर छुख प्योमुत निशि भगवानस। 

सम्सार जाल किस वानस प्यठ।। 

द्रख त दौद्य वुछ वुछ दिवान छुख नालय। 

ह्यन आख कर्मन हुंदि ज़ालय।।०।। 


यि आस म्यानि खाँत्र नेय कथा, सफ खंड ल्यूखुम, मगर 
सॉनिस गामस या अथ अँद्य पँख्य ओस न कांह ग्वनमाथा नज़रि गछान न 
ओस अमि कृसमुक वातावरनय द्रीन्द्य गछान। गर परिवारस मंज़ ति 
ओस नु काँसि शॉयरन ज़न्म ह्योतमुत। दयि सुंद यछुन, अकि दोह आव 
अख रिशत॒ दारा सोन ग्र, नाव ओसुस न्यरंजन नाथ “सुमन पिंगलिना। 
स्वर्ग ऑस्यनस ब छुस दुकानस प्यठ बिहिथ त खूच्य खूच्य होव मे मिस 
यि वरुक। अँम्य दिच अथ नज़राह त वोनुन चु गछ लेखान पत करोस 
शेर॒पॉर। मगर ग्वड़ लेख गणेश जियस प्यठ कांह अस्तोती। ब छुस 
सोंचान नाहकय क्याहसा होवमस, अदुसों ब क्याह अस्तोती लेख,ब नय 
अमि कार्‌कुय छुस, न छम अमि आलमच कांह खबर । बँहरहाल दयि 
सुंद गोव अनुग्रह, मे लीछ गणेश जियस प्यठ अख व्यनथ:- 

स्वनदर छु साथ अज़ कोताह जान, 

श्री गणेश अज़ बन त म्योन मेहमान। 
व्यनती बोज़तम त॒ थावतम ध्यान ।। 

श्री गणेश अज़ बन त॒ म्योन मेहमान ।। ० ।। 


बोज़न वाल्यव केर पसन्द मे दरेयि जंग, कूशिश रूज़ जॉरी, 
कल रूज़ गनान। यिय वनान वनान गॅयि अख किताब “क्षमा पोश'' 
नावच तयार। लूकन खँच टारि, कारवान रूद पकान त॒ मे लोग 
नविसर्‌ व्यचारन हुंद यि केल्य फम्ब चारय चारय ब्वदि हुँजि कंगनि 
प्यठ व्यछुनावुन त अथ तोसस तोम्बय कॅर॒य कॅरय मन किस येन्द्रस 
प्यठ कतिथ ऑविल्य पनस ध्यान धारनायि हंज़ि दोरि प्यठ खॉरिथ 
ज़ॉविज पशमीन पॅट तयार करनुक प्रयास करुन। संकल्प छुम यिय 
ज़ि म्योन टोठ भगवान येलि म्यानि खाँत्र यूत फिकिरमंद छु रोज़ान त॒ 
मे ति पज़िहे केह भाव डॉल्या तस अर्पन करन्य। म्योन प्रयास कोताह 
स्वफल छु ति ननि परन वाल्यन हुंज़ि रायि तलु। स्वय॒ डॉल्य ह्यथ छुस 
ब॒ अज़ त्वहि आमुत, नाव छुस “तीज वुज़मल''। 

व्वमेद छम त्वहि यियव पसन्द त॒ परनवाल्यन भेंखति ज़नन त 
बोज़न वाल्यन हुं दुख ज़द दिलन पेय शुहुल शबनम त म्यानि मनूकामनायि 
नरन नेव्य नेंव्य बामन, तिक्याज़ि दयि सुंद यछुन येलि आसि तेलि छु ताप 
वुडरन ति क्वंग असमान खसान। इन्सानस तान्य छु प्रयास। 

म्यॉनिस समाजस युस वुन्यक्यन वनवास छु बूगान त समयिक्य 
काल ग्रहुन्य छु सोन बुद्धी बल त गाट॒जार तल रूटमुत, सोन गर बार, 
पैन्ड पुरन तु कुलहुम गरवेठ, स्वख समपदा नियि समयिक्य काल 

चँँकरन म्वछि मुचरिथ त॒ अथ वथरिथ। अँस्य न्यरदूश रूद्य कट 
चैश्मव यि वुछान तु वदुन ति तोग न। 

ब छुस पननिस ग्वर देव आनन्द स्वामी प्राण नाथ भट्ट “गरीब 
भाईजी सुंद आबॉरी, युस पान अख योगिक शॉयिर त॒ मॉहिर साधक छु। 
यमिस साधना छि स्वभावसुय मंज़ भागि आमुच। तिमव कमि अनुमान छि 
म्यॉन्य अड गॅरय अछर परखाँ्यमित्य ति ननि त्वहि पर्न तल। 

बु छुस मखन लाल 'कंवल' (कंवल सोपोरी) युस अख 
कदावर शॉयिर त साहित्य अकादमी तु कल्चर अकादमी हुंद एवाडयाफतु 
शायिर छु, येम्य यथ किताबि साम हाथ पेशि कलाम ल्यूखमुत छु 
स्याठाह शुकुर गुज़ार। 

श्री पी. एन. 'शाद' सॉबस दियिन भगवान रुम रेशुन आय, 
येम्य म्यॉनिस देव नागरी लीखमितिस ज़ेर जबर हुद्य ज़ेवर लॉगिथ 

अड कजर कोस। 

ब छुस श्री.एस.एल राज़दान सॉबुन शुकुर गुज़ार युस विजि- 
विज़ि यिम भजन बूज़िथ मे होसलु अफज़ाई करान रूद। 

ब॒ छुस पनुनि अर्दागिनी श्रीमती रतना जी यौस दयि अनुग्रेहच 
मुसतिहक छि, येमि मे ज़िन्दगी हुंदिस सॅनिस त वोगनिस क्रीठिस त ज़ीठिस 
सफरस मंज़ पनुन अथवास आयितन थॉविथ तथ परमपरायि अमली 
शकल दिच, तथ लोचि गंडस करन चीर थफ युस असि लेग्नस प्यठ 
अग्नस थिय अख अँकिस वॉँनी दिथ कोरमुत छु धन्यवाद दिवान। 

भगवान बखशिन असि सारिनुय सत ब्वदि त॒ दयि सुज़ि येछि त 
पछि लेगिन फुलय तु फलिन पोशिवन तु हाँविन असि पनुन नोव बहार! 

बी. एन. 'अभिलाष' 

माता ललीश्वरी हुंद्न चरनन मंज़ 


स्स्त्न्न्म्म्ज़्ज----  पीज़॒वबुज़बल वुज़मल 


सत॒ची कथ रूज़ वुछ पत॒ वथ, पोंप्रचि ललि केँर्‌य पोंपरिन्य गथ | 
अँम्यसय पननिस शिवस॒य पथ, पोंप्रचि ललि कँर्‌य पोंपरिन्य गथ।। 


दूयद द्रायि दिल जान दयस॒य पथ, दूड वेशवास तय न्यशचय ह्यथ। 
अभिप्राय अँदरिम गोस अभिज़्यथ, पोंपरचि ललि कँर्‌य पोंपरिन्य गथ ।। 


ललि दिघ्र लथ गोड़ गर बारस, अन्द ह्यथ नश्वर सम्सारस। 
गरि द्रायि पनुनुय प्रालब्द ह्यथ, पोंप्रचि ललि केँर्‌य पोंपरिन्य गथ ।। 


ललि रोट नालुमति त्याग वॉराग, दौह राथ तमि हेच शिवसय ज़ाग। 
हमसोस ओसुस मारान गथ, पॉप्रचि ललि कँर्‌य पोंपरिन्य गथ ।। 


तमि कोर शिवस॒य अर्पण-पान, अर्पण गँछ्यथय व्वोपद्योस ग्यान। 
वाखन मंज़ द्राव ग्यान अमरयथ, पोंप्र॒चि ललि कॅरय पोंपरिन्य गथ ।। 


ललि ललनोव निलुवठ वाँसे, दूश मा तमि दियुत बेयि काँसे। 
प्रालब्ध फल द्रायि पननुय ख्यथ, पोंप्रचि ललि केर पोंपरिन्य गथ ।। 


क्रयि सृत्य तमि कोस अज़लस ग्रोन, प्रयि स॒त्य प्रज़लोवुन ड्यकलोन। 
जगतस ज़ैवि प्यठ तँम्यसंजञ कथ, पोंप्रचि ललि कॅरय पोंपरिन्य गथ।। 

ललि कोर ध्यानस त प्राणस म्युल, साक्षात तमि वुछ कलपवृक्ष कुल। 
ललि चोव गलि गलि यूग अमर्‌यथ, पोप्रचि ललि कैरय पोंपरिन्य गथ।। 


ललि ह्य ललवाख लोल सान पॅर्यतव, अनुवाद कँर्‌य कॅरय जिगरस बेंर्यतव। 
दयि संज़ सथ हावि पानय वथ, पोंप्रचि ललि कॅरय पोंपरिन्य गथ।। 


“अभिलाष च्च ति त्राव दिह अभिमान, शिव वतनय चुय वथराव पान। 
सोय छय म्यॉनय तेय बॅड नंस्ययथ, पोंप्रचि ललि कॅर॒य पोंपरिन्य गथ।। 
ह 


यिमन ब ज़ामुत छुस 


खॅच॒ख स्वर्गस वोनुथ मा काँसि मॉजी। 
दिलन गॅयि खंजि कन्यन गॅयि चाख मॉजी।। 
रफीका छा चे हियुव कांह ब्याख मॉजी। 
तवय जिगरस वसान छम श्राख मॉजी।। 


ब॒ ओसुस बेखुदी मंज़ पान यीरान। 
खबर आँसा मे प्रारान छुय न्ने शुमशान।। 
रंगा रंग पोशिनुय लॅज शीन छठ ज़न। 
वॅसिथ गगरायि रोसतुय आयि त्रठ ज़न।। 


बद्री नाथ अभिलाष तीज़ञ बद्रीनाधअधिलाष _]तीजुवुज़मल 
त्रटे तत खल कर मॉसूम हेडरन। 
मर्ग छुय वर्ग वालान शूर वीरन।। 
शृपथ सॉन्य मा चे रूज़य तूरय ललुवॅन्य। 
मोहुच गांगल छे मा यीच्र सँहल चलवेंन्य।। 


पिता सोनुय ति द्राव आकॉश्य वुफि ज़न। 
चच मा प्रारान तॅमिस माहरेन्य बॅनिथ वन।। 
वॅनिथ केन्य शैछ तॅमिस त असि न खब्र॒य। 
सु द्राव लारिहौत बॅनिथ माहराज्ञ ज़बर॒य।। 


फॅलिथ आयि चॉन्य पम्पोश वुछ छि शोलान। 
यि मा चॉनिस शरस अज़ तर छु नेरान।। 
ब॒ मा मोठसय मे मा ज़ांह बुथ ति होवुथ। 
च्रे मा सोरुय दँलिस दन्यथय यि त्रोवुथ।। 


करान छुय भाव पोश ‘अभिलाषः अर्पण। 
सँमिथ संतान दिवान छिय श्राद्ध तर्पण।। 
ह 


तीज्ञ वुज़मल 


मन गोव मन मोहनसय सत्य 


यैलि यैलि व्यशयन म्यान्यन छूयन गौव, 
मन गौव मन मोहनसुय सुत्य। 
अँथ्य प्यठ शँत्रन सुत्य अनबन गोव।। 
मन गोव मन मोहनसुय सुत्य।।०।। 


यन प्यठ श्रोचर व्यचारन गोव, 
तन प्यठ ख्यन च्यन मेँश्य मॅश्य गोव। 
दौर दिह म्योनुय तन पन पन॒ गौव।। 
मन गोव मन मोहनसय सुंत्य।।०।। 


व्यचार नागस यन पोन्य नोन गोव, 
त्रेशि हुन्द बासा मेति तनु गोव। 
त्रैशि दादि जिगरस तन छ्यन छूयन गोव।। 
मन गोव मन मोहनस॒य सृत्य।।०।। 


दूरयर चाने त्युथ मै सन्‌ गोव, 
य्वग ह्यु अख अख ख्यन मे गोव। 
प्राणव निशि ज़न पानय छूयन गोव।। 
मन गोव मन मोहनसुय सृत्य।।०।। 

प्रेमय थानस प्रकाश थनु प्योव, 
हनि हनि अनि गोट नाशस गौव। 
बुज़मलि तीजुक परतव ज़न प्योव।। 
मन गोव मन मोहनसय सुत्य।।०।। 


` मुरली शब्दस मूहित मन गोव, 


कामुदीनन ति येलि कननुय गौव। 
वीद अमर्‌यतसँर्‌य अख अख थन गौव।। 
मन गोव मन मोहनसय सुत्य।।०।। 


सन्तव साविधान पननुय मन थोव, 
यूगु अमृत गलि तिमबुय चौव। 
अमिकुय हावस मेति यन तन गौव।। 
मन गोव मन मोहनसुय सुत्य।।०।। 


दयि नाव अमृत दवछि दवङि येम्य चौव, 
पछि हुन्द दरवाज़ यल॒ तस गौव। 
अभियास॒ गर्बस ईशर थनु प्यौव।। 
मन गौव मन मोहनसुय सुत्य।।०।। 


तीज़ वुज़मल 

स्वरय स्वरय सन्यच्यथ येम्य केंछा थोव, 
पर मा तति येति तस केन्ह प्यौव। 
यूगु बलु स्वन सॉव्य सामान ह्यथ गोव ।। 
मन गोव मन मोहनसुय सुत्य।।०।। 


सँन्य चूर 'अभिलाशस' लोलस प्यौव, 

तपु रेशनुय पाद रटने गोव। 

तिमनुय छार॒नि सुय वन वन गोव।। 

मन गोव मन मोहनसुय सुत्य।।०।। 
जे 

शाह मा खुंत्य म्याँन्य शाह संज़ि राये 


हुट मट बाँसा कर मेति ज़ाये, 
शाह मा खेँत्य म्यॉन्य शाह संज़ि राये। 
बति द्रास नादान सुति रूद छाये।। 
शाहमा खेँत्य म्यॉन्य शाह संजि राये। | ० । । 


नय आव सोन्थय न फुलय द्राये, 
नय गिलि दूरी बनवुनि आये। 
तिम केँर्‌य शेड्य म्यानि अज़लुनि छाये।। 
शाह मा खेंत्य म्यॉन्य शाह संज़ि राये।।० ।। 


रच मालि दोह दिश र॒चु कथ॒ बाव्यम, 
अकि कन बोज़म बेयि कन त्राव्यम। 
बति गोस बुथ्यफ्युर तमि कोर वाये।। 
शाह मा खेँत्य म्यॉन्य शाह संजि राये।।०।। 


गन मालि दोह अकि ग्वन व्यसतॉरिम, 
वेठ्य पूठ्य तमि मंज्च कॅचताम चॉरिम। 
बुड॒व॒न्य कोतर थख दिनि आये।। 
शाह मा खेँत्य म्यॉन्य शाह संज़ि राये।।० ।। 


तीज़ वुज़मल 

ज़च॒ मालि दोपनम ज्र्वल मॅशरावय, 
आदु हो पन॒नुय रप हावय। 
तोतॉन्य हावय न अख सिरसाये।। 
शाह मा खेंत्य म्यॉन्य शाह संजि राये।। ० ।। 


क्वंग मालि दोपनम क्वंग नौवरावय, 
यहलूक परिलूक मुशकावय। 
ग्वड परखावय ब चॉनी माये।। 
शाह मा खँत्य म्यॉन्य शाह संज़ि राये।।० ।। 


ज़ोंविजि ज़्वलि व्यानि क्वलि छुन सोरुय, 
पानस थोवनम न॒ केह लोरुय। 
गट ज़ोल सिरयस येलि रूद छाये।। 
शाहमा खँत्य म्यॉन्य शाह सुज़ि राये।।० ।। 


सूद बापॉरय आव तोर॒ मेय सती 
वोट खूरय दित्यनम येति कती। 
अम्य खेयि गरवेठ म्यॉन्य बे-वाये।। 
शाह मा खत्य म्याँन्य शाह संज़ि राये।।० ।। 

पापुक पोतुर यैलि वौथ ब्वन कुन, 
अदु खरोत म्योनुय ज़्वन ह्योर कुन। 
वॉलिंजि वेंछ म्यानि तेज़ दुबराये।। 
शाह मा खँत्य म्यॉन्य शाह संज़ि राये।।० ।। 


'अभिलाश' बेहतो चूरि कुनि जाये, 

डेरा दिथ चुय दयि सुंजि राये। 

येति कस सॉरी शर नत द्राये।। 

शाह मा खेंत्य म्यॉन्य शाह संज़ि राये।।० । | 
क 


2] 

र 


कलपना 


शॉन्ती सरस न्यरमल ज़लस मंज़ यलि बोथुस ब॒ श्रानसय, 
रुम रुम छोलुम मल अद चौलुम मुह मद गौलुम यथ पानसुय। 
त्यागुक तील शेरस मोलुम खुर द्राव अदु खुरय दारसुय, 
वाँरागकुय वर्दन बोलुम बुशनेर फ्यूरम जानुस॒य।। 
शॉन्ती सरस न्यरमल ज़लस मंज़ येलि वोथुस ब श्रानस॒य।।०।। 


लंजि लंजि व्यशयव वृक्ष ठोलुम शुहला चौलुम यथ थानसय, 
लजि पज्ि विज़ि विज़ि येलि वौवुम तर द्राव नोन हर दानसय। 
लङि स॒त्य पानुक मान मोन्डुम ड्यक गोव डुल अहंकारसय, 
भूग॒ बोछरुकुय रूगा चौलुम ऑग्न॒य वौलुम अग्यानस॒य।। 
शॉन्ती सरस न्यरमल ज़लस मंज़ येलि वोथुस ब॒ श्रानस॒य।।०।। 


दोह दिश यि लूभुक दोल दुनुम सन्तोश ओनुम साकारस॒य 
मन मूर्ख मौन्ड हनि हनि दोलुम अद दार लोग कुनि कारस॒य। 
गड वाठ मुहुकुय येलि चौटुम लूँट छोट रॅट॒म ब्यवहारसय, 
अभियासकुय हम शिवास पोरुम रंग छोट अद वधीननय।। 
शान्ती सरस न्यरमल ज़लस मंज़ येलि वोथुस ब॒ श्रानस॒य।।°।। 

बद्री नाथ अभिलाष नगला बुज़मल 
पढ़ द्रायि पुरिथ जाम नेंव्य छारनि अँमिस जानानस॒य, 
अछिदाँर आमच छि वोलसनस नेंच्य नेंच्य खसान असमानस॒य। 
दिल छुस ब्रम्योमुत पानसय कर खसि यि रंग ज़ाँपानस॒य, 
नाज़न नौवुय साज़ा करिथ प्रारान तमिस मसतानस॒य।। 
शान्ती सरस न्यरमल ज़लस मंज़ येलि वोधुस ब श्रानसय।।०।॥। 


फ्रेचर फोलुम फरफेश चोलुम ठहराव लोग तूफानसय, 
पम्पोश रूपी दिल फोलुम असतथ कोरुम भगवानसृय। 
शब्दन मे लोलुक मस बोरुम वॉसरिम तिमथ सम्सारसुय, 
आकाशसृय प्रकाश माँगुम सुय रंग रोन्गुम व्यचारनय।। 
शॉन्ती सरस न्यरमल ज़लस मंज़ येलि वोथुस ब श्रानसय |।० ।। 


'अभिलाश' दज़ान मंज़ नारसय पायस यि प्योव न ल्वकृचारस॒य, 

शीन॒ छठ लॅजिस मंज़ हारस॒य शिठन्यार खोत अमारस॒य।। 

ठुक ठुक करान दयि दारसुय ब्रह्मान्ड किस म्वखतारसय, 

अभ्रुरोट करुस लाचारसय अन्दुबोर लग्यस युथ कारस॒य।। 

शान्ती सरस न्यरमल ज़लस मंज़ येलि वोधुस ब श्रानस॒य।।०।। 
ॐ 

बद्री नाथ अभिलाष 
वीजञुबुजल ~ बुजमल सिल _ 


वृच गॅयि मचू चानि राये लो 


अछ रछ चेय पथ नच्ने द्राये, 
वृचु गॅयि मच्च चानि राये लो। 
मचुनुय वॉलिंज फटनस आये, 
वृचु गॅयि मचु चानि राये लो।। 


व्वस द्रव्य लँजमच बुरज़ कायाये, 
वुर दज़ान चानि अभिप्राये लो। 
दुमदाम लोगमुत बडि थदि पाये, 
वृचु गॅयि मचु चानि राये लो।। 


राज़बायि लथ दिथ द्रायि सम्पदाये, 
जूगिस पथ जूग्यबाये द्राय। 
वाँसि हंज़॒ वासनायि आसु दासुबाये, 
वृचु गॅयि मचु चानि राये लो।। 


रास लीला लज व्तत्यम जाये, 
हदयस पेयि तिम छाये लो। 
तिम॒ छायि आस्‌ प्रकाशिकि आये, 
वृच्च गॅयि मच चानि राये लो।। 

बद्री नाथ अभिलाष 
दार तैज़ वुज़मल 


अथ जायि लिव डुव कंर श्रद्धाये, 
प्रंग पुरिथ थोव न्यशठाये। 
पानु यछा अति यॅज़मनबाये, 
वृच गॅयि मच चानि राये लो।। 


दॅरय कॅरय केरय आमच बेवाये, 
बॅरय बॅरय थाल ह्यथ पूज़ाये। 
व्यशवास॒ हौल छुख गँडिथ कायाये, 
वृचु गॅयि मच चानि राये लो।। 


वनवन हुर तुल ग्वड कामनाये, 
वार वार डाल॒ दिनि स्वय द्राये। 
आर॒कॅच कॅरमच चानि प्रेरनाये, 
वृच गॅयि मचु चानि राये लो।। 


आर कॅर्‍य कँर्‌य लजि परनि लीलाये, 
स्वंदर त शीतल सादुबाये। 
साद वस्त्र आस्य केसरय आये, 
वृचु गॅयि मच चानि राये लो।। 


वखनय केँर तिमव चानि लीलाये, 
मेति बूज अँश्य टाँर्‌य मेति आये। 
गतुरेनि गथ आस करान प्रतिमाये, 
वृच॒ गॅयि मचु चानि राये लो।। 

तीज्ञ वुज़मल 
तीज वुज़मल 


सेशुकु नए बुज़मल बद्री नाथ अभिलाष 
मोर संज़ि चालि आस॒ योर येलि राये, 
तनु आस॒ वॉलिजि मंज़ छाये। 
कॅन्य शैछ वॅन्यनख मा मीराये, 
वृचु गॅयि मचु चानि राये लो।। 


नि हुंद जूल ओस सिरयिकि आये, 
जुच आस प्रज़लान म्वखत आये। 
च्यत आकाशुक प्यठ ओस साये, 
वृच्‌ गॅयि मच चानि राये लो।। 


ेत्रन रॅतन दीप व्वदयस आये, 
मायि आस॒ आलवान छायि चाने। 
भाव औश दौद तति ग्यवचे जाये, 
वृचु गॅयि मच चानि राये लो।। 


“अभिलाष' सावतन यूग॒ नेन्द्राये, 

डुल गँड्य खुल॒ दियि बेवाये। 

मन छुस लूभान तथ साधनाये, 

वृचु गयि मचु चानि राये लो।। 
केह 

बद्री नाथ अभिलाष 


तीज़ 


Ree. तीज वुज़मल 


ज़र ज़र गेंछ॒यनय ग्वर दीवो 


लट लठ केंरयथ॒य आमुत छुस अर, 
ज़र जर गेंछूयनय ग्वर दीवो। 
प्रालब्दु कर्मुक अज़लस छुस बर, 
ज़र जर गे छ्यनय ग्वर दीवो।। 


चेय निश आसय लारे होतये, 
पापव बॅरय बॅरय फोतये छुम। 
फोत्यस॒य मंज़ बारि पापुक दफतर, 
ज़र ज़र गेंछ॒यनय ग्वर दीबो।। 


अथरौट करतम पनुनुय स्वरतम, 
छौट वथ हावतम बोठ लगु बो। 
नतु यीर गछु बो थफ तति कस कर, 
ज़र जर गॅछूयनय ग्वर दीवो।। 


` श्वदि मन॒ आसय अज़ बो सखरिथ, 


व्वंदस॒य वाराह व्वखर॒य दिथ। 
न्यशचय केरयथय द्रामुत छुस बर, 
जर जर गेंछ॒यनय ग्वर दीबो।। 

तीज वुज़मल बद्री नाथ अपा 
0 क क नक र क वि नु Ho Te 
नजराह करतम चचल मनसाय, 


सन्तोशि घनसय रोज़्यम लोर। 
येति योर रठतम लाकूमि चय द्र, 
ज़र ज़र॒ गॅछूयनय ग्वर॒ दीवो।। 


स्यज़रा करतम अडगेरय गरथस, 
अर्थस ब्रह्मणस लगि युथ पान। 
व्वन्य गौव सस्य पेठ्य येमि योर यिन मर्‌, 
ज़र जर गॅछूयनय ग्वर्‌ दीवो।। 


फ्रेट्य छुस गोमुत चोट छुम फ्यूरमुत, 
गौट छुम गोमुत ज़ोरावार। 
अमि गटि तुजनम नदहरनी थर, 
ज़र जर गेंछ॒यनय ग्वर दीबो।। 


कर्मव पनुन्यव कॅन्यडिनुय छोवुस, 
त्रोमबिथ त्रोबुस तिमवय बो। 
तिमनय ज्ञखमन छु स्यठाह सन्यर, 
जर जर गेँछ्यनय ग्बर दीवो।। 


आकाँल्य पोशा अज़ मुशकावतम, 
ज़िन्द जावेद बनि म्योन सम्सार। 
युथ पादन तल रटि मेति ईशर, 
भर ज़र गेंछ॒बनय ग्वर दीबो।। 

बद्री नाथ अभिलाष 


तीज़ 


बी व अभिलाई म त ७ समल 


पा” 0 वुजञमल 


स्वय छय ब्वयि रोस ख्वय छुय खबर, 
तिथुय अँन्दारिम टबर छुम। 
ख्वयि चानि स्वय छकि मुशक्‌न्य अदफर, 
ज्ञर्‌ ज़र॒ गंछूयनय ग्वर दीवो।। 


दग येलि शेहल्यम राहता मेल्यम, 
गेल्यम योद पतु सोर सम्सार। 
म्युल बनि महकम पतु मा पेयि पर, 
ज़र जर गछूयनय ग्बर॒ दीबो।। 


च्यतृ कुय आकाश मेति प्रज्ञलावतम, 
अँदरिम गाशा नोन हावतम। 
गाशस सोम्बरनि लजिमच अँछदर्‌, 
जर जर गकूयनय ग्वर दीवो।। 


'अभिलाषस' गॅयि बाँसा प्रारान, 

नोन छुस ज़खमन खून हारान। 

गरि गरि योर युन कर्मुक आहिसर, 

ज़र॒ जर गॅछूयनय ग्वर दीवो।। 
ऊ 

तीज़ वुज़मल बद्री नाथ अभिलाष 
ग्वर म्यानि ज़न्मुक खुर मे कास 


चाटहाल नोवुय अज़ शुर ब॒ आस, 
ग्वर॒ म्यानि ज़न्मुक खुर मे कास। 
रथि खार म्यॉनी श्वास उश्वास, 
ग्वर्‌ म्यानि ज़न्मुक खुर मे कास।। 


मायायि ज़ालस वलन आस, 
अग्यान॒ गटि मंज़ ह्यन ब आस। 
मेर्य मेर्य तवय ज़न्मस ब आस, 
ग्व्र म्यानि ज़न्मुक खुर मे कास।। 


दयिगथ वुछनुक छुम तमाह, 
ज्ञन्मस यिनुक नेरयम मुदाह। 
मकसद यिनुक योर यिय छु खास, 
ग्व्र म्यानि ज़न्मुक खुर मे कास।। 


वतुगथ रेँटिथ व्वन्य सथ छु चॉन्य, 
अँज़राव कर्मक्य न्याय म्यॉन्य। 
सरखम कॅरिथ छुय चोनुय दास, 
ग्व्र म्यानि ज़न्मुक खुर मे कास।। 

बद्री नाथ अभिलाष 


तीज़ 


अक्र 0 0 ___तीज्ञवुज़मल 


यूगी चु छुख रुगी बु छुस, 
दॉरय दॉरय ज़न्म चामुत मे मुस। 
यित गछ यिवान छन व्वन्य मे रास, 
ग्व्र म्यानि ज़न्मुक खुर मे कास।। 


पदवी चे प्रॉवमुच छय महान, 
प्रज़नावि सुय यस आसि ज्ञान। 
अग्यान मे छुय अज़लुक मिरास, 
ग्व्र म्यानि ज़न्मुक खुर मे कास।। 


यूगी गिन्दान छुख यूग रास, 
म्वख चोन प्रज़लान सिरयि खास। 
म्वखसय सरस्वती हुंद चे वास, 
ग्व्र म्यानि ज़न्मुक खुर मे कास।। 


सम्बाव ख्वनि मंज़ छुख रॉटिथ, 
क्रूदस त लूबस कल चेँटिथ। 
अहमस त मूहस केँरिथ ग्रास, 
गवर्‌ म्यानि ज़न्मुक खुर मे कास।। 


‘अभिलाषः यछ्राये आव योर, 
तफ ज़फ यि मा ज़ानी बिचोर। 
साधनायि पनुन अलग॒य मिठास, 
ग्व्र म्यानि ज़न्मुक खुर मै कास।। 

तीजुबुज़मल नो” वुज़मल 


बद्री नाथ अभिलाष 


मन ग्वलरोवुम मायायि निश 


गेलि गेलि सुती यैलि अँलरोवुम, 
मन ग्बलरोबुम मायायि निश। 
ग्वलि मंज्ञ वल सृत्य यल करनोवुम, 
मन ग्वलरोवुम मायायि निश।। 


इछि द्रछि पछि हुंद मस येलि चोवुम, 
रस॒ रस्‌ अद ह्यस॒ फिरनोवुम। 
पज्ञि प्रेमय सुत्य प्रण करनोवुम, 
मन ग्वलुरोबुम मायायि निश।। 


मूह मद म्वछि म्वछि येलि मनसोवुम, 
काम क्रूध क्वछि मा ज्ञरनोवुम। 
सन्तोशि सँदरुक लॅद्र गंडनोबुम, 
मन ग्वलुरोबुम मायायि निश।। 


प्रेमय थानस बर यल त्रोबुम, 
प्रंग प्रेमुक तति पॉरोबुम। 
प्रगसुय प्यठ लाल सॉब बेहनोवुम, 
मन ग्वलुरोवुम मायायि निश।। 

बद्री नाथ अभिलाष 


लालस पादन तल कल त्रोवुम, 
पान पनुनुय तति मँशरोवुम। 
आशि हुजि ख्वनि मंज़ गाश सैंम्बरोवुम, 
मन ग्वलुरोबुम मायायि निश।। 


ल्वलि मंज़ लालुन्य पाद रटनोवुम, 
अशिवानि तिम पाद छलनोबुम। 
पादन वन्दनुय पान हैछनोबुम, 
मन ग्वलुरोबुम मायायि निश।। 


ध्यान मंज्ञ लालुन नाव स्वरनोवुम, 
वाह वाह शाह मालि गंडनोबुम। 
अभ्यास सृत्य आभास करनोवुम, 
मन ग्वलुरोबुम मायायि निश।। 


तामसी त मामसी ख्यन त्रावनोवुम, 
सत्‌ संग प्याला चावनोबुम। 
बोछि बोछि करवुन म्वछि मंज़ थोवुम, 
मन ग्वलुरोबुम मायायि निश।। 


प्रालब्ध फल येलि अन्द वातनोवुम, 
गर पनुनुय पान सखरोबुम। 
समयस आधीन पान पेश थोवुम, 
मन ग्वलुरोबुम मायायि निश।। 

तीज़ वुज़मल 


वञबुजल ना बद्री नाथ अभिलाष 
जिन्द जुव मरनुनि क्रेयि हेछनोवुम, 
मरनुनि भयि निशि मौकलोवुम। 
सुमृणायि सुती च्यथ आवरोवुम, 
मन ग्वलुरोबुम मायायि निश।। 


व्यचार वछि मंज्ञ अछि पोश खोरुम, 
मन॒ बछि रछि सुय गंडनोवुम। 
अनिगटि मंज़ ज़न अनुग्रैह प्रोवुम, 
मन ग्बलुरोबुम मायायि निश।। 


लोलुक ब्योला येलि नोवरोवुम, 
अन्त:कर्णन ति बाँगरोबुम। 
व्यबहारस मंज़ तिय पॉन्ज़रोबुम, 
मन ग्वलुरोबुम मायायि निश।। 


लज़ि पज़ि विज्ञ विज्ञ सुय सगनोवुम, 

रसु रस॒ ह्यसु ह्योल पॅपरोवुम। 

“अभिलाषः ह्यथ रॉछिस पुशरोवुम, 

मन ग्वलुरोबुम मायायि निश।। 
ह 

बद्री नाथ अभिलाष तीज्ञ बुज़मल 


मे हय लॅज लोल बेमॉरीये 


जूग्य डोल नज़रे रुग गॅयि जॉरी, 
मे हय लॅज लोल बेमॉरीये। 
तमहय म्यॉन्य गॅयि सूरय तन सॉरी, 
मे हय लॉज लोल बेमॉरीये।। 


वछि तल लछिनोव यनु गोव नीरिथ, 
तन॒ नाय आव सुय पोत फीरिथ। 
तवय छिम बरर्य बँर्य यिवान अँश्यटॉँरी, 
मे हय लॉज लोल बेमॉरीये।। 


फॅर्य फफराय म्यॉन्य थुच प्रार्य परारी, 
ज़ायि गॅयि लोल तरकॉरी म्यॉन्य। 
सोन्दरव मे सॉद्यतव करहोस ज़ॉरी, 
मे हय लॉज लोल बेमॉरीये।। 


ग्रट हय कॅनडनस परिने छॉन्यनस, 
तोति मा ज़ॉन्यनस पनुनी बो। 
तॅम्य थेंव्य बरन्यन तारय चॉरय चॉरी, 
मे हय लॉज लोल बेमाँरीये।। 

तीज वुज़मल बद्री नाथ अभिलाष 


ज्यत छस लल॒वान छ्यत बो कॅरनस, 
रयत बाँद्य राँच गयि मे प्रारान। 
यि शरीर ज़ोलनम अम्य लोल नॉरी, 
मे हय लॉज लोल बेमॉरीये।। 


सन छुम लोगमुत वनु कस कोताह, 
ख्यन च्यन तनु छुन रोटमुत मेय। 
नन्दरि नाश कोरनम यी व्यचाँर्‌य व्यचाँरी, 
मे हय लॉज लोल बेमॉरीये।। 


तारा मंडलस बन्य दिनि द्रायस, 
नॅन्य मा गछि कुनि तेंम्य संज़ लूंट। 
लोचि गंड॒ रथि खसि पक रिशत॒दारी, 
मे हय लँज लोल बेमॉरीये।। 


सर्वं व्यापक दपान व्यापक चोपॉरी, 
मेय मा राँवमच छि पॉरीज़ान। 
वृशब वाहन दपान बेयि त्रशूलुदाँरी, 
मे हय लँज लोलु बेमॉरीये।। 


विगन्यव बनुबुन थेँव्यतव जॉरी, 
सम्भव छु नेरि मा यपाँरी। 
देंप्पतोस पुनिम ज़ून लूस प्राँर्‌य प्रॉरी, 
मे हय लँज लोलु बेमॉरीये।। 

त्रे भवन तॉमीर येम्य केंरय पानय, 
न्यथनौन पान सुय फेरानय। 
प्राणन प्रैयिवुन पर व्वपुकॉरी, 
मे हय लॉज लोल बेमॉरीये।। 


‘अभिलाषः च्यथ त व्रथ थव ब्रह्मचारी, 
पानु रोज़ सम्सॉरय व्यवहारी । 
भगवत यछायि रोज़ हलम दारय दॉरी, 
मे हय लॉज लोल बेमॉरीये।। 


सबरस मै गौछ सँदरुक सन्यर, 
ट्रदयस मै गौछ अंबरुक वछर। 
लोलस मै गौछ ललि हुन्द मचर | । 
ईशर तिथुय अनुगृह मे कर।। ० ।। 
छ 

तीज्ञ वुज़मल 


बद्री नाथ अभिलाष 
me 


बंजिरस ब्ववि युथ आनन्द फल 


ग्व्र दीव बोज़ म्यानि अज़ दित सुय वल, 
बंजिरस ब्ववि युथ आनन्द फल। 
बंजिरस छि कँड्य मूल हनि हनि सॅन्य तल।। 
बंजिरस ब्ववि किथ आनन्द फल।।०।। 


हृदयिचि पृथ्वी मैच छन मुसटान, 
रुत फल अथ छुन कांह व्वपदान। 
व्यशयन हुंद्य छिस कनि पल मैचि तल।। 
बंजिरस ब्ववि किथ आनन्द फल।।०।। 


कृषकस मशकन हुंद छुन कांह वल, 
क्रेयि रोस ज़ैवि कति अथ रुत फल। 
प्रेयि हुज्ञ क्रेयि छय म्याने दुर्भल।। 
बंजिरस ब्ववि किथ आनन्द फल।।०।। 


नज़राह छुस दिवान व्यनदिस तु न्यासस, 
त्रषनायि गासस छु अति व्वथभव। 
सन्तोश शेड्य गोव लूभ गासस तल।। 
बंजिरस ब्ववि किथ आनन्द फल।।० ।। 

बद्री नाथ अभिलाष 


० ०... रील कुले बुज़मल 


———— ER 


रुम रुम दोदमुत छुम क्रूध तावय, 
दोदमुत गछ छुम क्याह हावय। 
अथ गोछ सगस॒य सत्संग गंग ज़ल।। 
बंजिरस ब्ववि अद॒ आनन्द फल।।०।। 


बीठिस बंजिरस छु क्रेछर कर्मुक, 
धर्मुक तमि किन्य छुस अभाव। 
यि व्यछ्य दूर गछि न्यशचय थव अटल।। 
बंजिरस ब्ववि अद्‌ आनन्द फल।।०।। 


क्रहनिस औबरस छि वॉन्स॒य कांचा, 
राँच जोरा या दोह तारय। 
बेयि शोलि आकाश नब गछि न्यरमल।। 
बंजिरस ब्ववि अद॒ आनन्द फल।।०।। 


“अभिलाषः आलुछ चु ति येलि त्रावख, 

नंगु तैह पनुनी मॉशरावक। 

मान मॅशरिथ गछ ग्वर्‌ पादन तल।। 

बंजिरस ब्ववि अदु आनन्द फल।।०।। 
औं 

बद्री 
तहु क 


ग्वर॒ द्वार आमुत छु हाजतस 


लाचार बिचोर मंज़ गुरबतस, 
ग्वर॒ द्वार आमुत छु हाजतस। 
हाजथ कडुस हाजथ मन्दस, 
ग्वर्‌ द्वार आमुत छु हाजतस।। 


फत फ्योर बिहिथ पथ कुन अन्दस, 
स्यद्‌ चोर मन्दछान ब्रोंह यिनस। 
खेंन्ड हार अमिस मा छय चन्दस, 
ग्वर॒ द्वार आमुत छु हाजतस।। 


न छु लोर यिहोय ख्यनस च्यनस, 
न छु लोर यिहोय अपज़िस धनस। 
दयि नाव खन्तस मंज़ मनस, 
ग्वर्‌ द्वार आमुत छु हाजतस।। 


सुमृण करान रोज़ि प्रथ ख्यनस, 
नेति नियम शिवस खसि प्रधिख्यनस। 
सम्सॉरय ठँर्‌य युथ वँस्य प्यनस, 
ग्वर द्वार आमुत छु हाजतस।। 

बद्री नाथ अभिलाष तीज़ वुज़मल 


भँखती हुंजञय भ्यख्या दितस, 
जूल्या बॅरिथ ठील्या दितस। 
रवन ज़्वन॒ यि तेंथ्य करि पथ वनस, 
ग्वर॒ द्वार आमुत छु हाजतस।। 


चेय छय कला अमि कार॒ची, 
बथ छय चे वेज़ दयि दारची। 
हाबुस वथा तस सम्खनस, 
ग्व्र द्वार आमुत छु हाजतस।। 


अहमच फुटज देन्यथय नितस, 
ग्यानुक गाँदा शोरस दितस। 
चन्दुना नव्यस युथ दँदवनस, 
ग्व्र द्वार आमुत छु हाजतस।। 


अज्ञान गर्मस मंज़ नचान, 


कुनि छुन व्यचान केह छुन त्रचान। 
शूब क्याह यिथिस ज़न्मस यिनस, 


ग्वर॒ द्वार आमुत छु हाजतस।। 


4] 


लकल रि तायअभिलाप बद्री नाथ अभिलाष 
ग्र बार शुरय बाँच क्याह दिनस, 
अंद कुन निनस चन्द कुय ख्यनस। 
श्रृंग बृंग वेनिथ मुह डंग दिनस, 
ग्वर द्वार आमुत छु हाजतस।। 


अज छय ग्वरस ग्वर॒ पुरनिमा, 
बर वँथ्य खज़ानन ठँर्‌य छिमा। 
मुचारिथ मनुक मुर दार॒ तस, 
ग्व्र द्वार आमुत छु हाजतस।। 


बिन्द्राबन बनि येलि मनस, 
तॉर छा कृष्णस पत यिनस। 
दिवया नॅवृय लगि मंज़ मनस, 
ग्वर॒ द्वार आमुत छु हाजतस।। 


“अभिलाषः च॒ थव आश मंज़ मनस, 
तम्बलुन नसों गछि तोत ख्यनस। 
वुनि लगि समय तथ विज़ि यिनस, 
ग्वर द्वार आमुत छु हाजतस।। 
ह 

बद्री नाथ अभिलाष का तौजु वुजमल वुज़मल 


यूगी श्वरस छि यूग अयश्वरी 


पंचाह तु दहें गॅयि शेठ बॅरी, 
पानु म्यानि बान छिय वुनि छेंरी। 
ग्वर॒सुय म्यानिस छि जामय ज़री, 
यूगी श्वरस छि यूग अयश्वरी।। 


प्रकाँड पंडिथा छु पूज़ायि मान, 
अँमिस कुन वुछ्थय छु मन श्रोचान। 
सरसस्वती छि वनवान देय कॅरय केरी, 
यूगी श्वरस छि यूग अयश्वरी।। 


यूगुक तीज़ा म्बखसय छुस, 
व्याख्या तमिची केंरिथ हैकि कुस। 
गथ छस करान प्रकाशि परी, 
यूगी श्वरस छि यूग अयश्वरी।। 


सँजीवनी लीछमच छन गेंरय गॅरी, 
अख अख अहुर छु तथ स्वनुहँरी। 
बोज़न वाल्यन गछान छय तँर्‌य तरी, 
यूगी श्वरस छि यूग अयश्वरी।। 

वशुबुल आपति 890 बद्री नाथ अभिलाष 
— 

मॅदरेर मेछर तु बेयि माने, 

ज्ञान बोल तमिकुय मानि ज़ाने। 

यूग अमरयथ छुय अथ जॅरय जरी, 

यूगी श्वरस छि यूग अयश्वरी।। 


त्रेन भवनन हुंज़ शेछ हो वनी, 
आसिये बान त॒ जिगरस खनी। 
ग्वनव सृत्य थावी स्वन जॅर्‍य जेरी, 
यूगी श्वरस छि यूग अयश्वरी।। 


प्रकाशि मंडलस छु सॉला करान, 
वायू मंडलस छु छांटि तरान। 
अथ अनुभवस गॅयि वाराह बॅरी, 
यूगी श्वरस छि यूग अयश्वरी।। 


मानसबल छुय श्रानस वसान, 
अमरयत॒ ज़ल तति छॉविथ खसान। 
सिरययि दर्शुन खसान तति कॅर्‍्य कॅरी, 
यूगी श्वरस छि यूग अयश्वरी।। 


७ ७० ०८०० ०४०० _ तीज वुज़बल 
पज़ि मन॒ पज़रुक ओसुस तलाश, 
यात्रायि कॅरय कँर्‌य वोत कैलाश। 
बेयि ज़न ज़न्मस छु धनवनतरी, 
यूगी श्वरस छि यूग अयश्वरी।। 


'अभिलाषस' छु ख्यावान चावान, 

असल॒च कथ मा छुस भावान। 

तमी छिम ज्ञान ध्यान बान छेरी, 

यूगी श्वरस छि यूग अयश्वरी।। 
ह 


ह 
हदयस अन्दर प्रेमुक मन्दर रॅछरिथ छु वुछ कोताह स्वन्दर, 
बूजुम, छु लछि नोव तथ अन्दर त्रोपरिथ बिहिथ सुय दारिबर। 
हा पान सुलि गरि व्वथ सखर येछि पछि मुचराव तथ चु बर।। 
पूरन प्रभू मन्दरस अन्दर सन्म्वख बिहिथ दर्शुनचु कर ।।० ।। 

तीज वुज़मल 


भूयो भूयो नमामि हम 


भखति म्यानि छा शखती कम, 
वनतम मन कमि सत्य श्रोच्यम। 
गिलि टूरय सुलि सुलि युथ फ्वलुनम, 
भूयो भूयो नमामि हम।। 


सत्‌ग्वर सर॒ मत चय करतम, 
क्रेयि हुंजञ प्रैयि छय म्याने कम। 
च्यत के व्रत कोरमय सरखम, 
भूयो भूयो नमामि हम।। 


ब ति कर उदयोग चु ति अनुग्रैह, 
अदु द्‌यव तेज़्यम लोलुच रेह। 
ज्रि ज़ेरि ज़ीर॒बम तार वज्ञनम, 
भूयो भूयो नमामि हम।। 


बावथ करनी गोव व्वन्य जान, 
कायायि मंज़ छिम व्वज़्मी प्राण। 
क्याह खबर कमि विज़ि यिम त्रावनम, 
भूयो भूयो नमामि हम।। 

बद्री नाथ वैशाल अपिता 


बद्री नाथ अभिलाष तीज़ वुज़मल 


व्वपुकारा बोड चुय करतम, 
ध्यान धाराणायि कुन प्राण लागतम। 
ज्ञान येन्द्रे युथ तथ सादनम, 
भूयो भूयो नमामि हम।। 


पानस येलि छुस ह्यवान बय साम, 
कारा काँह छुन म्योन निशकाम। 
अपज़ुय व्यवहार सोरुय भ्रम, 
भूयो भूयो नमामि हम।। 


सत च्यथ आनन्द अनुभावतम, 
दयि गथ कथ वनान स्वय हावतम। 
आनन्द आगुर ग्रज़नावतम, 
भूयो भूयो नमामि हम।। 


शेषद्र लॅग्यमत्य छि अन्तःकरण, 
श्वब दर्शनची मनि कामन। 
शाह छिम पाहु यिम रथि खारतम, 
भूयो भूयो नमामि हम।। 

संहबालल ० च गष अषि 


शखति नाथ भँखती रंग जाम रंगतम, 
भखतिभाव युथ मे वुज़ि सर्वउत्यम। 
कल छम द्रामच शय चाँन्य छम, 
भूयो भूयो नमामि हम।। 


वारिल्य ब्रादेयि वारि म्याने, 
दारि तल ज़ागान हारि म्याने। 
कारि मा थफ दिथ यिम मारनम, 
भूयो भूयो नमामि हम।। 


आचार व्यचार येलि श्रोचनम, 

्रेरनायि प्रयिव॒न्य दूरय नेरनम। 

“आभिलाषस' गरि थरि फ्वलनम, 

भूयो भूयो नमामि हम।। 
ज 

बद्री नाथ अभिलाष वि 000 0000 त... बु्ाल 


खबर छा सुबह दम रोज़्या न रोज़्या ह 


वुफल व्यचार रटोख करोख यक्जाह, 
दयस पननिस करव अज़ पोशि पूजा। 
श्रुद्धाये नाँल्य त्रावोस पोशि माला।। 
खबर छा सुबह दम रोज़्या न रोज़्या।।०।॥। 


मे छिमना वाँसि कँर्‌यमित्य डेर पापन, 
स्वरुम यहलूक कोडुम ना कल तमहन। 
तमाह सॉरी जमाह कॅरय कँर्‌य बुज़खना।। 
खबर छा सुबहु दम रोज़्या न रोज़्या।।०।। 


मंगस मॉफी ब॒ पन॒न्यन बद कारन, 
गोन्डुस अथ रज़ि दपस नफसे अमारन। 
अमारुक ओल अर्पन अँज्य करसना।। 
खबर छा सुबहु दम रोज़्या न रोज़्या।।० ।। 


मॅङिल्य आलव दिमसना अर्धरातन, 
तुलस ग्रज़ लोलु सुती तरफातन। 
बॅनिथ पोंपुर शमहस पान हुमसना।। 
खबर छा सुबहु दम रोज़्या न रोज़्या।।०।। 

he... बद्री नाथ अभिलाष 
अतुर केँर्‌य कॅर्‍य हम्योमुत आज़ ब॒ छुसना, 
चमेमच चम रुनेमुच काय छमना। 
नदामथ नाल रँद्यथय अज़ चुमसना।। 
खबर छा सुबहु दम रोज़्या न रोज़्या।।०।। 


कॅरिथ कोफूर पानस जूत्य ज़ालस, 
फिदा गछ्नुय वनान कथ हाव लालस। 
दॅज़िथ सुय सूर दपस पादन मलखना।। 
खबर छा सुबह दम रोज़्या न रोज़्या।।०।। 


खयालन खॉल्य कॅड्य कॅड्य डॉल्य निमसना, 
व्वंदस वौवमुत मै क्याह हॉविथ यिमसना। 
यि यित गछ अज़ तती त्रॉविथ यिमसना।। 
खबर छा सुबहु दम रोज़्या न रोज़्या।।०।। 


मॅशिथ ग्र बार बेयि दरबार गछूयम कर, 
मुहर लाल सुत्य पक्यम मा छम यहॉय थर। 
मॅरिथ बैयि यूर रेँट्य रेंट्य स्वय अन्यमामा | । 
खबर छा सुबह दम रोज़्या न रोज़्या।।० ।। 


छूयपल तालेह ब थवहन लोचि गँड्यथय, 
फ्यरन जोरा नौवुय योद सोज़ि मँड्यथ॒य। 
फॅरिस वुशनेर मॅरिस मर॒ मर चल्यम मा।। 
खबर छा सुबहु दम रोज़्या न रोज़्या।।०।। 

समय सॉबिर छुमा वुछि हे सदाकत, 
येमिस वेंछू नेर तँमी तुजमच कयामत। 
महाकालस हुर्‌यर औहदस गौमुत मा।। 
खबर छा सुबहु दम रोज़्या न रोज़्या।।०।। 


ब॒ दिम॒ नालय सु बोज़्या या न बोज़्या, 
जवाबा तोर सोज्या या न सोज़्या। 
खबर शामन ब आसा या न आसा।। 
खबर छा सुबहु दम रोज़्या न रोज़्या।।० ।। 


दिवान ‘अभिलाषः आलव छुय यछाये, 

सदाये हक छांडुनि द्राव गदाये। 

स्वनदर चाले जिगर डाले निमसना।। 

खबर छा सुबहु दम रोज़्या न रोज़्या।।०।। 
औं 

तीज 


ब्रीनथअभिला तीत बुज़मल 


तीज्ञ वुज़मल बद्री नाथ अभिलाष 
ee ्असvअस री ही ee 


सद भावनाये फॅल्य पम्पोश 


तप रेश्य तफ कोर थज़ि कामनाये, 
सद भावनाये फॅल्य पम्पोश। 
पोशन मॅशकन्य अदफर द्राये, 
सद भावनाये फॅल्य पम्पोश।। 


सादन साल कोर यूग॒ साधनाये, 
गंड यूग॒क्य तस म॒चरन आय। 
बर गॅयि वँथ्य तय वथ नॅन्य द्राये, 
सद भावनाये फॅल्य पम्पोश।। 


लथ येलि तँम्य दिच मोह नेन्द्राये, 
च्यथ रूज़ डँजि तय सत साकार। 
तीज्ञ वुज़मल गरि सखरिथ द्राये, 
सद भावनाये फॅल्य पम्पोश।। 


शान सृत्य ग्राय केंड तॅम्य वासनाये, 
व्यशयन हुंज़ लछ छलनय आये। 
ब्र चाव आनन्द तँम्य रॉट जाये, 
सद भावनाये फॅल्य पम्पोश।। 


बद्री नाथ अभिलाष 


साधन साधनायि यैलि द्युत वुसजार, 
वैशवास थरि फँल्य पोश रंगदार। 
थरि पोश वरि गॅयि द्यव यछाये, 
सद भावनाये फॅल्य पम्पोश।। 


साधनायि साध न्युव यूग यात्राये, 
वति हाविनस व्वत्यम जाये। 
प्रकाशि वरशुन ओस प्रथ जाये, 
सद भावनाये फॅल्य पम्पोश।। 


दृष्टान्त छुय वुछान ध्यान धारनाये, 
गाह रॉज्ञन्याये गाह दुर्गाये। 
गाशि मॉलिस वुछान थलि थलि माये, 
सद भावनाये फॅल्य पम्पोश।। 


ज्ञानस गोल छुय येलि म॒चरावान, 
गाशदारन छुय मॅचरावान। 
वीद वखनय करान व्यासुनि आये, 
सद भावनाये फॅल्य पम्पोश।। 


“अभिलाषः प्रारान ग्वर॒ कृपाये, 
छांडान यूग्ययन हुन्द साये। 
तिम छि परखावान म्यानि श्रद्धाये, 
सद भावनाये फॅल्य पम्पोश।। 

तीज वुज़मल 


तीज्ञ वुज़मल बम .. ८... थे पा या... ज़ी तय अधिलाब 


छेट्योमुत मन मै कर श्रोच्यम 


लगय रतुछेपि चु कैँह वनतम, 
छेट्योमुत मन मै कर श्रोच्यम। 
वेंटिथ वॉलिंजि अन्दर छुम दम, 
छेट्योमुत मन मै कर श्रोच्यम।। 


पौरुम पाठ तय केरम पूज़ा, 
च्यतच गांगल चेँजिम मा ज़ांह। 
मे मा न्यशठा श्रद्धा चाँन्य कम, 
छैट्योमुत मन मे कर श्रोच्यम।। 


ब॒ छुस मूर्ख स्यठाह नादान, 
निशानस प्यठ न॒ च्यथ ठेंहरान। 
अकूल आवर म्वकूजमा छम, 
छैट्योमुत मन मे कर श्रोच्यम।। 


लिबास लोलुक्य छुसस लागान, 
यि दोरज्ुन तोति छुन सम्भलान। 
अँन्दुर॒य तुतवॉल्य अमी कॅरयनम, 
छैट्योमुत मन मे कर श्रोच्यम।। 

यि नारुद मा छु कुनि ठँहरान, 
नव्यन नविनय नयन फेरान। 
सँबीला वन दिमस लाकम, 
छेद्योमुत मन मै कर श्रोच्यम।। 


न मोंजुम ज़ांह न सुरनोवुम, 
अन्दर पापन यि हुरनोबुम। 
मे रूज़ गफलत पतय पयहम, 
छेट्योमुत मन मे कर श्रोच्यम।। 


ब कथ क्युत योर ओनथस चेय, 
व्यलास अभिमानकुय वोल मेय। 
क्रया पापच कुठिस मंज़ छम, 
छेट्योमुत मन मै कर श्रोच्यम।। 


छि कॉत्याह शव दोहस नेरान, 
वुछिथ छुन तोति पौतफेरान। 
तवय वॉलिंज चलान जन छम, 
छेट्योमुत मन मे कर श्रोच्यम।। 


व्यचारन मंज़ रछान चॉन्य नाव, 
दपान रोज़ञन्य गॅछुम नो ग्राव। 
यिहय पीडा रुमन मंज़ छम, 
छैट्योमुत मन मै कर श्रोच्यम।। 

० ०००७ तवभ 
लबुन दरवाज्ञ सहल चोन छा, 
प्रेन्यर त्यूताह मनस छुम मा। 
सतुच साबन तु सज़ मलतम, 
छेट्योमुत मन मे कर श्रोच्यम।। 


ब॒ येलि नेरय चे मा फेरी, 
मे येलि वात्यम पनन्य वॉरी। 
छवनी मा अख गी गृँज कम, 
छेट्योमुत मन मे कर श्रोच्यम।। 


व्यनथ लीछिम यिहय बोज़तम, 
मे द्यव दाँदिस फर्क गछि ह्यम। 
मुदा बामल यिहोय अनतम, 
छैट्योमुत मन मे कर श्रोच्यम।। 


छु 'अभिलाषस' गन्योमुत गम, 

चु रोज्ुम रॉज़्य मिनथ बॅड छम। 

मगर वुछ कर वुम्बर छम कम, 

छेट्योमुत मन मे कर श्रोच्यम।। 
ई 

हा 75 उजबुजबल 
डंजि च्यथ यिना चलि लंजि लंजि दूर 


हास कर पानो होश थव पूर, 
डंजि च्यथ यिना चलि लंजि लंजि दूर। 
पतु कति बोलि तेलि लोल कोसतूर, 
डंजि च्यथ यिना चलि लंजि लंजि दूर।। 


व्यशवास लंजि कर थफ चीर॒ पूर, 
यि हा छय ऑविज त ज़ॉविज मूर। 
थफ यिन॒ डेज्य गछि अथ॒ चलि मूर, 
डंजि च्यथ यिना चलि लंजि लंजि दूर।। 


मृति लूक माया छि भमरावान, 
तप रेश्नुय तान्य तम्बलावान। 
बर्ग बालान छख स्वर्गच हूर, 
डंजि च्यथ यिना चलि लंजि लंजि दूर।। 


मन चोन दयि लोल येलि प्रावी, 
त्रकाल दृष्टी बुज़नावी। 
दॅज़्य देज्य व्यशयन गछि तैलि सूर, 
डंजि च्यथ यिना चलि लंजि लंजि दूर।। 

सहल = बुज़मल ssi), 


रपु द्येदि निश गछ रोज़ दडगीर, 
ज़ायि म्वख चावी थन॒ कुय शीर। 
मम्तायि ख्वनि मंज़ करी गूर॒ गूर, 
डंजि च्यथ यिना चलि लंजि लंजि दूर।। 


कल येलि गनियो त माय सनियो, 
जन्मन हुंज़ प्रॉन्य छाय चलियो। 
छाय चलि तॅथ्य दपान अनुग्रेह पूर, 
डंजि च्यथ यिना चलि लंजि लंजि दूर।। 


ब्नद बनि राधा त रोज़ि हुशयार, 
समृणयि कूष्णस सृत्य व्यवहार । 
लरि लौर रूजिथ तुलि रास व्यूर, 
डंजि च्यथ यिना चलि लंजि लंजि दूर।। 


हॅरय श्वर खस पान यात्राये, 
शिवनाथ तति यूग नेन्दराये। 
तप॒ रैश्य अति लबान मुखती पूर, 
डंजि च्यथ यिना चलि लंजि लंजि दूर।। 


रूशिथ रोज यथ सम्सारस, 
मसो पणस अपज़िस व्यवहारस। 
ध्यान दारनायि फ्वलि प्रकाशि दूर, 
डंजि च्यथ यिना चलि लंजि लंजि दूर।। 

पान लाग पूज़ायि अथ प्रकाशस, 
च्यत लाय लोल॒ नाद अविनाशस। 
डॅखरान रोज़ यिहय व्यशवास लूर, 
डंजि च्यथ यिना चलि लंजि लंजि दूर ।। 


अन्यासु आभास गछि पानय, 
राँस्य गछि अभिमान दानु दानय। 
कर्मृ ज़ियि सर कर धर्म दोस्तूर, 
डंजि च्यथ यिना चलि लंजि लंजि दूर।। 


“अभिलाषस' व्यय भति भावची, 

हमसोस छुस फुलय छावि अमिची। 

यिवनुच छस यहा थवुस मं ज़्र, 

डंजि च्यथ यिना चलि लंजि लंजि दूर।। 
जे 

ता त ानातात7कारच्याा्रााान नाक्या च 
क्न 


तीज्ञ 


तैजुबुज़्ल oR 


न्यरमल मन हय गोम तारि वेस्यये 


ज्ञ वुज़मल 


दारि औश वोथ मै लारि लारि वैस्यये, 
न्यरमल मन हय गोम तारि वैस्यये। 
तार यलि मे लोलस चारि वेस्यये।। 
न्यरमल मन हय गोम तारि वेस्यये।। ० ।। 


गागरयन मंज़ आव आगर बोनी, 
ठानु दिथ चोल न्यबर पोन्यये। 
ग्रक वॅन्य देग ऑस चारि व्यस्यये।। 
न्यरमल मन हय गोम तारि वेस्यये।।०।। 


लोलुच ग्रख ऑस बख बख करान, 
ठान ऑस नु पानस प्यठ ज़रवान। 
शार गयि तवय इज़हार वेस्यये।। 
न्यरमल मन हय गोम तारि वेस्यये।।० ।। 


शान्त ओस मन कन आँस्य बोज़ान, 
सानि दोपमस कुनि दोहु छुख न रोज़ान। 
दोपुन ब ति लार तूरय युस मे छारि वेस्यये।। 
न्यरमल मन हय गोम तारि वेस्यये।।०।। 

बद्री नाथ अभिलाष 


तीज़ बुजमल 


दोह अकि दौपनम योर कुन बोज़, 
लोलुच डाँल्या ग्वड वेंगह सोज़। 
ब ति वुछि यैलि मे खसि टारि वेस्यये।। 
न्यरमल मन हय गोम तारि वेस्यये।। ० ।। 


आपदायि आयि द्रायि गोख मिसमार, 
शंखायि चज़ि गजि लजि बेशुमार। 
बास गोम अवतार दारि वैस्यये।। 
न्यरमल मन हय गोम तारि वेस्यये।।०।। 


ठोकुर कुठठि येम्य ठोकुर पूज, 
नादु ब्यन्दु शब्दा तँम्य तति बूज़। 
नाद म्यान्य खेंतिस ना चिकारि वेस्यये।। 
न्यरमल मन हय गोम तारि वेस्यये।। ० ।। 


ग्राव गोन्द अकसर तँम्यसय रूज़, 
लाचार बेयि युस ओस फरतूज़। 
राज़ कति अघि तथ पारि वेस्यये।। 
न्यरमल मन हय गोम तारि वेस्यये।।०।। 


तीज्ञ वुज़मल बद्री नाथ अभिलाष 


छाँर्‌य छाँर्‌य देह लरि गोम लूर पार, 
तप रेश त्रेशि हँत्य वुछिम बेशुमार। 
तिम वुछिथ खम चाम कारि वेस्यये।। 
न्यरमल मन हय गोम तारि वेस्यये।।० ।। 


छुम फिराक जिगरस बारि वेस्यये, 

तवय छुम औश वसान दारि वेस्यये। 

यिहोय शर 'अभिलाषस' मारि वेस्येय।। 

न्यरमल मन हय गोम तारि वेस्यये।।० ।। 
जे 

ज वुज़मल 
पज़े छय मनि मे लोल कामन 


गँडिथ गुल्य छुस रटय दामन, 
पज़े छय मनि मे लोल कामन। 
न याद सुबहन न याद शामन, 
पज़े छय मनि में लोलु कामन।। 


अपुज़ कँरय करय मे खरचाँव वान्स, 
यि केंहा सृत्य मे अँन्यमच ऑस। 
वोडुर गोव वाँसि गॅयि रॉस्यज़न, 
पज्ञे छय मनि मे लोल कामन।। 


फकत नफस्‌य बनोबुम यार, hi 
ओनुम ज़ीन्य ज़ीन्य त॒ कोरनस खार। 
यि न्यामेंच ख्यथ छु तोति वोरन, |. 
पज़े छय मनि मै लोलु कामन।। 


यिथुय कांह चीज़ नोवुय डेंशन, 
छोछिरय लद तँथ्य पतय रोज़न। ; 
अमिस ज़ांह आव न परिवर्तन, 
पज्ञे छय मनि मै लोल॒ कामन।। 

मे दीह द्वदर॒यौन यी कॅरय कॅरय, 
छोदाये लद व्वदुर बॅरय बॅरय। 
नफस मनशस छु त्रौदि खारन, 
पज़े छय मनि मे लोल कामन।। 


अंमिस ज़न नेशि नव्योमुत म्योन, 
खबर श्रुत अमिस क्याह प्रोन। 
अमिस बोड छा मे कांह दुशमन, 
पज़े छय मनि मे लोल कामन।। 


यि क्वस शखती तिमन आसन, 
बनान यूगी छि यिम सतज़न। 
मे व्यशयैय वुनि छि डुलनावन, 
पज़े छय मनि मे लोल॒ कामन।। 


सम्बाँलिथ युस थवान मनस॒य, 
सु छुन ज़्याद लोर ख्यनस च्यनस॒य। 
तॅमिस नकहत स्वयं समदन, 
पज़े छय मनि मे लोल॒ कामन।। 


बद्री नाथ अभिलाष 


शिवालय शेरि युस पानय, 
स्वयं भू तस छु सम्खानय। 
तँती यकसान छु दन सपदन, 
पज़े छय मनि मे लोल कामन।। 


बुज्न यस पान तगि पननुय, 
तॅमिस तगि कापि मन अनुनुय। 
सुमा रोज़ि तोर क्युत न्यरदन, 
पज़े छय मनि मे लोल कामन।। 


करान 'अभिलाष' व्यचार दरमन, 
यिमा पूश्य इन्द्रे गगरन। 
गगर रूद्य छूवठ बरान वॉजन, 
पज़े छय मनि मे लोल॒ कामन।। 

तीज चुजमल बद्री नाथ अभिलाष 

दयि नाव कोनु स्वरान छुस 


यि कुस म्यानिस लोलस फरान, 
दयि नाव कोन स्वरान छुस। 
मे छुन पानस फिक्री तरान, 
दयि नाव कोन स्वरान छुस।। 


तिम क्वस यि श्रूच पूजा करान, 
भव॒ सर्‌ यिम तरान छि। 
मे छुन ज़्यवि प्यठ अछरुय दरान, 
दयि नाव कोन स्वरान छुस।। 


बॅड्य बँड्य मंत्र न फिक्री तरान, 
लोक्य लोकृद्य परान छुस। 
तिम ति न बोद्ध म्यॉन्य यादय करान, 
दयि नाव कोन स्वरान छुस।। 


ब्‌ येलि दयस पूज़ा करान, 
कुसतान्य बरस हुक ठुक करान। 
अन्दर अचान त खॅरिल करान, 
दयि नाव कोनु स्वरान छुस।। 

तीज़ 


बीना. "ताक बुग्रमल 


तिम वुछथय छम अकल मरान, 
यि बुस जोद करान छिम। 
तिम क्याज़ि मेय यि गांगल करान, 
दयि नाव कोन स्वरान छुस।। 


मे छिम पानस तिथ कॅन्य खरान, 
यिथ कॅन्य सिरयस ओबुर खरान। 
गाशस छु ओबुर वुरुन करान, 
दयि नाव कोन स्वरान छुस।। 


बु छुस प्रोनुय खर्च करान, 
नोब मा केह ति करान छुस। 
फ्कत पॉपी बोदुर बरान, 
दयि नाव कोनु स्वरान छुस।। 


अन्तःकरण मै छौछुर करान, 
मंगु मंग तीज़स करान छिम। 
दिल छुम वान्ट॒ बुडिनि करान, 


दयि नाव कोन स्वरान छुस।। 

व्यशवास म्योन छुन उदयूग करान, 
व्यचार सम्सार स्वरान छिम। 
मन प्राण म्योन छुन अथवास करान, 
दयि नाव कोन स्वरान छुस।। 


‘अभिलाषः च॒ कुस अतुर करान, 

दय कोन अनुग्रह करान छुय। 

च॒ रोज़ तोति असतोत करान, 

दयि नाव कोन स्वरान छुस!।। 
ई 

तीज्ञ वुज़मल 


मन गोछ चोनुय दास बननुय 


अभिप्राय म्योन गौछ अभिज़्यथ बननुय, 
मन गौछ चोनुय दास बननुय। 
अमि खोत ज़्याद छुम न बैयि कैंह वननुय ।। 
मन गौछ चोनुय दास बननुय।।०।। 


भाव अनुराग गौछ त्यूताह गनुनुय, 
रॅट्य रँद्य चेय गौछ यूरय अनुनुय। 
पत॒ ओस न सम्सॉरय कथनय सननुय। | 
मन गोछ चोनुय दास बननुय।।०।। 


गॉडमुत पेपास गोछ न ज़ांह हमनुय, 
चेय रोस बेयि न काँसि मन भ्रमनुय। 
तेलि ओस न बेयि काँसि पत्‌ मेय न्यमनुय।। 
मन गोछ चोनुय दास बननुय।।०।। 


सम्पदा म्यॉन्य पत अँथ्य रज़ि लमनुय, 
पत॒ छुन चुमनुय संसारस। 
त्याग भाव सोरूय स्वाहा हुमनुय।। 
मन गोछ चोनुय दास बननुय।।०।। 

तीज़ वुज़मल 


समृणायि मंज़ गौछ त्यूताह सननुय, 
तोर॒च शेछ गोछ यूरय अननुय। 
न्यरमल सिरयस द्युव गोछ प्रननुय।। 
मन गौछ चोनुय दास बननुय।।०॥। 


द्रख स्वख यकसान गोछ मेय बननुय, 
पर त पान दोगन्यार छयननुय गोछ। 
पत॒ ओस न॒ ब्योन ब्योन लेजन॒य रननुय।। 
मन गोछ चोनुय दास बननुय।।०।। 


दिह अभिमान गोछ त्यूताह श्रमनुय, 
बुछ बुछ पान म्योन हमनुय गोछ। 
अज़लस चलिहे लोगमुत तमनुय।। 
मन गौछु चोनुय दास बननुय।।०।। 


यहलूक्‌ मंज़ गोछ मेति केह नननुय, 
दयि सुंद अनुग्रेह बननुय गोछ। 
नतु छा योर युन ह्योन तय कुननुय।। 
मन गोछ चोनुय दास बननुय।।०।। 

बढ़ी नाथ अभिलाष तीज्ञ वुज्ञमल 

प्रतिमा पूज्य पूज्य छूम न केह नननय, 
दूर्‌यर्‌ चानि बो छन्‌नय छुस। 
योरुक बूज्य बूज्य ओर न केह वनन॒य।। 
मन गौछ चोनुय दास बननुय।।०।। 


'अभिलाषन' लोग वनुन पनुन बननुय, 

चैय रोस काँसि क्याह सननुय ओर। 

पान वॉन्य छु अँज़रुन बेयिस क्याह वननुय।। 

मन गो चोनुय दास बननुय।।०।। 
जे 

तुक नाफा” वुज़मल बद्री नाथ अभिलाष 


दयि संज लय लवि लछि बँद्य लाल 


संत्‌ ग्वर बावतम लयि हुंद हाल, 
दयि संज़ लय लवि लछि बँद्य लाल। 
लयि रोस दरमान्द छुस पामाल।। 
दयि संज़ लय लवि लछि बँद्च लाल।।० ।। 


मन छुम न म्वछि मंज़ केह रोज़ान, 
ख्यन ख्यन अफसूस छुम ख्यावान। 
लयि रोस स॒ह गौव कन फुट्य शाल।। 
दयि संज़ लय लवि लछि बॅद्य लाल।।० ।। 


भाव नेत्रन मंज़ आव आव चोनुय, 
जर जर तोति मा छुय म्योनुय। 
शाह छुम पाहु तय वोज़ुम॒य माल।। 
दयि संज लय लवि लछि बद्य लाल ।।० ।। 


माल बोल छुम यिवान वुग्राये, 
चेनुबन दिथ गछान कायाये। 
न रटान शाह तूस्य न पशमीन शाल।। 
दयि संज़ लय लवि लछि बँद्य लाल।।०।। 

nnn जमल 


त्याग बॉराग छुम न मूलय दिवान, 
यात छुम न क्रेयि हुंद सग दियुन तगान। 
नतु कति आसुहा यूत कंगाल।। 
दयि संज़ लय लवि लछि बैद्य लाल।।० ।। 


मरनु बोँठय योद गछ्निहे म्युल, 
दँदवनस फ्वलुहन सर ताज़ गुल। 
तिम गुल थ्यकव॒न्य बेयि लामिसाल।। 
दयि संज़ लय लवि लछि बैद्य लाल।।०।। 


निच निच बुबर॒य छि द्र लॅजम॒च, 
कर्म खुरय किन्य छन ड्यक्‌ फोजम॒च। 
हचरस तु प्रचरस गोस यॅचकाल।। 
दयि संज लय लवि लछि बँद्य लाल।।०।। 


शाह येलि छोकि यिन अछ वटनय, 
यमु भयि सुत्य रुम रुम नटनय। 
पतु छा फुरसत दिवान महाकाल।। 
दयि संज़ लय लवि लछि बंद्य लाल।।० ।। 

ज वुज़मल 


तीजु वुज़मल बद्री नाथ अभिलाष 


आशितोशस अयान म्योनुय हाल, 
तमी नॉल्य छुनमुत मे ज़नमुक ज़ाल। 
ज़ाल युस चटि सुय बनि लाज़वाल।। 
दयि संज़ लय लवि लछि बद्य लाल।।०।। 


“अभिलाषस' छुन रास सम्सार, 

स्वर्गृक्य सौगात छिसन दरकार। 

बस चाँन्य भँखती स्वति लामिसाल।। 

दयि संज़ लय लवि लछि बँद्य लाल।।० ।। 
ह 

ग्वर म्याने ग्वरदारय 


ग्वर म्याने ग्वरदारय करसाँ म्योन चुय चार तय, 
म्योन हमसोस चोन अनुग्रेह गोछ मे बारं बार तय। 
अहम त्रॉविथ सहम प्रॉविथ चास चोन दरबार तय।। 
कॉर नोमरिथ दॉर मुचरिथ छुम मे चोन इन्तिज़ार तय।।० ।। 


सत स्वरूपुक ध्यान दारहा छुम मनस सुय खार तय, 
वथ मे हावुम च्यथ मे ठँहराव छुख चु म्योन गमखार तय। 
दुप दज्ञितय रप प्रज़लि बन सा तथ आधार तय।। 
ग्व्र म्याने ग्वर दारय करसाँ म्योन चय चार तय।।०।। 


दिह अभिमान पनने पान कोर मे ज़ायि ल्वकृचार तय, 
म्यॉन्य सुमरन चाँन्य किरतन ज़ॉन्य हुंद व्यसतार तय। 
दॉन्य दाँन्य म्यॉन्य मान॒ मॉन्य गलि गछि न पत इज़हार तय।। 
ग्वर॒ म्याने ग्व्र दारय करसॉँ म्योन चय चार तय।।०।। 


करतु धर्मा वरदाना दितु मे अज़ सुय दान तय, 
छेर तु छोन छुस वाँसि आमुत ललुवान अमार तय। 
आश चॉन्य छम गाश हाव्यम चलि मनस अंधकार तय।। 
ग्व्र म्याने ग्व्र॒ दारय करसाँ म्योन चुय चार तय।।०।। 

कृति कृपालस होंछ प्रोनुय गोब छु गोमुत बार तय, 
छिम न॒ शब्दय छुम न रबदुय किथ करय इज़हार तय। 
मे छु मूरखुत भागि आमुत छुस न कुनि लगहार तय।। 
ग्व्र म्याने ग्व्र दारय करसों म्योन चुय चार तय।।०।। 


डयक ख्वनि मंज खौएय त॒ खँड्य फुद्य छिम कर्म बिसयार तय, 
तिम ति आवेज़ धर्म राज़स किथ करन इन्कार तय। 
स्वख छु मेँल्य तय दख छु वुसनी कांह न रटनस तैयार तय।। 
ग्व्र म्याने ग्वर॒ दारय करसाँ म्योन चुय चार तय।।०।। 


ख्योन चोन बेयि युन त गछनुय यी छा ज़न्मुक सार तय, 
अँथ्य द्वलाबस मंज़ छु शॉंगथ॒य ब तृ म्योन परिवार तय। 
ग्वड छु फितनुक न्याय अज़लुक गौछ अन्दुन यकबार तय।। 
ग्वर॒ म्याने ग्व्र दारय करसाँ म्योन चय चार तय।।०।। 


छुय तपूबल तीज़ प्रज़लान सिरययि म्वख अन्हार तय, 
प्रछ यि कॅम्यतान्य वन्य मे वॅल्यथ॒य गछ करुस जारपार तय। 
प्यस परण ग्वड़ गछ शरण तस दयव यियस चोन आर तय।। 
ग्वर्‌ म्याने ग्वर्‌ दारय करसों म्योन चुय चार तय।।०।। 


यूग॒ अवशद छु रूग गालान अथ छु सुय दरकार तय, 

म्वल छु थोद तय हील छु ड्यकूलोन वनसॉँ किथ अंदि कार तय। 

लुक्‌ सेवायि छुख च॒ द्रामुत करत मे ति व्वप॒कार तय।। 

ग्व्र म्याने ग्वर॒ दारय करसाँ म्योन चय चार तय।।०।। 

छुख च दॉनी छुख च॒ ज्ञॉनी छुय चे म्योन जयकार तय, 
दिम सॉ वॉणी वन ज़बॉनी च्यथ रट्यम करार तय। 
खस वस म्यॉन्य हास रूज़िथ खारि लयि ओमकार तय।। 
ग्वर॒ म्याने ग्व्र दारय करसाँ म्योन चुय चार तय।।०।। 


मनु गर्भय थनु प्योमुत 'अभिलाषस' यि अभिलाष, 

ज्यन प्यठ॒ सन ललवान व्वन्य ऑलील बेमार तय। 

बलि किथ॒ कॅन्य रुग यँचकोल छन्‌ चन्दस खूँड हार तय।। 

ग्व्र म्याने ग्वर दारय करसाँ म्योन चय चार तय।।०।। 
क 

मन छु त्रावुन तथ चाट हालस 


भगवान भँखतिस प्रिछि युथ सालस, 
मन छु त्राबुन तथ चाट हालस। 
चोर वीद हाथ यियि मॉज ज़ंगि थालस।। 
मन छु त्राबुन तथ चाट हालस।।०।। 


अनि गटि वनि कडि दीन दयालस, 
रथि खारि यित गछ चरि ज़न्म॒ ज़ालस। 
हाँछ कासि प्रोन मे ति कृति कृपालस।। 
मन छु त्रावुन तथ चाट हालस।।०।। 


ग्वड शरण पादन गछि येलि ग्व्रसय, 
ख्वरस॒य ख्वरसुय दियितस मीठय। 
चरनामृत चेयि मंज़ प्रेम प्यालस।। 
मन छु त्राबुन तथ चाट हालस।।०।। 


वल यूरय टॉठया अथ बो डालय, 
द्र वासनायन मूल गालय। 
ज़ीठ ऑही दियि ग्वर नव निहालस।। 
मन छु त्राबुन तथ चाट हालस।।०।। 

श्रोचि श्रानि पोथि चानि रटि यैलि ख्वनि मंज़, 
द्वरलब यिय छु तिय लबि कनि मंज। 
ग्रन्द रोज़ि गँज़रान प्रथ कुनि कालस।। 
मन छु त्रावुन तथ चाट हालस।।०।। 


अँलिफ वाव मीमस ग्वड़न्यथ म्युल करि, 
ब्योन ब्योन अनुवाद अछरन त्रन करि। 
तिय परि याद करि ज़्यव दिथ तालस।। 
मन छु त्रावुन तथ चाट हालस।।०।। 


त्रन अछरन मंज़ त्रैशवय कारण, 
बीदन मंज़ छुय उदारन। 
तिहुंदुय राज आकाश पातालस।। 
मन छु त्राबुन तथ चाट हालस।।०।। 


वीद वखनय या ऑस्यतन शासत्र, 
सारिनुय हुंद सार ओम मन्त्र। 
ओम के बरकत खस पाँचालस।। 
मन छु त्रावुन तथ चाट हालस।।०।। 


79 


तीज़ वुज़मल 

प्रशन ऊतर त्राव करनुय हालस, 
ग्बड़ रठ थालस मंज़ चय कैह। 
हल नेरि पानय चॉनिस सवालस।। 
मन छु त्रावुन तथ चाट हालस।।०।। 


ह्यन छुख आमुत मंज़ मुह ज़ालस, 
ग्बड़ छांड अमिकुय चारा केँतह। 
व्वथ पर याद कर प्रात: कालस।। 
मन छु त्रावुन तथ चाट हालस।।०।। 


यिय छुय पोरमुत तिय मा सोरमुत, 

कोरमुत ज़ांहं मा छुय अभियास। 

तवय छुख “अभिलाष' पथ खोरि हालस।। 

मन छु त्रावुन तथ चाट हालस।।०।। 
ह 

पानस मा छुम पननुय ज़र ज़र 


गर ग्र कॅरय करय आँखुर मर मर, 
पानस मा छुम पननुय ज़र ज़र। 
ज़र ज़र आसिह्यमम, आसिह्यमम थ्र थर, 
पानस मा छुम पननुय ज्ञर्‌ ज़र।। 


भय भीम आसिह्यम आसिह्यम न चर चर, 
गरि गरि जान मा फेरुन गर गर। 
गर गर फीरिथ हान आस अरवर, 
पानस मा छुम पननुय जर ज़र।। 


ब्वद येलि नियनम कोरनम व्यखचर, 
ब्वद निथ वनतम थोवनम क्याह पर। 
यिय छुम पर॒ तिय मा गोम सर॒खर, 
पानस मा छुम पननुय जर ज़र।। 


गर अच्ननस मा कैरमस दर्‌ द्रु, 
स्वन सॉव्य आसिहे नत॒ म्योनुय गर। 
वुन्य क्यन मा कर॒ हा यिम अर॒सर्‌, 
पानस मा छुम पननुय ज़र ज़र्‌।। 

हरम्वख्न हेरि मा तोग मे खसनुय, 
पतु मा ओसुम ब्बन वसनुय। 
कल कडनस रुद सम्सारय करफर, 
पानस मा छुम पननुय ज़र॒ ज़र॒।। 


गॅरय गॅरय पाव्यन ओसुम खसनुय, 
पतु ओस वाँसि मे असनुय योत। 
ऑव्युल औश मा वसिह्यम जर जर, 
पानस मा छुम पननुय जर ज़र।। 


ज़ेंद्य मा आसुहन यथ दिलि जिगरस, 
स्यौद योद आसिहे म्योन कर्मलोन। 
परिनिस छि कँचतान्य वुनि यिथ्य ज़ॅद्यपर, 
पानस मा छुम पननुय जर ज़र।। 


'अभिलाषस' मशि सोरूय कर फर्‌, 

नाद यैलि तोरुक वाति अम्यस॒य ग्र। 

प्राणन हुंद द्र तुलि बदनस थर्‌, 

पानस मा छुम पननुय ज़र॒ ज़र।। 
ज 

स्वय अरज़ी अज़ दयस छुस ब सोज़ान 


च्यथ चंचल डंजि क्याज़ि छुम न॒ रोज़ान, 
स्वय अरज़ी अज़ दयस छुस ब॒ सोज़ान। 
परम शिवस युस छु कैलाशि रोज़ान।। 
स्वय अरज़ी आज़ दयस छुस ब सोज़ान।।०।। 


तप॒ रेशन॒य कॅम्य सना द्युत यि वरधान, 
साधनायि हुन्द आनन्द तिम छि भूगान। 
त्युथ अनुग्रह मनशस कर छु सपदान।। 
स्वय अरज़ी अज़ दयस छुस ब सोज़ान।।० ।। 


सतज़न बोज़ गरि गरि यिय वखनान, 
भॅखति भाव छुय दयस॒य टोठ आसान। 
क्याह छु कारण सुय भाव छुम न व्वपदान।। 
स्वय अरज़ी आज़ दयस छुस ब सोज़ान।।० ।। 


यि छा कर्मफल किन यरादय छु न्यरबल, 
किन्‌ छि मुहमायायि हुंज़ जॉद्य हाँकल। 
कल केंर्‌य कॅरय कल क्याज़ि छम न रोज़ान।। 
स्वय अरज़ी अज दयस छुस ब सोज़ान।।०।। 

कन डाँल्य डॉल्य बेयि बूठ्य खश केंड्य कॅड्य, 
वासनायन हुंज लछ पूर कॅड्य केंड्य। 
छठ कॅड्य कँड्य छूवठ क्याजि छुम मे रोज़ान।। 
स्वय अरज़ी अज दयस छुस ब सोज़ान।।० ।। 


यि छा वसवास व्यशवासस मे डालान, 
किन्‌ छु अभिशाप लबि तापस मे थावान। 
व्यन लॉग्य लॉग्य मन क्याज़ि छुमन श्रोचान।। 
स्वय अरज़ी अज दयस छुस ब सोज़ान।।० ।। 


न्यति नेमुक प्रतिभिम्ब यस छु प्यवान, 
दयि लोलुक ब्योला तस छु ज़्यवान। 
क्रेयि कँर्‌य कँर्‌य दय क्याज़ि छुम न बोज़ान।। 
स्वय अरज़ी अज़ दयस छुस ब सोज़ान।।०।। 


मोल मॉज म्यॉन्य रेशवारि ऑस्य रोज़ान, 
स्वभागि छुम रेशन॒य हुन्द ब॒ सन्तान। 
रेशवारि हुद्य रेश्य क्याज़ि छिम मे रोशान।। 
स्वय अरज़ी अज़ दयस छुस ब सोज़ान।।०।। 

सर्वव्यापक सनिदान कर छु समखान, 
मन त प्राण येलि साधकस गछि यकसान। 
दून्य देंज़्य देंज़्य दून्य क्याज़ि छुम न शोलान।। 
स्वय अरज़ी आज़ दयस छुस ब सोज़ान।।०।। 


चिठि म्याने येलि येलि आसि परान, 
केल्य बोलि हुद्य हॅल्य अछर आसि गरान। 
चिठि लीख्य लीख्य चिद्य क्याज़ि छुम न सोज़ान।। 
स्वय अरज़ी आज़ दयस छुस ब सोज़ान।।०।। 


तार कानुजि खोचान छुस ब॒ तरनस, 
फ्रट फ्रठ छुम खोचान छुस ब॒ मरनस। 
मेनय मरनुय फ्रठ क्याज़ि छुम मे रोज़ान।। 
स्वय अरजी अज़ दयस छुस ब॒ सोज़ान।।० ।। 


“अभिलाशन' त्राव्योब पान रंग॒बुन, 

मंगवुन रुद तोति वुनि बेयि मंगुबुन। 

रंगवुन क्याज़ि भॅखति रंग छुम न रंगवान।। 

स्वय अरज़ी अज़ दयस छुस ब सोज़ान।।०।। 
ह 

ही प्रभू मै ति दित तिथ्य साधन, 
मन बनि गूकल त बिन्द्राबन। 
ख्यन ख्यन थन पैयि येति मोहन, 
मन बनि गूकल त बिन्द्राबन।। 


वूँच म्यानि तिम चानि गूपी बनन, 
गूपियन च्यथ चलि ह्यथ मोहन। 
थेपि थेपि कृष्णस तिम छारन, 
मन बनि गूकल त बिन्द्राबन।। 


वृचनय वॉलिंजि यियि फटनस, 
वाँर्‌य वाति तिमन॒य जाम चटनस। 
समृणायि तिमनय मशि ख्यन च्यन, 
मन बनि गूकल तु बिन्द्राबन।। 


गूपियन येलि गनि चोन अनुराग, 
लरि लोर सृत्य सृत्य पकि वॉराग। 
तैलि लगि सम्सॉर्‌य बन्धनय छयन, 
मन बनि गूकल त बिन्द्राबन।। 


86 


बद्री नाथ अभिलाष 


गुपीयि छि प्रारान अथ वासस, 
अथवास्‌ चानि लगि रस रासस। 
रास॒ मन्डुल बनि आनन्द वन, 
मन बनि गूकल त बिन्द्राबन।। 


न्यरमल आकाश वछ वॅहरिथ, 
तारकन हुंद ज़ूल व्यूग त्रॉविथ। 
वीगिस बेहतम सॉ वेशनारपन, 
मन बनि गूकल त॒ बिन्द्राबन।। 


वीगिस बेहन॒ चानि ब्वक फ्वलनम, 
जन्म॒ ज़न्मन हुंद्य फेर चलनम। 
तैलि बासि मे ति आव परिवरतन, 
मन बनि गूकल त बिन्द्राबन।। 


बाशि करवुन सानि आशि हुंद गाश, 
सास बासकर म्वख यस छु प्रकाश। 
सम्सॉरय यस वनान छि मधुसूदन, 
मन बनि गूकल त॒ बिन्द्राबन।। 

तीज़ वुज़मल 


ही प्रभू अज़ बोज़तम यि ज़ॉरी, 
रुम रुम म्यॉन्य लगनय चै पॉरी। 
तैलि थ्यक्‌ येलि नख वसनम र्‌यण, 
मन बनि गूकल त बिन्द्राबन।। 


सरसस्वती क्या सना छि जन्मच राश, 
ज़गतस योस॒ दिवान छि ज्ञान प्रकाश। 
छुस दपान अर्पन गछस पादन, 
मन बनि गूकल तु बिन्द्राबन।। 


“अभिलाषः कति छुख त्यूत भागिवान, 

यिकवट गछनय मन तय प्राण। 

ध्यान धारनायि समखि नारायण, 

मन बनि गूकल त बिन्द्राबन।। 
ह 

मलंग 


हु कुस हुथ थोन्गिस प्यठ मलंगा छु रोज़ान। 
वेंटिथ लूंट योर॒च शेछी कांह न बोज़ान।। 


खबर कॅम्य टेंगस प्यठ यि द्रीठिथ छु थोवमुत। 
छु मा काँसि शिहलिस त गुहलिस यि वोवमुत।। 


न स्वस्राय न हरकथ अँमिस कांह छि पानस। 
खबर क्याज़ि रुशिथ छु गोमुत ज़मानस।। 


अँमिस मा छि नकृहथ गॅमुच सृत्य ज़मानस। 
चेलिथ दूर मॅलिथ सूर बिहिथ लोब छु पानस।। 


फन्दन तय फिरेबन कलय अम्य छु चोटमुत। 
स्वखुक तय दोखुक अम्य सु ड्युंगय छु वोटमुत।। 


छु वनवाँस्य बॉनाक वतन प्यठ यि द्रामुत। 
फिदा पान करने बनन मंज़ यि चामुत।। 


यि मा काँसि टॉठिस छु छारान अँन्द्री । 
लुकन बॅल्य छु बासान यि चामुत छु नेन्द्री।। 

यि मा म्युल करान यैति छु ध्यानस त प्राणस। 
अँमिस मा छु सम्खुन तॅमिस ला मकानस।। 


यि मा तॅहुंज़ि बेरे औमक्य पन छु खारान। 
यि मा लोलु हौत तस वनन मंज़ छु छारान।। 


कनन थोप थेविथ वुछ कथय कांह न बोज़ान। 
कतान तोसु अँन्द्री तिमय कोत यि सोज़ान।। 


अँमिस मा छि लोल॒च अँथर पूर लँजमच। 
तवय छस यि ब्वछि तय नेन्द्र तान्य गँजमच।। 


अमिस कहुंज़ि वेरे यि मोडुन छु कोरमुत। 
बॅनिथ कथ न काँसे छॅनिथ वँहय छु प्योमुत।। 


यि मा छुय शहन मंज शाहस नाद लायान। 
गँडिथ तार जिगरस तिमय चूरिं वायान।। 


ऑमिस ज़ूल ज़ोतान छु जिगरचि ज़ूरे। 
प्रकाशिच पुःलय छस फॅलिथ लावि मूरे।। 


कद्र कुस कर्‌यस येति छि करतब यछान लुख। 
पिशिथ येलि यि दियि काँसि दपनस मलंग छुख।। 


अमे आयि च्यथ गँछ रट्न्य वथ 'अभिलाषस'। 
अदय बुथ यि बुछिहे स्वयम भू प्रकाशस।। 

स्वय बोज़तम परमीश्वरय 


अज़ गुल्य गँडिथ व्यनती करय, 
स्वय बोज़तम परमीश्वरय। 
आदि दीव ज्ञगतकि ईशरय, 
स्वय बोज़तम परमीश्वरय।। 


कथ क्युत चे छुनथस योर अँनिथ, 
हॅल्य कॅल्य अछर ड्यकसय खेनिथ। 
वनतम ब कुस स्वछ चेय करय, 
स्वय बोज़तम परमीश्वरय।। 


मैचि मोर चे छुनथम मेय थुरिथ, 
हवहा अँन्दर थोवथस बॅरिथ। 
जाहनम छु बोड अँथ्य अन्दरय, 
स्वय बोज़तम परमीश्वरय।। 


बॅरय बॅरय यिवान छुन ज़ांह बॅरिथ, 
कुस जोद थोवथम अथ कॅरिथ। 
गरवेठ खेयन सरहम सरय, 
स्वय बोज़तम परमीश्वरय।। 


9] 


तीज वुजमल 


तीजबुजमल नाशनाः वरत बद्री नाथ अभिलाष 


ख्यथ च्यथ दोहय आसान वुंगान, 
बे फ्रोक न ज़ांह बेगम श्वंगान। 
सुबहन ऑनिथ शामन परय, 
स्वय बोज़तम परमीश्वरय।। 


प्रूच मा पुनरवस तेष ट्राम, 
हाँसिल न केंह मा वाँसि आम। 
फौजमच फुलय कॅरनम बरय, 
स्वय बोज़तम परमीश्वरय।। 


भँखती दितम भँखती सरय, 
लोगमुत छुसय डेडि तल दरय। 
वल पादनुय म्यूठा करय, 
स्वय बोज़तम परमीश्वरय।। 


व्वन्य कर सा फ्वलि ड्यकलोन म्योन, 
लोल चोन बनि सरमायि म्योन। 
अथ थौद तुलिथ असतथ करय, 
स्वय बोज़तम परमीश्वरय।। 


“अभिलाषः चे कति छुय त्यूत होश, 
मन॒ वारि फ्वलनय भाव पोश। 
तिम छावनि यियि पान ईशरय, 
स्वय बोज़तम परमीश्वरय।। 

मन म्योन युथ बनि तप र्‌योश चोन 


ही प्रभू अज़ करतु चार कैंह म्योन, 
मन म्योन युथ बनि तप रयोश चोन। 
ननि वान॒ बासिह्मम अनुग्रेह चोन।। 
मन म्योन युथ बनि तप र्‌यौश चोन।।० ।। 


तपु रयौश तफ करि चानि वेरे, 
तप जपु बल खसि चानि हेरे। 
अन्त:करणन छु हमसोस प्रोन।। 
मन म्योन युथ बनि तप॒ रयौश चोन।।० ।। 


सन्तन सुत्य करि सतसंग चोन, 
वार वार सुय समि म्वछि फोल म्योन। 
बानस म्यानिस ठान रोज़ि चोन।। 
मन म्योन युथ बनि तप र्‌यौश चोन | । ० ।। 


सम्साँर्‌य स्वाद निशि रोजि सेन्ययाँस्य, 
बँसती मंज़ रोज़ि आसि वन वाँस्य। 
वाँगजि वोर ज़ानि समसार चोन।। 
मन म्योन युथ बनि तप॒ रयौश चोन || ० ।। 

तीज़ वुज़मल 


लोल॒च दून्य रोज़ि म्यॉन्य दज्ञवन्य, 
सोत सोत रेह जिगरस सञज्ञवन्य। 
मे ति बासि व्वंदुहसा वुशन्योव म्योन।। 
मन म्योन युथ बनि तप॒ रयौश चोन।।० ।। 


साध यियि साधनायि मंज़ सादस, 
टॉद्य प्राण पूज़ि लागि शिव नाथस। 
नाव चोन बनि वतु हावुक म्योन।। 
मन म्योन युथ बनि तप रयौश चोन।।०।। 


रयोश करि पानस सतुकुय सिंगार, 
त्रॉविथ छनि अपज्युक व्यवहार । 
त्याग वाँराग बनि सरमायि म्योन।। 
मन म्योन युथ बनि तप र्‌यौश चोन ।।० ।। 


नादन मंज़ योद आसदि भॅखती, 
पछि हुंज्ञ तथ सृत्य आसि शखती। 
व्यशवास म्योन रटि दामान चोन।। 
मन म्योन युथ बनि तप॒ रयौश चोन।।० ।। 


'अभिलाष' चु ति बनत अमली साधक, 
अदु दूयव॒ मँज़लस कुनि वातख। 
नत गछि ज़ायि युन ज़न्मस चोन।। 
मन म्योन युथ बनि तप रयोश चोन।। ।। 


94 


बद्री नाथ अभिलाष 


बद्री नाथ अभिलाष तीज़ वुजमल 


रुम रुम म्योन गेवि नम: शिवाय 


ही प्रभू मै ति वनतु त्युथ कांह व्वपाय, 
रुम रुम म्योन गैवि नम: शिवाय। 
भाव ओश बुक बुक्‌ वसि ददरायि।। 
रुम रुम म्योन गैवि नम: शिवाय।॥० ।। 


हृदयि मंज येलि द्रायि भाव वाँनी, 
बॉनी मंज़ आँस माय चॉनी। 
शुन्यस॒य मंज़ स्वय वाहरन आयि।। 
रुम रुम म्योन गैवि नम: शिवाय।।०।। 


भावच ही थर फ्वलनस आयि, 
निक्य निक्य बामन नॅन्य अथ द्रायि। 
व्यचर वछि मंज्ञ खँस्यथय आयि।। 
रुम रुम म्योन गैवि नम: शिवाय।।०।। 


अछ रँछ यनु प्यठ व्वदयस आयि, 
तनु प्यठ धन पन बॅज चानि मायि। 
शेड्य यिन अथ करि शापुक सायि।। 
रुम रुम म्योन गैवि नम: शिवाय।।० ।। 

लंजि लंजि फुल्या यॅचकॉँल्य द्रायि, 
पोशन व्यूर वुछत्‌ छा चानि आयि। 
नत गछि बोम्बरो पुःलयी ज़ायि।। 
रुम रुम म्योन गैवि नम: शिवाय।।०।। 


हृदयिचि पृथ्वी बुनि छुन मुसजार, 
ही थर लाबिहे नत वुसजार। 
होशिकि जोशि खसिहे बुबरायि।। 
रुम रुम म्योन गैवि नम: शिवाय।।०।। 


ग्वड बॅरय बॅरय छुस ग्वड कमज़ोर, 
नतु बाडव आसिहेस कति कोर। 
भाव वाल्य छावहन अमि कुय सायि।। 
रुम रुम म्योन गैवि नम: शिवाय।।०।। 


ही थरि मा छुम सग द्युन तोगमुत, 
रस मूलन छुनु पूर ख्रोतमुत। 
यावनस मारान आसिहे ग्रायि।। 
रुम रुम म्योन गैवि नम: शिवाय।।०।। 


“अभिलाषः गथ कर शमहस पथ, 
मंगुर्वेन्य नवय अथ रठ पथ। 
ह्योल नेरि पानय बुरज़ॅल्य मायि।। 
रुम रुम म्योन गवि नम: शिवाय।।०।। 


96 


बद्री नाथ अभिलाष 


बद्री नाथ अभिलाष तीज्ञ वुज़मल 
नारि पि आशा 


वल जुव वन्दय वल जुव वनदय 


प्रकाशि हति परमानन्दय, 
वलु जुव वन्दय वल जुव वनदय। 
चानि वनन रौस पान शरमन्दय, 
वलु जुव वन्दय वलु ज़ुव वनदय।। 


माँलिक चु छुख जुव जानकुय, 
अनुशा ब ति चानि पान कुय। 
ज़ीर छम तवय चाँन्य अन्द वन्दय, 
वल जुव वन्दय वल जुव वन्दय।। 


दिल छुम दपान यिम चैय निशन, 
क्याजि छुख च॒ मेय ग्रटसय पिशन। 
किथ कॅन्य यिवान छुय चेय व्वंदय. 
वल ज्रुव वन्दय वल जुव वनदय।। 


मतलब मै निश वन क्याह चे द्रोय, 
जुव म्योन दरकार कथ चे ओय। 
खॉली मे छिय लोलक्य चन्दय, 
वल जुव वन्दय वल जुव वनदय।। 

मन्धर म्वलुल्य पॅरय पँरय मे चॉन्य, 
मन प्राण सूक्षम मान माँन्य। 
चय छुख मै मंज़ बय छुस ज़िन्दय, 
वल जुव वन्दय वल जुव वनदय।। 


प्रेमुक यि प्रेप्युन येलि पौरुम, 
भावनायि भाव बानन बोरुम। 
अर्पन कोरुम सर्वानन्दय, 
वलु जुव वन्दय वल जुव वनदय।। 


शाह रग छि शाहदत तथ यि म्याँन्य, 
स्वय छय ग्यवान महिमा यि चॉन्य। 
थन पैयि वचन यिम बन्द॒ बन्दय, 
वल जुव वन्दय वल जुव वनदय ।। 


आलव छिना म्यॉन्य ह्यौर खसान, 
यिम छा वती वापस वसान। 
गॅर्य गॅरय ब॒ सोज़ान दिथ रन्दय, 
वलु जुव वन्दय वल॒ जुव वनदय।। 

बद्री नाथ अभिलाए 


तीज़ वुज़मल 


सोन्तच फुलय व्वन्य नेरि कर, 
कर कडि यि वौवमुत ब्योल तर। 
नेंव्य लागि नॉल्य प्रॉन्य कडि जन्दय, 
वल ज्रुव वन्दय वल ज्रुव वनदय।। 


“अभिलाषः तलाश थव तोर कुय, 

ज़ीवुत चे दयुत छुय योर कुय। 

प्रेमस छु ह्योल परमा नन्दय, 

वल जुव वन्दय वलु ज़ुव वनदय।। 
क 

वन्दय ज़ुव जान सदा शिवो 


पृथान छुम वुछ अॅन्दरय अरमान, 
बन्दय ज़ुव जान सदा शिवो। 
यि छुम ज़ा शुर छुसन ललवान, 
वन्दय जुव जान सदा शिवो।। 


यछान छुम मन करुन चोन ध्यान, 
च॒ दिम ज्ञान त॒ ध्यानच ज़ान। 
छु न्यथ नोन शाल फाह छारान, 
वन्दय ज्रुव जान सदा शिवो।। 


ब चोन सन्तान च म्योन भगवान, 
तवय नॅज़दीक छिहम बासान। 
प्रकाश रूपी छु चोनुय पान, 
वन्दय ज़ुव जान सदा शिवो।। 


यि प्रेमुक दोद व्यखुत आसान, 
छि दग अमिची शिहिज बासान। 
मोदुर म्युल छुस म्वलुल आसान, 
वन्दय ज़ुब जान सदा शिवो।। 

चु दौगन्यार कास व्यनदुम सन्तान, 
पृत्यक्ष हावुम तिथय कॅन्य पान। 
छि यिथकेँन्य मॉल्य पोथुर सम्खान, 
वन्दय जुव जान सदा शिवो।। 


मे लजि अछद्र॒ छुसय प्रारान, 
दज़ान बुतरात मंगान बारान। 
शफीक बब॒स॒य गोबुर छारान, 
वन्दय जुव जान सदा शिवो।। 


फोटुस अॅन्द्री हरान छुम पान, 
मॅरिथ कति पत॒ वुछान भगवान। 
मे यिन ललवुन थवख अरमान, 
बन्दय ज़ुब जान सदा शिवो।। 


छि माया चॉन्य स्यठाह बलवान, 
च्यतस वथ छम यिहय डालान। 
मनस सन दिथ यि छम छेंकरान, 
वन्दय जुव जान सदा शिवो।। 


ल्यखुत “अभिलाष यिहोय लेखान, 
जुविस मंज़ जुव रॅंटिथ सोंचान। 
पॅतिम गॅर छुय शिहिज छारान, 
वन्दय जुव जान सदा शिवो।। 

तीज़ वुज़मल 


धारना म्याँन्य छय चैय छारान 


शाहमालि पन्सय नाव चाँन्य तारान, 
धारना म्याँन्य छय चेय छारान। 
चूरि चूरि जिगरो ओश छुस हारान।। 
धारना म्याँन्य छय चेय छारान।।०।। 


सथ छुस ह्यथ चॉन्य वथ छुस छारान, 
गरि गरि ग्वन चॉन्य व्यचारान छुस। 
गुल ह्यथ गुल्य म्यॉन्य चेय छीय प्रारान।। 
धारना म्यॉन्य छय चेय छारान।।०।। 


सम्साँरय भ्रमस्वाद पत॒ छुम लारान, 
भ्रम मंज़ बौठ चय खारान छुख। 
अनुग्रह बनि मेति तँथ्य छुस प्ररान।। 
धारना म्याँन्य छय चेय छारान।।०।। 


गगनस कुन छुस अँछ येलि खारान, 
नबुकी तारख चारान छुस। 
ज़ रोस ग्रॅज हुज़ ग्रंद छुस खारान।। 
धारना म्यॉन्य छय चेय छारान।।०।। 

बद्री नाथ अभिलाष 


आशि चानि गाशि म्यानि गाशस प्रारान, 
कर फ्वलि प्रभात बनि सिरयि दरशुन। 
सम्सॉरय दिहु दॉरय अँथ्य गरि प्रारान।। 
धारना म्यॉन्य छय चेय छारान।।०।। 


बति छुस तीज़च्यन तैहजन प्रारान, 
अथि फोल हयथ अथ॒ दारान छुस। 
मदु मॅच माहरयन्य लॅगनस प्रारान।। 
धारना म्यॉन्य छय चेय छारान।।०।। 


बुद्धिमान बजिरुक बजिरा व्यचारान, 
मेन तोल कॅरय कॅरय मानि चारान। 
थ्यक्‌ वन्य ब्वद्ध छख अथ जायि हारान।। 
धारना म्यॉन्य छय चैय छारान।।०।। 


स॒त्य बॉज पाँशि छिम लॉगिथ यारान, 
शोग तुत्य नेव्य नेंव्य ह्यथ प्रारान। 
अकि बाल वालान बैयि बालु खारान।। 
धारना म्यॉन्य छय चेय छारान।।०।। 


'अभिलाष' यिम केँन्डय पानस चारान, 
प्रेयासु पॅत्यलस पान कारान। 
मदतस रोज़तस चोतुरबुज़ञ नाराण।। 
धारना म्यॉन्य छय चेय छारान।।०।। 

यिय छुम गुदरान तिय छुस वनान, 
मायि हुंज़ि मालि पन छ्यनान छुम। 
यस छुस बनान सु नु अथ सनान।। 
मायि हुँज़ि मालि पन छूयनान छुम।।० ।। 


फोर छुम फ़कान मौर छुम म्वचान, 
येलि मन मुह सृत्य ग्रवचान छुम। 
यिय छुस यछान तिय छुम न बनान।। 
मायि हंजि मालि पन छूयनान छुम ।।० ।। 


बॅय छुस दयि नाव वॉलिंजि खनान, 
तोति कोन दयि लोल गनान छुम। 
अथ क्याह कारण कांह छुमन वनान।। 
मायि हंज़ि मालि पन छूयनान छुम।।०।। 


सन्तन निश छुस सौम्बरिथ अनान, 
च्यत चारि ब॒ ति तिय रनान छुस। 
सादस क्युत छुम न सौगात बनान।। 
मायि हुंज़ि मालि पन छूयनान छुम ।।० ।। 

मायि हुंज़ि मालि पन छ्यनान छुम 


बद्री नाथ अभिलाष 


सादन छि साँदिल स्वादस अनान, 
साधनायि सृत्य मन प्रनान छुख। 
अभियास॒ सृत्य छुख आभास बनान।। 
मायि हुंज़ि मालि पन छूयनान छुम।।०।। 


तप रेश तप॒ बल शेछ तोर अनान, 
वॉरॉग्य बनवॉस्य वननय मंज़। 
त्याग भाव त्रशणायि तृपती बनान।। 
मायि हुंज़ि मालि पन छूयनान छुम || ० ।। 


आधि अन्तस छिय वोन्ता छारान, 
तॅथ्य पथ मारान पननुय पान। 
पनने दिह मंज्ञ विह छिख ननान।। 
मायि हुंज़ि मालि पन छूयनान छुम।।०।। 


व्यशवास व्वटलस न यिम॒ कथ प्रयान, 
न छु तस वयान दयि सुन्द लोल। 
मायायि लूभी छि काया ति कनान।। 
मायि हुंज़ि मालि पन छूयनान छुम।।०।। 


दय छुनु म्यान्यन न्यायन सनान, 
प्रय कोनु तंम्यससुन्ज़ गनान छम। 
अँथ्य शयि मंज़ आव 'अभिलाश' र॒नान।। 
मायि हुंज़ि मालि पन छूयनान छुम।।०।। 

भवनस पननिस ऑन्दरिमि पवनय 


भवनस पननिस अँन्दरिमि पवनय। 
व्यशयन हुंज़ लछ डुबनाव॒ुन्य।। 


प्राण अभ्यासय वथ वनि थावन्य, 
ध्यान धारनायि सुत्य दय छारुन। 
मन्थन केरय कैंरय मन मननावुन।। 
लोल अशिवानि वत छलनावुन।।० ।। 


मान मँशारिथ गछि पान वथरावुन, 
लूभुक ख्यूब गछि लछि त्रावुन। 
पछि हुंद्य पम्पोश यैछि सृत्य सोम्बरिथ।। 
वछ्धि वॉलिंजि तस पूजि लाग॒न्य।।०।। 


मायि हुंद्य मादल आयितन थावन्य, 
भाव॒च ब्यल तस पेश थावुन्य। 
नावु सुमरण गछि मन करनाबुन।। 
वेरि हुंद व्यन तस शेरि लागुन।।०।। 

ता वीजुवुजमल वुज़मल 


कलि हुंद्य कोसम ल्वलि सोम्बरावेंन्य, 
ज़ॉन्य हुंद्य जाफरय मुशकाव॒न्य। 
ग्वनवान गुल्यवय गुल सोम्बरावृन्य।। 
होशि पोशन हुंज़ माल त्रावन्य।।०।। 


दरदुचि रषि मंज़ सामग्रे सोम्बरिथ, 
थ्यथ दिथ च्यत किस थालस मंज़। 
ध्यानुक दुप तय ज्ञान ग्यव चाँगिस।। 
सबर॒चि स्वयथे चोंग ज़ालुन।।०।। 


मन के म्वक्‌ सृत्य मन्धर पॅरय परॅय, 
वछि के गछि कुठि जूत्य ज़ालुन्य। 
अमि अभियासय आभास गॅछ्यथृय।। 
अँच्यथय रोज़ मंज़ साधनाये।।०।। 


'अभिलाषस' छुन अनुभव कारुक, 

नतृ पय बनि ही तमि शाहरुक। 

वरताव यस आसि अमि कामि कारुक ।। 

तस प्रज़लान आसि गाशि तारुख।।०।। 
क 

यि छु सोरुय ड्यक बॅड्य दयि सुन्द कार। 
यि छु सोरुय पवनस प्यठ व्यवहार ।। 


यि छु पाँचन तत्वन हुन्द मिलच्चार। 
यि छु दानस दानस मंज़ अमबार।। 


यि छु पानय पानस दिथ बुसजार। 
यि छु पानय केशव अथ करतार।। 


यि छु पानय पानस दिथ व्यसतार। 
यि छु पानय सृष्टी हुन्द आधार।। 


यि छु पानय ब्रह्मान्डुक फनकार। 
यि छु पानय त्रन ज़गतन म्वबखतार।। 


यि छु पानय सारिनुय पालनहार। 
यि छु अन्मोल रॉतनन हुन्द बाज़ार।। 

यि छु ग्रॅज़ रोस ग्रँज़ हुंदुय शुमार। 
यि छु आकाश प्रकाशुक भँडार।। 


यि छु बलवान भगवान सुन्द गरबार। 
यि छु ज़ॉविज अकले हुन्द ज़ॉविजार।। 


यि छु साकार ऑसिथ बैयि न्यराकार। 
यि छु शुन्यसय मंज़ सोरुय व्यवहार।। 


यि छु तारा मँडला क्याह शूभिदार। 
यि छि ताप॒च तँप्यशा जुहवुन नार।। 


यि छि वर्षा वस वन्य छेवरान नार। 
यि छु चन्द्रम चेशमन हुन्द शेहजार।। 


यि छु गटि मंज्ञ गाशुक असि व्यसतार। 
यि छु कँडिनुय प्यठ फ्वलवुन गुलज़ार ।। 


यि छि असवृन्य पोशन मॅशक्‌न्यदार। 
यि छु पोशन रंग॒बुन सुय रंगदार।। 


यि छु संगरन गरबुन शिलपाकार। 
यि छु कनि बनि क्वछि मंज़ बॅड्य दिवदार ।। 

यि छु सोरुय सृष्टि हुन्द सिंगार । 
यि छु सोरुय गम निशि असि म्वकजार।। 


यि छु केवल ओमकार अमिकुय सार। 
यि छि दयि गथ करव॒न्य पननुय कार।। 


यि छु भाव स॒त्य भासकर वुज़नावुन। 
यि छु हारुख नारा लल॒नाबुन।। 


यि छु भ्रम मंज्ञ ब्रह्मा प्रज्ञनाबुन। 
यि छु अहमुक डयक ग्वड़ नोमरावुन।। 


यि छु पानुक मान ग्वड़ लछि त्रावुन। 
यि छु पननुय पान ग्वड़ प्रज्ञनावुन। । 


यि छु पननुय पान ग्वड सुरनावुन। 
यि छु रस॒ रस॒ दोगन्यार अबसावुन।। 


यि छु पछि हुन्द पम्पोश फोलरावुन। 
यि छु कलि हुन्द कोतुर बुफनावुन।। 

यि छु दान दान ग्वड़न्यथ सोम्बरावुन। 
यि छु चाँर्य चॉरय पानस निश थावुन।। 


यि छु च्यत च्चलि ग्वडन्यथ सोन्द्रावुन। 
यि छु ज़्वलि हुन्द ज़ोलान छूयन॒रावुन।। 


यि छु लोल नार बान ग्वड़ वुशनावुन। 
यि छु म्वछि फोल वछि वारि मंज़ त्रावुन।। 


यि छु च्यत चारि भाव बत ग्रकनावुन। 
यि छु छाव स॒त्य रस॒ रस॒ मुशकावुन।। 


यि छु ग्वरसृय निश ग्वड़ परखावुन। 
यि चु गछि कुठि गछ गौड़ करनावुन।। 


यि छु गटि मंज़ गाशा प्रज़लाबुन। 
यि छु प्रंग आदरुक तति पारॉबुन।। 


यि छु लाल सॉब प्रंगसय बेहनावुन। 
यि छु मन मीठय पादन तस दयावुन।। 


यि छु औनमुत रोनमुत पेश थावुन। 
यि छु प्राण आदार पत॒ पानु ख्यावुन।। 

यि छु मेँडि मेंडि लालस आप्रावुन। 
यि छु लोल सत्य लाल साँब व्वल॒सावुन।। 


यि छु तप॒ ज्ञप ठोकुर रजनावुन। 
यि छु गाशस निशि असि गाश प्रावुन।। 


यि छु ताब सुत्य पानस लाभ प्रावुन। 
यि छु योर युन दयि लोल बॉगरावुन।। 


यि छु अनुग्रेह मॅखत्यन पानु छावुन। 


यि छु 'अभिलाष' दयिस॒य आलनावुन।। 

ग्वर म्यानि तमे गरथय गरुम 


सत्‌ संगु बन्यम स्वभाव नरम, 
ग्वर्‌ म्यानि तमे गरथय गरुम। 
रॉसय सु ग्वर्‌ मंत्र परुम, 
ग्वर्‌ म्यानि तमे गरथय गरुम।। 


आसय शरण दासय वरम, 
अन्तःकरण रस्‌ रस्‌ गरुम। 
बीदुक्य तिमय मंत्र परुम, 
ग्वर॒ म्यानि तमे गरथय गरुम।। 


धर्मय बनिय युथ म्योन कर्म, 
अज़ स्वय पनन्य आही करुम। 
पायि बडि मसाँ तथ वायि करुम, 
ग्वर्‌ म्यानि तमे गरथय गरुम।। 


मन म्योन शिवस तिथ कॅन्य रल्यम, 
न्यॉमचन अन्दर ज़न नून गल्यम। 
रननस तिथुय वनुना करुम, 
ग्वर्‌ म्यानि तमे गरथय गरुम।। 

व्यशवास फ्वल्यम अद मन रल्यम, 
गांगल च्ल्यम बोड दोद बल्यम। 
दॉदिस तिथुय दवहा करुम, 
ग्वर म्यानि तमे गरथय गरुम।। 


गरि पनुनि त्युथ लिवनावतम, 
गिरघर गरे मे हावतम। 
वछिकिस कुठिस त्युथ गछ करुम, 
ग्वर्‌ म्यानि तमे गरथय गरुम।। 


श्री कृष्ण येलि प्रसथान अन्यम, 
होंचल मनस श्रोचर बन्यम। 
नॉल्य जामनय ऑल्यवाख करुम, 
ग्वर्‌ म्यानि तमे गरथय गरुम।। 


गरि गरि अचान छम थर थरय, 
स॒त्य क्याह तुलय यैलि कॉल्य मरय। 
फरतूज़ फॅरिस शफकथ करुम, 
ग्वर॒ म्यान तमे गरथय गरुम।। 


तोरक्य अछर मा ज़ांह पॅरिम, 
वॉलिजि अन्दर मा ज़ांह बॅरिम। 
ऑलिम चु छुख तॉलीम करुम, 
ग्व्र म्यानि तमे गरथय गरुम।। 

प्रेमुक मोदुर मस चावतम, 
मेछर तम्युक अनुभावतम। 
नॅस्ययथ पनन्य वँस्ययथ करुम, 
ग्वर्‌ म्यानि तमे गरथय गरुम।। 


मंगुवन छु मंगने आमतुय, 
ग्वरदार तमे छु चामतुय। 
कर्म यिरनि धर्म डक्करे गरुम, 
ग्व्र मयानि तमे गरथय गरूम।। 


“अभिलाषः यछाये आव योर, 

ऑबन अलाज छांडान बिचोर। 

ऑबुक यि दूश गाँबय करुम, 

ग्वर॒ म्यानि तमे गरथय गरुम।। 
ह 

थफ चीर करव दयि दामनस, 
वल मन॒ अज़ बेहमव जप यज्ञन्यस। 
दर वासनायि म्यानि हुमव अँग्नस।। 
वल मन॒ अज़ बेहमव जप यज्ञन्यस | । ।। 


च॒ ति कर ठहराव मे रोज़ मद॒तस, 
बॅन्य दिमव तीज़ोमय प्रकाशस। 
शन शन द्वन्वंय पकव मंज़िलस।। 
वल मन अज़ बेहमव ज़प॒ यज्ञन्यस।।० ।। 


थलि थलि मुदया ब॒ ति गन्ड तस, 
साकार रूप दिथ न्यराकारस। 
सुय रूप खन मन॒ वाजि क्रेन्कस।। 
वल मन आज़ बेहमव ज़प॒ यज्ञन्यस।।० !। 


ज्ञान गंगायि मांज करव श्राना, 
छलु मल केडयथय द्रव ध्याना। 
करतवि पन॒नुय कॅरिथ हाव तस।। 
वलु मन॒ अज़ बेहमव ज्ञप यज्ञन्यस।।०।। 

मायि हुंद्य मादल सोम्बरावव, 
भावच ब्यल तथ मिलनावव। 
कलि सुत्य पूज़ा करव कलशस।। 
वल मन अज़ बैहमव ज्ञप यज्ञन्यस।।० ।। 


ब्रृधच काठ कॉन्य सोम्बरॉविथ, 
लूभचि रज़ि सुत्य गन्ड त्रॉविथ। 
त्रशणा तेल ह्यथ हुमव ऑग्नस।। 
वल मन॒ अज़ बेहमव जप यज्ञन्यस।।० ।। 


मेति नितु अज़ तथ थानस वुःन, 
तीज्ञ वान तस जानानस कुगन। 
बुज्ञबुन प्रकाश माल्युन यस।। 
वल मन॒ आज़ बेहमव जप यज्ञन्यस | । ० ।। 


वन क्याह अन कति त्यूत अनुमान, 
लछि बँद्य सिरयि यँड मंज़ ज़ोतान। 
बेअन्त भाडव छु शुन्य गर्भस।। 
वल मन अज़ बेहमव ज्ञप यज्ञन्यस।।० ।। 

केंम्य सना अँमिस दियुतमुत वर्धान, 
स्वंयभू नाव प्योस श्री भगवान। 
जुव तु जान लबुर्वेन्य दिमहा तस।। 
वल मन॒ अज़ बेहमव ज्ञप यज्ञन्यस।।० ।। 


यिय वनान शास्त्र तिय वनान पुरान, 
चोर वीद वखनय कॅर्‍य कँर्‌य थकान। 
ओन्त वोन्त काँसि लोब न॒ आदि अन्तस।। 
वल मन आज़ बेहमव जप यज्ञन्यस।।० ।। 


बु ति छुस अँथ्य शुन्यहँसय मंज़, 
मुल मायि रक्त मांस बेयि ऑड्यजि क्रंज़। 
नशवर छुस खँसिथ अहंकारस।। 
वल मन॒ आज़ बेहमव ज़प॒ यज्ञन्यस।। ० ।। 


'अभिलाष' चु ति अछतु अंथ्य वर्गस, 

धर्म फल पानु बबतु कर्म क्षेत्रस। 

पपन पाठ तँथ्य मंगत भगवानस।। 

वल मनु आज़ बेहमव ज़प॒ यज्ञन्यस।।०।। 
अँ 

प्रय छम न गनन चाँन्य 


दाँदिस म्यानिस मा छुख सनन, 
प्रय छम न गनन चाँन्य। 
बाँसा गॅयम यिय चे बनन, 
प्रय छम न गनन चॉन्य।। 


शय छम चॉनी स्वय छम वनन, 
अनन छि खबर चाँन्य। 
मालवय चाँन्य छम मंज़ मंज़ छ्यनन, 
प्रय छम न गनन चॉन्य।। 


रेशुत छु प्रयान वुछ सथ ज़नन, 
बयक्वंठ बनन जाय। 
सत्संग रोस छिन बेयि कुनि सनन, 
प्रय छम न गनन चाँन्य।। 


संतन मन छुय दयि नाव मंगन, 
च्यंगन छि तँथ्य मंज़ तिम। 
तिमन निश छुख वुफ चुय अनन, 
प्रय छम न गनन चॉन्य।। 

भेंख॒त्यन येलि छुय मन म्यूठ प्रनन, 
व्यशवास न छूयनन ज़ांह। 
संतोशि व्रत छख तृफती बनन, 
प्रय छम न गनन चॉन्य।। 


सतज़न व्वप॒देश मूर्खन वनन, 
मूर्ख न सनन तोर। 
च॒य वनत तिम किथ॒ गाट॒ल्य बनन, 
प्रय छम न गनन चॉन्य।। 


चंचल मन छुम खोखुस दनन, 
अनन छु कारस ब्रय। 
अरमानन छम च्यनतायि बनन, 
प्रय छम न गनन चॉन्य।। 


भँखती वाल्यन छि शखती बनन, 
सखती छि व्यत्रान तिम। 
दयस छाँर्‌य छॉरय काया छूयनन, 
प्रय छम न गनन चॉन्य।। 

असम्भवस छु सम्भव बनन, 
येलि आसि यछुन चोन। 
दाना अँथ्य मालि द्यि गथ वनन, 
प्रय छम न गनन चॉन्य।। 


‘अभिलाषः छु अड काहुरुय रनन, 
तथ छा बनन प्वलाव म्यूठ। 
यूगी छि सूहम बासमत रनन, 
प्रम छम न गनन चॉन्य।। 
ह 

वर दिम त्युथ युथ न केन्ह मंगय 


अज़ केन्ह नसॉ युथ त्युथ मंगय, 
वर दिम त्युथ युथ न केन्ह मंगय। 
मंगु मंगु करान ओन मख तंगय, 
वर दिम त्युथ युथ न केन्ह मंगय।। 


सादुम स्वफल गछि साधना, 
ख्वश गछि युथ मॉज राज्ञन्या। 
रुम रुम रंगुम भँखती रंगय, 
वर दिम त्युथ युथ न केन्ह मंगय।। 


रट फ्रट चल्यम ज़न हंग॒ मंगय, 
यिनु गछनु निश म्वकलन जंगय। 
मशनम वनुन्य यिम श्रंग बंगय, 
वर दिम त्युथ युथ न केन्ह मंगय।। 


कल चॉन्य गन्यम न्यशकाम रंगय 
व्यरायन ठल्यम स्वय लंग लंगय। 
छॉनिथ मे चाव भॅखती बंगय 
वर दिम त्युथ युथ न केन्ह मंगय ।। 

बंगु च्यथ भेँखती मंज़ शवंगय, 
स्वसरय ब॒ तँथ्य मंज़ अंग अंगय। 
सूरस लग्यम युथ चाँन्य मंगय, 
वर दिम त्युथ युथ न केन्ह मंगय।। 


सूर म्योन रोज़ी चे बॅन्य दिवान, 
शुम्शान॒ सूर छुय चे ख्वश यिवान। 
तमि सूर॒ चमकान चे नरि ज़ंगय, 
वर दिम त्युथ युथ न केन्ह मंगय।। 


जुव म्योन शिवस येलि गछि शरण, 
आत्मा दपान छुन ज़ांह मरन। 
तैलि कथ थुरान मे रंगु रंगय, 
वर दिम त्युथ युथ न केन्ह मंगय।। 


स्वय ख्वय थवुम सुत्य पानस॒य, 
मूल चठ म्यॉनिस आज्ञानसृय। 
शाह माल युथ करि चोनुय संगय, 
वर दिम त्युथ युथ न केन्ह मंगय।। 


तीज्ञ वुज़मल 


काम क्रूध लूभ मँल्य मा ह्यौतुम, 
वाँसि सृत्य सृत्य वुसनी खौतुम। 
व्वपुद्रब तुलहम मै रंग रंगय, 
वर दिम त्युथ युथ न केन्ह मंगय।। 


कर्मच बदल छम थ्वस अनान, 
छेलय छँल्य यि मन छुन कैन्ह प्रनान। 
रँद्य रँद्य चलान पैठय वुझ प्रंगय, 
वर दिम त्युथ युथ न केन्ह मंगय।। 


बनतम यि कुस पादाश छुम, 
सृत्य क्याज़ि न प्रोन यादाश छुम। 
अज़ मा ब॒ गछुहा यूता डंगय, 
वर दिम त्युथ युथ न केन्ह मंगय।। 


“अभिलाषः अभियासुक च्यत छंगय, 

कर प्रयास त॒ म्वकलाव येति ज़ंगय। 

अनुग्रेह बनानः छा हंग मंगय, 

वर दिम त्युथ युथ न केन्ह मंगय।। 
कर 

दृष्टी वुछान छि येलि म्यॉन्य सृष्टी व्यशाल चॉनी 


दृष्टी वुछान छि येलि म्यान्य सृष्टी व्यशाल चॉनी, 
पुष्टी लबान छु व्यशवास प्रतिमा वुछिथ यि चॉनी। 
शाहदथ छि चानि बज्र॒च वहदथ दिवान मै चॉनी।। 
दृष्टी वुछान छि यैलि म्यॉन्य सृष्टी व्यशाल चॉनी। ।० ।। 


पवनस अन्दर छि पृथ्वी ललवान यि जिन्दगाँनी, 
प्रकरम छि पान सिर्यस वॅरयस अन्दर दिवॉनी। 
चेंक्रस लॅदिथ छु कुसतान्य रस्‌ रस॒ अथ फिरॉनी।। 
दृष्टी वुछान छि येलि म्यॉन्य सृष्टी व्यशाल चॉनी।।० ।। 


तालवस छु ज़ूल कोरमुत तारकन हुन्द खान्दारन, 
रातस छु शान्त रूज़िथ दोहस छु शोल मारन। 
नज़रन अन्दर छु पज़रुक एहसास मे ति दरॉनी।। 
दृष्टी वुछान छि येलि म्यॉनय सृष्टी व्यशाल चॉनी।।० ।। 


शोकृसान छु सिरययि सुबहाँय नेव्य नव्य जनम धारान, 
भ्रमनस अन्दर सु चमनस पोशन छु बोश खारान। 
वेशराम रोस छु पॅज्य पॉठ्य न्यशकाम कर्म करॉनी।। 
दृष्टी वुछान छि यैलि म्यॉन्य सृष्टी व्यशाल चानी । । ० ।। 

टाकार चोन आकार साकार अन्दर ब्रह्मान्डस, 
सम्राठ व्यराठ छु कोताह पालना करान छु ज़गतस। 
वुछ वुछ मे अथ कुन्थ छम रछ रछ यि पछ हुरॉनी।। 
दृष्टी वुछान छि येलि म्यॉनय सृष्टी व्यशाल चॉनी | । ० । | 


वुन्य वुन्य परेथ्योव छु बासान रंगीन यि चोन असमान, 
दिवता छि पान लूभान अथ कुन वुछिथ छि हॉरान। 
शेरान छि शेरि पम्पोश माता चे ही भवॉनी।। 
दृष्टी वुछान छि येलि म्याँन्य सृष्टी व्यशाल चॉनी । ।० ।। 


दर परद राज़ क्याह तान्य आवाज छु सुय दिवॉनी, 

पानय वुछुन छु बेहतर कूशिश चलान छि म्यॉनी। 

'अभिलाष' छु इज़तिराबस दोह राथ वॅन्य दिवानी |। 

दृष्टी बुछ्न छि येलि म्यॉन्य सृष्टी व्यशाल चॉनी | | ० ।। 
क 

शिवायि नम: ओम नम: शिवाये 


कलि चानि कल म्यान्य द्रायि पूजाये, 
शिवायि नम:ओम नम:शिवाये। 
जूगिस छारनि द्रायि ज्रूग्य बाये, 
शिवायि नम:ओम नम:शिवाये ।। 


वाँसि हुंज़ि वारि मंज़ पोश सोम्बरॉविन, 
जाँन्य हुंज़ि ज़ॉनि मंज़ पुचरॉविन। 
होशि पोश लागुनि आयि श्रद्धाये, 
शिवायि नम:ओम नम:शिवाये।। 


अङिदाँर वुछतन बॅज चानि माये, 
रछि मंज़ व्यशवास ह्यथ गरि द्राये। 
दयि गथ बुछनुक छुस अभिप्राये, 
शिवायि नमःओम नम:शिवाये।। 


कॅन्य शेछ बॅन्यनस मा मीराये, 
शाहमाल थाबुन शिवस्‌य दाये। 
कन वान बूज़िथ बार बुक आये, 
शिवायि नम:ओम नम:शिवाये।। 

शर छुस शिव सुन्द शाहनय छाये, 
स्यदु पीठ सम्खनि तॅम्यस॒य आये। 
प्रधिख्यन दिनि खेँच चानि बारगाये, 
शिवायि नम:ओम नम:शिवाये।। 


त्रेशि हँच कॅतिजा आलि मंज़ द्राये, 
वुफि खॅच आकाश चानि कामनाये। 
शुन्यस॒य मंज़ तति निन जन आये, 
शिवायि नमःओम नम:शिवाये ।। 


मंज़ आकाशस गयि दुविधाये, 
म्वछि मंज़ जुव ह्यथ खोतिन॒य चाये। 
भयस॒य पननिस ज़य करनि आये, 
शिवायि नम:ओम नम:शिवाये ।। 


तॅम्य वुछ तारख तिम ऑस्य ज़ोतान, 
कालुरंग जाम नॉल्य कॅतिज मंदछान। 
मानुबार पनुनुय रंगने आये, 
शिवायि नम:ओम नम:शिवाये ।। 


दयि चोन दामान॒ रटने आये, 
पानुक मानमल छलने आये। 
राजुक राज़ ओस परदन छाये, 
शिवायि नम:ओम नम:शिवाये।। 

है 


बद्री नाथ अभिलाष सकि | तोज्नुवुजमल 


थनु पैयि मनु मंज़ यन यिम राये, 

पँछ्य लाज़ि ज़न आस॒ यिम पेंछूय बाये। 

हाति म्वख “अभिलाषिनि' म्वख द्राये, 

शिवायि नम:ओम नम:शिवाये ।। 
क 


अज़ जटाधरसय छु आवाहन 


भँखत्यो मॅखति भाव माँजतन मन, 

अज्ञ जटाधरस॒य छु आवाहन। 

लव कर व्यवहाँर्‌य संकलपन, 

अज़ जटाधरस॒य छु आवाहन।। 
ब्रोंठ नेर ओर मा आसि यिवान, 
पोशि मालु ह्यथ नेर योर दवान। 
मायि हुंद्य मीठ्य दिस द्वन पादन, 
अज़ जटाधरस॒य छु आवाहन।। 

लव हँत्य पोश तुल द्वन अथन॒य, 

तिमय वथरावुस चय वतनय। 

दारि औश वसि लारि लारि चेश्मन, 

अज़ जटाधरस्‌य छु आवाहन।। 
प्रेमुक पोशि गोन्द पिलुनावुस, 
पछि हुजि द्रि सृत्य आलुनावुस। 
भाव सृत्य छु भगवान ज़ेरि कुमलन, 
अज़ जटाधरस॒य छु आवाहन।। 

दिह द्वार मन चोन यैलि श्रोची, 
शिवनाथ अद चाँन्य नाद बोज़ी। 
वल अन्न कल दिथ कर समर्पण, 
अज़ जटाधरसय छु आवाहन।। 


वाँसि रूद व्यवहार चोन गरबार, 
ज़ांह मा छोंडथन प्राण आधार । 
व्वथ अज़ सम्खुस अर्धरातन, 
अज्ञ जटाधरसय छु आवाहन।। 


गर बार दरबार बेयि व्यवहार, 
बस म्वच्योव वुछ यितुय चोन संसार। 
म्वंग डल मन वौछ चय कडतन, 
अज़ जटाधरस॒य छु आवाहन।। 


हाथ यियि ख्यथ मा नेरी केह, 
बेयि दपी वन बा क्या गछी चेह। 
तिय मंगुस यिय छु हाँसिल यूग्ययन, 
अज़ जटाधरसय छु आवाहन।। 

वटुखा मै ति थोव वाहरॉविथ, 
व्यनु जाफ्र्‌य पोश पारॉविथ। 
जल रोस ज़ीव छुस त्रेशि प्रारन, 
अज़ जटाधरसय छु आवाहन।। 


कल कोड यैलि म्यानि कामनाये, 
ज़न बिहिथ ओसुस श्रोचिजाये। 
मन व्यसरज़न कॅरिथ ओस व्यशयन, 
अज़ जटाधरस॒य छु आवाहन।। 


“अभिलाषः रठतन तल पादन, 
ज़ाविजि तारि खारि ओँविल्य पन। 
खॉल्य पानस लागि नॉल्य वरदन, 
अज़ जटाधरसय छु आवाहन।। 
ई 

यित मनसॉविथ पननुय पान 


दयि संजि डेडि तल कलु नौमराँविथ, 
थित मनसाँविथ पनुनुय पान। 
कर्मुक बोड न्याय यित अँज़रॉविथ, 
यित मनसाँविथ पनुनुय पान।। 


अँदरिम अरमान यित तस बाँविथ, 
हाँविथ यितु तस जिगरूक दोद। 
नत यित जिगरस रौफ करनॉविथ, 
थित मनसाँविथ पनुनुय पान।। 


पापव रौस वन येति क्याह प्रोवुथ, 
त्रोगुथ ज़ांह मा दिहु अभिमान। 
अभिमान यित अज्ञ तति दुन्यराँविथ, 
यित मनसाँविथ पनुनुय पान।। 


लोलसान लूभुक कुल सगनोवुथ, 
लूभक्य कुल्य कजि लंजि बिसयार। 
लूभस यितु अज्ञ लंजि ठलनाँविथ, 
यित मनसॉविथ पनुनुय पान।। 

कामस बुछ कच नामावॉरी, 
प्रथ दिहदाँरी छु ह्यन आमुत। 
प्रोन ज़ग ब्योन ब्योन यित प्रज्ञनाँविथ, 
यित मनसॉविथ पनुनुय पान।। 


क्रूधूच करतल म्वछि मंज़ थॉविथ, 
प्रॉविथ बनतम प्रोबुथ क्याह। 
त्यागुचि गजि निन क्रूध अज़ ज़ॉलिथ, 
यित मनसाँविथ पन॒नुय पान।। 


दमदार बेह पान शमदम कॅरयथृय, 
बंधनन हुंज़॒ बेडि चॅट्यथय छुन। 
सोत सौत पोत कल नित॒ मॅशरॉविथ, 
यित मनसाँविथ पनुनुय पान।। 


शापव थोवहय ड्यक्‌ मंदछाँविथ, 
त्रॉविथ थॅबहय पनुनी लाग। 
न्यशि बोध किथ॒ हेकि ड्यक्‌ शूबरॉविथ, 
यित मनसॉविथ पन॒नुय पान।। 


“अभिलाषः अरज़थ तति क्वस हावख, 
शूभ पनुनी तस क्याह हावख। 
प्रज्ञनथ पनुनी यित॒ प्रज्ञनाँविथ, 
यित मनसाँविथ पनुनुय पान।। 

मे हय गोछ माता अनुग्रेह चोन 


डयक बजि डेडि तल ड्यक प्यव म्योन, 
मे हय गोछ माता अनुग्रैह चोन। 
अनुग्रह चानि शोलि म्योन ड्यक लोन।। 
मे हय गौछ माता अनुग्रेह चोन।।०।। 


वाँसि हुन्द पॉपी छु मॉफी मंगान, 
छुरय छम मॅटतय बॅल्य छुस च्यंगान। 
छरि मचि बरि लोल पालि पोत्र तोन।। 
मे हय गौछ माता अनुग्रेह चोन।।०।। 


व्यसतार पन॒नुय दितम हृदयस, 
प्रैयिबुन चोनुय लोल व्वपदयस। 
ख्यन ख्यन रवन ज्वन यिहीय रोज़ि म्योन।। 
मे हय गोछ माता अनुग्रेह चोन।।०।। 


मे हय गौछ भखति भावकुय म्वछि फोल, 
मँग्य मँग्य माता चोंट गोम होल। 
अभिज़्यथ करतय अभिप्राय म्योन।। 
मे हय गौछ माता अनुग्रेह चोन।।०।। 

दुब दुब वॉलिंजि करान कुसतॉन्य, 
आशि हुज्ञ बाशि छुम करान कुसतान्य। 
दॉर मचरिथ दूरि ब्रोन्त गोम चोन।। 
मे हय गोछ माता अनुग्रेह चोन।।०।। 


दूरयर चाने दोदहय नवयोम, 
औषध तु चूरन बेवायि ख्योम। 
चै मा लोगुथ परखावुन प्रेम म्योन।। 
मे हय गौछ माता अनुग्रेह चोन।।०।। 


प्राणन म्यान्यन चॉनी प्रय, 
चानि दरशनकुय छुख समशय। 
समशय चलि अद बलि दोद म्योन।। 
मे हय गोछ माता अनुग्रेह चोन।।०।। 


परीक्षायि चाने छि आतिभीषन, 
कॅरिथ कति ह्यक यिमन विशलीषण। 
छोन छुस नोन म॒ कड मूर्खुत म्योन।। 
मे हय गोछ माता अनुग्रैह चोन।।०।। 

तीज वुज़मल बद्री नाथ अभिलाष 
तुम ` ७७७७६७७७६६८७७ कमल 


भावस म्यानिस छाव हय आव, 
तवय लॉजिम शब्दन करन्य तुलुत्राव। 
मंदिथ कॅडिम व्वंद मंज़ गॅन्डिथ प्रेम धोन।। 
मे हय गोछ माता अनुग्रेह चोन।।०।। 


वतु गथ वन्य दिवान जायि जाये, 
सररिह बति प्यठ गोव ज़ाये। 
प्र॒ छ्योन पान गोव पार पार म्योन।। 
मे हय गोछ माता अनुग्रेह चोन।।०।। 


तप रेश दोह अकि दियुत प्रसादा, 
पोत फियूर याद म्योन लोयुन नादा। 
नाद मंज़ नँच्य नँच्य नाव खोत चोन।। 
मे हय गोछ माता अनुग्रैह चोन।।०।। 


'अभिलाष' ज़िन्दु छुय चाने आशे, 

खुर्‌य खार अमिस छय ज्यन राशे। 

माजि हुंदि दलि बलि ज़न्म म्योन्द म्योन।। 

मे हय गोछ माता अनुग्रैह चोन।।०॥ 
कर 

साया _ तैज बुज़मल वुज़मल 
4 “~ 
यि छि सॉर॒य माया चॉन्य 
सिरयि चैँन्द्रम त॒ आकाशि साया, 


यि छि साँरय माया चॉन्य। 
शुन्य त॒ सृष्टी चोन सरमाया, 
यि छि साँरय माया चॉन्य।। 


कँम्य छु कर फर यूताह कोरमुत, 
रादु रोस्तुय आकाश गोरमुत। 
यिहसाँ चेय निश चोन हम्साया, 
यि छि सॉर॒य माया चॉन्य।। 


येम्य यि गौरमुत तँम्य कति पोरमुत, 
रंग बँलगस पश युश कोरमुत। 
अथ छिय ज़ूलस ति तारख बलाया, 
यि छि सॉर॒य माया चॉन्य।। 


कुस करान औत ओबरस छु आलव, 
तल रटान सुय यूत बोड तालव। 
त्रट वुज़मल त बेयि गगराया, 
यि छि सॉर॒य माया चॉन्य।। 

कुस छु काँर्‌यगर यि स्वंज़ल खारान, 
जाम रंगदार अँम्यसुय पॉरान। 
क्याह मनोहर अँम्यस॒न्ज़ छाया, 
यि छि सॉर॒य माया चॉन्य।। 


कॅम्य छु अंबरस यि प्रकाश कोरमुत, 
गटि गाशुक यि प्रबन्ध कोरमुत। 
जिन्द रोज़नुक ज़ीवन व्वोपाया, 
यि छि सॉर॒य माया चॉन्य।। 


जल छु ज़ीवन हुज़ ज़िन्दगॉनी, 
कर्म बाना कोताह दॉनी। 
पान न्यरमल त ज़गि मल ग्राया, 
यि छि सॉर॒य माया चॉन्य।। 


पवन राज़ा पानि ख्वत आँव्युल, 
जोर रोसतुय त्यूताह जाँव्युल। 
असि ज़ायुन त पान न्यरकाया, 
यि छि साँरय माया चॉन्य।। 

अँगन॒ दीवताह कति प्यठ आमुत, 
कस ज्ञालायि युथ शुर ज्ञामुत। 
नार न्यंगलान प्रचन्ड बलाया, 
यि छि साँरय माया चॉन्य।। 


अज्ञ तान्यथ यिम येति नियथख, 
वनतु टाँठ्या तिम कति थेँव्यथख। 
स्व छा शुन्यस॒य मंज़ कांह जाया, 
यि छि सॉरय माया चॉन्य।। 


लछ च्य शीतन हुंज़ सराया, 
युन गछुन योर छय वुगराया। 
वाल नख़॒ र्‌यण मो थव बकाया, 
यि छि सॉर॒य माया चॉन्य।। 


'अभिलाषो' छान्डु व्वपाया, 

मूह छूवठ कड छुटि सत्य भाया। 

तति छु दरकार लोल॒ सरमाया, 

यि छि साँरय माया चॉन्य।। 
केह 

यिमव दयस पथ खॉरी छि तुजम॒च, 
तिमन छि लोलुच ही थॅर ति फौजमच। 
तिमन छि योरच गाँगल ति चेंज़मच।। 
यिमन यि तोर॒च फिकिर छि लेंजमुच | । ।। 


तिमन च्यतस थ्यथ करतान्य लॅजम॒च, 
तिमन अँछन हज नेन्द्र छि गॅजमुच। 
मे पॉपियस स्व कलय छि गॅजम॒च।। 
मे मुहची ज़ीठ चादर छि वॅजमच।।०।। 


तिमन न लूभय तिमन न मुहुय, 
तिमन न क्रूधय तिमन न अहम॒य। 
तिमन न कामच कॅशिश ति पोरान।। 
ब छुस हॉरान यिमन॒य यिमन मंज़।।०।। 


तिमन छि यिम पाँच पॉविथ लतन तल, 
ब॒ छुस लतन तल यिमन पाँचन। 
तिमन छु अनुभव अनन्त आनन्दुक।। 
मे नॉल्य ज़ोलान फिरेब फन्दुक।।०।। 

यिमन यि तोरच फिकिर छि लॅजमच 


बद्री नाथ अभिलाष 


तीज़ 


ननन "वदते 

तिमन छि तोरच मिहर ति गाँमच्च, 
तिमन छि थज़रच नज़र खुलेमच। 
तिमन छि प्रकृत तिछूय बनेमच।। 
मे अञ्चान गुहलिस नंदुर छि पेम॒चर।। ० ।। 


तिमव छु करतान्य गोंगुल ति कोरमुत, 
तिमव छुँ करतान्य यि वुगड तुलमुत। 
तिमव छु वाफस अन्दर यि वोवमुत।। 
मे ब्यूठ बंजर ताहस छु थोवमुत।।०।। 


तिमव छि तृशणायि हुंज़ बून्य ठँजमच, 
तिमव छि त्यागय रुगॉल्य वॅजमुच। 
तिमन छि येंड हंज़ यि ब्वछि ति गॅजमुचर।। 
मे छूयोट खेय खेय ब्वद॒य छि डँजमच । । ० ।। 


तिमन छु अनहार तसुन्द नन्योमुत, 

तिमन छु परतव तसुन्द ति प्योमुत। 

मगर यि 'अभिलाष' गुन्गय छु गोमुत।। 

सरय करुन छुस परय प्योमुत।।० ।। 
र 

तीज़ वुज़मल 
NR माम 


चै क्याह त्रोवुथ यिनुय व्वन्य योर 


मै मा वथ वनि यिमय किथ तोर, 
चै क्याह त्रोवुध यिनुय व्वन्य योर । 
यि मा शापव पनन्य हाँव्य जोर, 
चे क्याह त्रोवुथ यिनुय व्वन्य योर ।। 


ब छुस मुफलिस स्यठाह फत फ्योर, 
तवय छा गाल गछान युन योर। 
वनी कुस क्याह मसाँ सन तोर, 
चे क्याह त्रोवृथ यिनुय व्वन्य योर ।। 


कंरिथ कुलफा थॅविथ ज़ैवि तोर, 
न थोवथस ओर न थोवथस योर। 
नेबर्‌य गयि छवप अन्दुरय वोध शोर, 
चे क्याह त्रोवुथ यिनुय व्वन्य योर ।। 


कोरूथ तॉजिब कथय त्राँवथ 
नवेम॒च माय चे मंशराँवथ। 
खबर छय तोति ब छुस अँथ्य लोर 
चे क्याह त्रोवुथ यिनुय व्वन्य योर।| 

पनुन्य कथ मा चे ज़ाँह बॉवथ, 
न गर कुन ज़ाँह वथय हाँवथ। 
यि दूरयर चोन दिलस छुम बोर, 
चे क्याह त्रोवुथ यिनुय व्वन्य योर | । 


चै कथ प्यठ छुय यि म्योन गोसय, 
ब॒ कर लोल रँग्य बजा ओससय। 
कफारँच मंज़ अनय क्याह तोर, 
चे क्याह त्रोवुथ यिनुय व्वन्य योर।। 


छि मा सथज़न स्वखस तम्बलान, 
म्वलुल लोला चे क्युत सोम्बरान। 
वुछान दयि गथ करान तँथ्य गोर, 
चे क्याह त्रोवुथ यिनुय व्वन्य योर।। 


च मा छुख जाँह मे निश ठेंहरान, 

तवय यि “अभिलाषः बिचोर त्रॅहरान। 

कृयायि हुंद मा अँमिस कांह ज़ोर, 

चै क्या त्रोवुथ यिनुय व्वन्य योर ।। 
जै 

तीज्ञ वुजमल बद्री नाथ अभिलाष 


सम्खुन सहल तँमिस छा 


सम्खुन सहल तँमिस छा यस यूत छु कारखानय, 
ताबेह ज़मीन ज़ुरययात तारख त आसमानय। 
व्यपि कति सु अकलि अन्दर तथ छा मै त्यूत बानय।। 
सम्खुन सहल तँमिस छा यस यूत छु कारखानय।।०।। 


व्वोशलान छु बुथ यि बूजिथ रावान छु अनुमानय, 
बूज़िथ गछान छु रूजिथ इन्सान अत्यन हॉरानय। 
वँस्य वँस्य यिवान छि नज़रय पाथलिस प्यवान छि पानय।। 
सम्खुन सहल तॅमिस छा यस यूत छु कारखानय।।०।। 


लछि बॅदय छि सिर्‌ययि ज़ोतान परतव न वुनि प्यवान योर, 
पानय सौरिव त॒ सूंचिव बृह्यांड व्यशाल छु कति कोर। 
वछस॒य अन्दर छि लछि बॅदय सिरययन हँन्दी ठिकानय।। 
सम्खुन सहल तँमिस छा यस यूत छु कारखानय।।०।। 


बुतरॉच अन्दर गर्भस बॅरय बॅरय म्वललल्य खज़ानय, 
ब्यौन ब्योन कुठयून छि थेंव्यमित्य ताह दिथ ताह खानय। 
थन॒ प्यव यनु यि सोरूय तनु गॉयि कॉत्याह ज़मानय।। 
सम्खुन सहल तँमिस छा यस यूत छु कारखानय।।०।। 


“अभिलाषः तँमिस दपान छुस मन्थर म्वलल्य ज़पान छुस, 

शुन्यस॒य अन्दर शृपान छुस योर मा ब कुनि व्यपान छुस। 

पानस निशी मे रठतम चठतम योर॒क्य ज़ोलानय।। 

सम्खुन सहल तॅमिस छा यस यूत छु कारखानय।।०।। 
[क्व 

सोरूय वनस कनस तल 


अँम्यसय पननिस न्यरन्य ज़नस, 

सोरूय वनस कनस तल। 

थ्यथ थान मंगस चँचल मनस, 

सोरूय वनस कनस तल।। 
भावुक म्वछि फोल सोम्बरिथ अनस, 
चारिथ थव सुय बानस मंज। 
कामनायि हुन्द कन कॅडिथ अनस, 
सोरूय बनस कनस तल।। 

आगर वानि वय छँलिथ अनस, 

शिहुल छु औशद छलन वोन्य। 

अमि चन॒ सबज़ार फेरि देंदवनस, 

सोरूय बनस कनस तल।। 
च्यत चारि भावुक बूज्ञन रनस, 
नेश्ठायि पननिस हदयस मंज। 
त्रशनायि त्रुशि ज़ाल अथ पाकृवनस, 
सोरूय वनस कनस तल।। 

होशिकि जोशे ग्रख तथ अनस, 

वख लगि वुनि तथ ग्रख अननस। 

व्यचार बछि प्यठ फ्यारथि अनस, 

सोरूय बनस कनस तल।। 

लोल नारस॒ प्यठ छावा अनस, 
पक्‌वाना युथ बनि म॒शिकदार। 
लरि लरि फ्युर दिथ पथ कुनि ख्यनस, 
सोरूय वनस कनस तल।। 

येछि पछि वनस न्यमन्त्रनस, 

साथा बुछिथ नेछिपंत्रे। 

कुनि द्रूहु गरीब गर युन वनस, 

सोरूय बनस कनस तल।। 
श्रद्धाय थालस शीरिथ अनस, 
धनु पनु रोज़स सीवाकार। 
ओन्मुत रोन्मुत ब्रोंठन्ठकुन आनस, 
सोरूय वनस कनस तल।। 

थलि थलि वुछस पत॒ सुय ख्यनस, 

अद्‌ यियि म्यानिस ज़्यनस शूब। 

सुय छुम व्यशवास गोन्डमुत मनस, 

सोरूय बनस कनस तल।। 

“अभिलाषन' गँड देंश त्रोब॒वनस, 

खस वसि रीशिम पनस सृत्य। 

मन छुस लूभान तस सम्खनस, 

सोरूय बनस कनस तल ॥। 

जै 

सॉविथ निन यूग नैंदरे पान 


देदि हुजि बेबि मंज़ पान वुशनॉविथ, 
साँविथ निन यूगु नेंदरे पान। 
दय्द छय रॉछ तय व्यद छय हॉविथ, 
साँविथ निन यूग नैंदरे पान।। 


बुज्ञवुन प्रकाश पान पाँराँविथ, 
त्रॉविध डाफ तति नारायण। 
कलप वृक्षस तल साद तति साँविथ, 
नॉविथ आम॒त्य तन मन त प्राण।। 


रेश्य वुछ रूशिथ यथ संसारस, 
आहार रोसतुय तिम तति जुवान। 
रुम ज़ीठय रेश तति वीद व्यसतारान, 
खारान ज्ञानु ध्यान ओमकी पन।। 


मुहु रोस महारेश तीज़ सोम्बरावान, 
ताह खानन मंज़ रेछूरावान। 
वाँसि छुख वोवुमुत व्वन्द किस बागस, ` 
आगस सृत्य भूगान आनन्द।। 

हारकि नार छुस पान ग्रक नावान, 
रुमु रुमु पान बुनमलावान छुस। 
थ्यथ दिथ पानस च्यथ स्वरनावान, 
थ्यकनावान छुस चानी नाव।। 


बृह्यानन्दस बुति कलु वन्दस, 

खारिना मे ति सुय यूगु हेरे। 

बॅय छुस बर तल दर पूर लौगमुत, 

प्रारान 'अभिलाष' चानि वेरे।। 
ह 

गरस म्यॉनिस सँती सरस 


गरस म्यॉनिस सती सरस करस पज़ि मन॒ नमसकार, 
कशप रेशनिस कशप मरस क्वंगस यिवान मुशक्‌न्य दार। 
नदुरय बोवान पृथ कुनि सरस द्वछव दिवान धन तु दयार, 
पम्पोश फ्वलान डल किस मलस ज़लस नाँल्य ज़न म्वखतक्य हार ।। 
गरस मैयानिस सती सरस करस पज़ि मन॒ नमसकार।।०।। 


तपस ज़पस व्वथबव दिवान प्रखुटय येतिक्य दीवीदार, 
यूगी ज़नन रॅटिथ अनन योत ऑस्य पनुन्य संस्कार। 
शारधा पीठस मंज़ ऑस्य ज्ञानी व्यछ्नान वीदन हुन्दुय सार, 
अमर नाथस अमरीशवरस खलवत बेहनस आव व्यसतार।। 
गरस म्यानिस सती सरस करस पज़ि मनु नमसकार।।०।। 


बागन नागन म्युल येति कुनुय अँन्दय अँन्दय बोन्यन हुन्द शैहजार, 
बुछन वाल्यन दिल छु क्रेशान ज़न छुख लोबमुत स्वर्गुक दार। 
रेशुत रॅटिंथ मॅशिथ गोमुत येति ओस मनशस दय दोग्यन्यार, 
लॅलीश्‍बरी परमेश्वरी यथ जायि दय लोब साक्षातकार।। 
गरस म्यानिस सती सरस करस पजि मनु नमसकार।।०।। 

ज्ञुः 
मॅंदरय म्यवय यथ मेचि व्वपदान रॅसिल्य कॉत्याह कुस॒मवार, 
म्बललिय माछिच रछा ख्यवान जवान बनान बुड बेमार | 
सोन्तुक परतव येलि ओस प्यवान चोपॉरय यिवान नोवुय बहार, 
हवहस ताँसीर दवहस थोदयेति बॅलिथ गछान दिलि बेमार।। 
गरस म्यानिस सती सरस करस पज़ि मन॒ नमसकार ।।०।। 


तापुक प्रचन्ड येलि ओस प्यवान सिरयि छलान बालन बुथ, 
सुय बुथ बालन दामन्य चलान क्वलन आरन खारान हुथ। 
अथ शीन॒ वॉनिस प्रसाद ज़ॉनिथ प्रज्ञा निवान पानस च्यथ, 
वनन मंज़ येति रॉयिल रूज़िथ दिवदार येत्युक मशिकदार।। 
गरस म्यानिस सती सरस करस पज़ि मन नमसकार ।।०।। 


येलि येलि दिल ओस व्वदॉस्य आसान चलान ओसुस शालामार, 
लुक फुल्या ऑस असान गिन्दान नखस यारस खोतमुत यार। 
ट्वगजन मंज़ ऑस्य ख्यवान चवान मंज़बाग रॉटिथ समावार, 
मे ति ओस मन ज़न मुसुट गछान दिल ओस लबान बेयि वुसजार || 
गरस म्यानिस सती सरस करस पज़ि मनु नमसकार ।।०।। 


समयस लेखुन तति नोव इएतिहास तमि किन्य करन असि चलुलार, 
न्यरदूश हनु आयि मंज़ कँन्ड्य ज़ालन देंदवन च्वपाँरय नारय नार। 
क्स सूद मा केन्ह द्राव अज़ तान्य नाहकय दागदार गोव मिलुचार, 
Fs बृह्यणवन्डस मंज़ ओस 'अभिलाषुन' व्यवहार।। 
स म्यानिस सती सरस करस पज्ञि मन॒ नमसकार ।।०।। ` 
50 


बद्री नाथ अभिलाष रि. को 


मे छिम वुनि मेंछिल्य चिह 


(तरही शार) 


राथ येलि साथ वुछिथ मॉल्य त्रोबुस चाटहाल, 
म्यवु बँरिथ वरख जॅरिथ सृत्य ऑसिस पाँच थाल। 
जामु लॉगिथ शाम स्वन्दर ज़न सखरोबुख गूकल।। 
मै छिम वुनि मँछिल्य चिह त॒ रॅम्यबिल्य साथ अँछनतल।।०।। 


सोन ज़न ओस सोंथ चामुत फॅलिथ आमुत सॅन्यजिडल, 
लुक्‌ मोत ओस चेँसिथ आमुत दिवयि आमुत दीवीबल। 
ज़ीठ्य कॅरय कॅरय मीठय बुथिस बुथिस गॉजहम ज्ञाँविज ज़्यल।। 
मे छिम वुनि मॅछिल्य चिह त रॅम्यबिल्य साथ अँछन तल।।०।। 


आसुन बासुन कम॒य ओसुख मगर लुख ऑस्य बड़ ख्वशहाल, 
इदा गुस्सा सँद्र॒काँज़ा मिलविथ ख्यवान आस्य बत थाल। 
बोड बोड आया थदन पाया न्यर रूगन ओस धर्मुक बल।। 
मे छिम वुनि मेंछिल्य चिह त॒ रॅम्यबिल्य साथ अँछन तल।।०।। 


असुन गिन्दुन फ्वत्यन बॅरय बॅरय कत्यन बॅन्यतव ओस न, 
बेड नान्य म्यान्य ऑस तोस कतन बिजली गाश ज़न ओस न। 
तैलिमा ग्रन्द ऑस छवच्यन शतन अथन फिरय फिर्य लारान मल।। 
मे छिम वुनि मॅछिल्य चिह तु रॅम्यबिल्य साथ अँछन तल।।०।। 

दारि किन्य ओस यारि हवा नॅव शेछ भावान इन्सानस, 
सर्व शुहुल ओस सायिबानस तेमि कुय हेह छुम वुनि पानस। 
वॅसतुर वनकुय सुय रवनि हाँगुल जैमि मोरूख जायन तल।। 
मे छिम वुनि मॅछिल्य चिह त॒ रॅम्यबिल्य साथ अँछन तल।।०।। 


स्यज़रा पज़रा ओस ज़मानस यूतमा ओस यि ख्वड़ फेचल, 

अत्याचारी सँमिथ सॉरी गिन्दान गेम अज़ पुलटिकल। 

“अभिलाषः नोन क्याह वनि बेगानस यिम गयि तुलुन्य फ्यलन दयल।। 

मे छिम वुनि मेँछिल्य चिह त रॅम्यबिल्य साथ अँछन तल।।०।। 
क 

दारि अवतार असि रोव गर मॉजे 
(विस्थापन) 


सुलि मोसूम गुल गयि बर मॉजे, 
दारि अवतार असि रोव गर माँजे। 
दिलि जिगरूक चलि असि शर माँजे।। 
दारि अवतार असि रोव गर मॉजे।।०।। 

सन 90 तस मंज़ येलि वोथ तूफान, 

डेर लाशन गयि त्रहरेयि शुमशान। 

रूद्‌ प्रलयस तति क्याह प्र मॉजे।। 

दारि अवतार असि रोव गर मॉजे।।०।। 
प्रथ जाये बोथ येलि हाहाकार, 
बोयि बद वोथ हवहस त्रॉव्य गर बार। 
प्र राक्षसव थेंव न॒ काँह ज़र मॉजे।। 
दारि अवतार असि रोव ग्र मॉजे।।०।। 

बेनि जिगर्‌यन राँव्य टॉढ्य भाँय जानय, 

बेनि भॉइस तनु छन सम्खानय। 

वनतु भायि रोसं बेनि क्याह करि माँजे। | 

दारि अवतार असि रोव ग माँजे।।० ।। 
वाति हेरथ बेयि येलि वाति जंग त्रय, 
बेनि भॉयिस प्रारान चैशम लोसनस। 
दारि ओश कूत वापस खारि मॉजे।। 
दारि अवतार असि रोव गर मॉजे।।०।। 


I53 


तीज़ वुज़मल 

गँयि व्यदवाह रातच माँजि माहरेन्य, 
वनत वॉलिन्जि कॉचाह डखि थवि कॅन्य। 
गोस डुब डास वाँसि क्याह करि मॉजे।। 
दारि अवतार असि रोव ग्र मॉजे | । ० ।। 


बद्री नाथ अभिलाष 


गहन गँडिथ सतुरॉच सिन्गारस, 
कालु ग्रुहुन लोग पुनिम जूनि लौकचारस। 
हाछ गॅयस कोरूस खान्दर मॉजे।। 
दारि अवतार असि रोव गर मॉजे।।० ।। 


नार ज़ोलुख सान्यन रंग बँगलन, 
बंग जामच तति छय बट पुरन्यन। 
याद प्यवान यिवान मच्र मॉजे।। 
दारि अवतार असि रोव गर मॉजे।।० ।। 


लूट राक्षसव नियि सॉन्य स्वख सम्पदा, 
माजि वछि तल तिमव॒य पोथुर नियना। 
पॅत्यमि गरि हुन्द योछमुत आसर मॉजे।। 
दारि अवतार असि रोव गर मॉजे।।०।। 


तस क्याह बनि यस ओस कुनि अँछ गाश, 
मार वातलव कोर तथ क्वल्सय नाश। 
रट खोरूख बट छु काफर मॉजे।। 
दारि अवतार असि रोव गर मॉजे।।० ।। 

देव लूकन मंज़ वोथ त्राहि त्राहे, 
मोल गोबुर खोत अँक्यसय चेन्ताये। 
सुय समहार वुछिथ कुस दरि मॉजे।। 
दारि अवतार असि रोव ग्र मॉजे।।०।। 

टाठि पोत्रो चु कोतू मे पतय आख, 

माजि चेय रोस शुर ना छुय काँह ब्याख। 

कॅरिख नाल मेंत्य अँगनस अन्दर मॉजे।। 

दारि अवतार असि रोव गर मॉजे।।०।। 
माजि रोछमुत ओसुख बडि दग दग॒ सान, 
राजि नेरितय शूबरावि म्योन खान्दान। 
माजि ब्रोठ न्यूख राजि कथ शहर मॉजे ।। 
दारि अवतार असि रोव गर मॉजे।।० ।। 

दोह द्रखकी येलि आयि कर्म हीनन, 

ससत बूल्य गॅयि सान्यन काम॒धीनन। 

ज़ायि व्धिन॒य ति चायि थर थर मॉजे।। 

दारि अवतार असि रोव गर मॉजे।।०।। 
पौश अँछनय ओश वोथ दारि तिमन॒य, 
सत व्वपरव रज्ञ येलि गँजि तिम नय। 
पोत फीरय फीरय दितिख रज़ि द्र मॉजे।। 


दारि अवतार असि रोव गर मॉजे।।०।। 

मात कुजि आँस राथ टॉठ गाव प्यामच, 
स्वय मायिर हयथ्मँहलस द्रामच। 
हत मंज्ञ आँस्य वँथ्य सथ बर मॉजे।। 
दारि अवतार असि रोव गर मॉजे।।०।। 


वत व्वज़लेयि रत सुत्य तति सारे, 
गत ग्यूर वोथ हश मा न्वशि प्रारेय। 
चॉन्य ट्रय हय छुय यि आशचर माँजे। | 
दारि अवतार असि रोव गर मॉजे।।०।। 


जुव लरज़य त्रावि आसि लंकाये, 
राय रोज़ॉयि बोय करि सोन पाये। 
योर यिथ गोव बोय असि सर मॉजे।। 
दारि अवतार असि रोव गर मॉजे।।०।। 


हालि बद गोव सान्यन दय्‌द माजन, 

बूल्य येलि लॅज तिहन्ज़न कन वाजन। 

वनत कोताह किथ केन्य ज़र मॉजे।। 

दारि अवतार असि रोव गर मॉजे।।०।। 
बब॒ राजि म्योन कोताह खून हारन, 
दजि पारयून मंज़ लौद सरकारन। 


प्रथ पारि छु हथ हथ बरि मॉजे।। 
दारि अवतार असि रोव गर॒ मॉजे।। ० ।। 

कोरि मॉलिस कूर खान्दरस वॉचमुच, 
सूंच्य सूंच्य छस रातुच नेंद्र रॉवमुच। 
छरि अथ॒ तस कुस व्यवाह करि मॉजे।। 
दारि अवतार असि रोव ग्र मॉजे।।०।। 
नोव नवरेह त प्रॉन्य पॉठय बेयि हेरथा, 


गरि करहा ऑन्द्री छुम हॉरथा। 
वति प्यठ कति वटुखा बर मॉजे।। 
दारि अवतार असि रोव गर मॉजे।।०।। 


समयि फ्युर गोव सानि प्रानि सभिताये, 
खानु बदोश गॅयि बजि राज़ बाये। 
सावि शुरयन त॒ त्रावि कति लर मॉजे।। 


दारि अवतार असि रोव गर मॉजे।।०।। 


डयक बजि लजि सानि सेकि सहरावस, 
केह गजि केंह छि वरज़न वावस। 
वाव डून्य गँयि बोज़ म्वखसर मॉजे।। 
दारि अवतार असि रोव गर मॉजे।।०।। 


प्रथ ग्रस॒य वोथमुत छुय यिहौय हुय, 
कोत गछि तय क्याह करि सॉन्य नेव पुय। 
अन घन रोस वनत कति परि मॉजे।। 
दारि अवतार असि रोव गर मॉजे।।०।। 

छोर छछ असि रछ छन्‌ पछ कॉन्से, 
तचि तावि मंज़ तत खल गंयि वाँसे । 
माज्ञ रौसतुय छि अँड्यजि खाँखर माँजे।। 
दारि अवतार असि रोव गर मॉजे।।०।। 


ग्वत गम मंज़ कोर यैलि 'अभिलाषन', 

गँड मुचरन आव तस द्वख फुटजन, 

दौतु दौत कोरुस अमी अथरि मॉजे।। 

दारि अवतार असि रोव गर मॉजे।। ० ।। 
अ 


क 
यि गट पछ गोछ जलद नेरुन, 
प्रकाश पैहम मै कुन फेरुन। 
दयस क्युत छुम मै प्रंग शेरुन।। 
यछाये गौछ यि शर नेरुन।॥० ।। 

क 

बब म्यानि नबकुय सॉल करनावतम 


शुनि मंज़ शिव सुन्द साकार हावतम, 
बब म्यानि नबकुय सॉल करनावतम। 
यीय पज्ञि करनुय ती करनावतम।। 
बब म्यानि नबुकुय सॉल करनावतम।।० ।। 


प्रयि वनि प्रयि हेन्ज़ क्रेयि करनावतम, 
नादु ब्यन्द॒ नादुक साज़ बोज़नावतम। 
ज्ञानचन फुटजन गँड मुचरावतम।। 
बब म्यानि नबकुय सॉल करनादतम ।।० ।। 


अभियास॒ सृत्य आभास करनावतम, 
कृष्ण लीलायि हुन्द रासा हावतम। 
म्यानि वुँच ति कृष्णस सृत्य नचुनावतम।। 
बब म्यानि नबकुय सॉल करनावतम।।०।। 


आकाश मारगी वत बॅन्य रावतम, 
बुज्ञ॒वुन प्रकाश आगुर हावतम। 
तिमनुय वतनय च्यथ ब्रॅमरावतम।। 
बब म्यानि नब॒कुय सॉल करनावतम।।०।। 

मालदार मॉलिस छु नेचवुय न्यथनौन, 
ज्ञान ध्यान भेंखति भाव निशि अथ छोन। 
ओप चोप अमिकुय पान करनावतम।। 
बब म्यानि नबकुय सॉल करनावतम।।० ।। 


ख्वनि मंज़ म्वनि दिथ आँप आपरावतम, 
बेबि मंज़ बबि तल यूग प्रूग सावतम। 
वछि के वुशनेर व्वन्द॒ वुशनावतम । । 
बब म्यानि नबकुय सॉल करनावतम | । ।। 


व्वडि म्यानि पननुय ग्वड अथ डालतम, 
रुम रुम सूहम शब्द स्वर नावतम। 
रबद्‌ दिथ शब्दुचि हेजि हेछनावतम।। 
बबम्यानि नबुकुय सॉल करनावतम | | ।। 


चय छुख दॉनी पर व्वपकॉररी, 
चैय निश हाजथ लबान साँरी। 
शुमशान॒ दज़नुय व्वन्य मोकलावतम।। 
बब म्यानि नबुकुय सॉल करनावतम ।। ० ।। 

बन यल” 


वाह वाह शाहुमालि शब्द गँडनावतम, 
द्वह राथ अँथ्य पथ छौह दिवनावतम। 
ज़प के तप बलु व्वन्दुमल ज़ालतम।। 
बब म्यानि नबुकुय साँल करनावतम।।० ।। 


प्रेमुक प्रेप्युन मे ति परनाबतम, 
चौटयसय प्यठ सुय थवनुय हावतम। 
तॅथ्य चोट्यस॒य मे ति थफ करनावतम।। 
बब म्यानि नब॒कुय सॉल करनावतम । | ० ।। 


'अभिलाषस' सतुची वथ हावतम. 

लोल नार॒ दुय दौग्यन्यार ज़ालतम। 

खार वाति गाठ स्वय छाँठ हेछनावतम।। 

बब म्यानि नबुकुय सॉल करनावतम | । ० ।। 
ओ 

वल वुछ म्यानिस लाँविस बदनस 


वल वुछ म्यानिस लॉविस बदनस मदनन करय तुत वाँल्य, 
छुयदनिस रेँछ्य रँछ्य वंद रयतकाँलिस छयदनिस वॅध्यपरगॉल्य। 
अनि गटि राँचन तंहुंज़न ब्रान्चन चेश्मन हुन्दय चांग्य ज़ाल्य, 
इन दारयून हुन्दय च्वन टार्‌यव मँज़्य फेरि फेरि वँछ अँश्य थॉल्य।। 


डय्‌ म्योन प्रान्योव थ्यक्‌ क्याह चेय निश मेय निश मा आव सॉल्य, 
क्वछि मंज़ मा छुम कुनि रंग म्वछि फोल युस तस निमहा डॉल्य। 
अथ॒ गॅयि अंदु वंद वाँसि म्यानि हांदुव्यन्द क्या दिम सॅन्यज़न ज्ञाँल्य, 
दज बुज्न म्योनुय वेंस्य पेयि सोरुय तति मा चलि काँह चॉल्य।। 


कर क्याह म्र येलि ग्र ब्र कडनम अथ म्यान्य आसन खाँल्य, 
अफसूस ख्यम तय वछि वछि दिमतय शाहु आसि निमुत शाह माँल्य। 
पचि प्यठ आस्यम गर्दन गीरन डायि गौज्ञ वरधन नॉल्य, 
ल्वकृचार नबनार द्रह अकि छ्यत गछि पायस प्यत चय बॉल्य।। 


“अभिलार् लाचार वनत कथ लगुहार व्वंद चन्द द्वन्वय खाँल्य, 

तछि बछि करिहे चाँनिस नावस शाह मालि थविही नाँल्य। 

सु छुनय रोटमुत गर जंजालन गर छुस गोमुत नाँल्य, 

अँम्य गर बारन सूदुरय्‌ यारन वाँसय खेयनम द्रॉल्य।। 
ह 

जुव छुम ब्रमान वुछहा म्वलुल अन्हार चोन 


शाह छु पेंज़्य किन्य पाहु मे नाँल्य म्वखतार चोन, 
जुव छुम ब्रमान बुछहा म्वलुल अन्हार चोन। 
वबनतु सोप्ना सपदि कर साकार म्ॅयोन।। 
जुव छुम ब्रमान वुछुहा म्वलुल अन्हार चोन।।०।। 


राथ बृज्ञम आत्म ज्ञानच अख कथा, 
कल गनेयम जल मे हावतम र॒च बथा। 
नत छु ज़न्मस युन स्यठहाह बेकार म्योन।। 
जुव छुम ब्रमान वुछहा म्वलुल अन्हार चोन।।०।। 


तार कानुज बार शेरव पानु वॉन्य, 
प्रॉन्य लगज़िश युथ मनस रोज़्यम न दॉन्य। 
तन र॒नेयम मन वरफतार बुनि छु म्योन।। 
जुव छुम ब्रमान वुछहा म्वलुल अन्हार चोन।।०।। 


वाँसि मंज़ मा कांह ति द्राव गमखार म्योन, 

अज्ञ तवय दयि रटनि आस दामान॒ चोन। 

फ्युर दिमव लोलस रिशत करोन जिन्दु प्रोन।। 

जुव छुम ब्रमान वुछहा म्वलुल अन्हार चोन।।०।। 
ह 

शेछ म्याँन्य अज़वन सदा शिवस 


हा जीव गछ शरण चु तस दीवस, 
व्यापख युस छु व्यशाल ज़गतस। 
गुल्य गँडिथ म्योनुय प्रणाम वनतस, 
शैछ म्याँन्य अज़वन सदा शिवस।। 


डेडि तल वाँतिथ डीड्य वानस, 
इजाज़थ मँग्यज़्यस अन्दर अचनस। 
छम सॉ ऑजन्या ग्वड प्रछिज़्यस, 
शेछ म्यॉन्य अज़वन सदा शिवस ।। 


प्रथम छुय डीड्य वान बोड ज़बरदस्त, 
नाव किन्य मॅहशूर काम॒ दीव यस। 
सास बदय बुध्य छी ज़ोतान तस, 
शेछ म्यॉन्य अज़वन सदा शिवस।। 


मोहित यिन॒ गछख कुनि रूपस, 
हयस व्यसुरख तय रावी हयस। 
कॉम तति हेज़ि चय पुरशारतस, 
शेछ म्यॉन्य अज़वन सदा शिवस।। 

वाँर्‌य काँसि छुन दिवान अन्दर अचनस, 
वति डालान छुय प्रथ ज़ीवस। 
बोड आबा दयन छुन्मुत छु तस, 
शेछ म्यॉन्य अज़वन सदा शिवस।। 


दोयिम छुय डीड्य वान व्यवहारी, 
क्रूधुक छुय सुय अधिकॉरी। 
चन्डालु सुन्द हयुव म्वख छुय तस, 
शेछ म्यॉन्य अज़वन सदा शिवस ।। 


म्वख वुछिथय यिन चय खोचृहस, 
रस॒ रस॒ निम्रतायि आर अन्यज़्यस। 
कॉम तति हेजि चय शान्त भावस, 
शैछ म्यॉन्य अज़वन सदा शिवस।। 


दयस रोस कासि हुन्द भय छुन तस, 
तमि किन्य यिनसॉँ ज़ोर हावहस। 
कॉम तति हेजि चय स्यठाह सबरस, 
शेछ म्यॉन्य अज़वन सदा शिवस।। 


लूभुक गर छुय त्रैयमिस नम्बरस, 
पथ फेरनुक सुय दियी मुहमस। 
कॉम तति हेजि चुय त्याग भावस, 
शेछ म्यॉन्य अज़वन सदा शिवस।। 

मुहुमाया छय वाँहरिथ जाल, 
स्वय गिन्दान साँरय शतरन्ज चाल। 
कॉम तति हैज़ि चय वॉरागस, 
शेछ म्याँन्य अज़वन सदा शिवस | । 


पचिम छुय द्वार पाल बोड अहंकार, 
सुय करान पॅत्य अँन्ज्ञरोवमुत कार। 
कॉम तति हैजि चय गाटजारस, 
शैछ म्याँन्य अज़वन सदा शिवस।। 


ध्यान वस ज्ञान गंगायि श्राणस, 
द्र वासनायि खस छॅलिथ पानस। 
कर सखर छुय अचुन राज़ दारस, 
शेछ म्यॉन्य अज़वन सदा शिवस ।। 
ई 

मनस अन्दर ध्यान दरून छु मुशकिल 


वनुन छु आसान सनुन छु मुशकिल, 

मनस अन्दर ध्यान दरून छु मुशकिल। 

परून छु आसान करून छु मुशकिल।। 

मनस अन्दर ध्यान दरून छु मुशकिल।।०।। 
दपुन छु आसान व्यपुन छु मुशकिल, 
मनस अन्दर ध्यान दरून छु मुशकिल। 
ज्ञपुन छु आसान श्रपुन छु मुशकिल।। 
मनस अन्दर ध्यान दरून छु मुशकिल।।०।। 

छु लोल भागुन कॅरिथ छु हाबुन, 

अपुज़ छु त्राबुन पज़र छु प्राबुन। 

मगर सतुक व्रथ दरून छु मुशकिल।। 

मनस अन्दर ध्यान दरून छु मुशकिल।।०।। 
छु शकलि शमाह तॅमिस जानानस, 
अकल छि रावान बुछिथ इन्सानस। 
स्वनदर सु दर्शन करून छु मुशकिल।। 
मनस अन्दर ध्यान दरून छु मुशकिल।।० ।। 

मरून छु बरहक ज़रून छु मुशकिल, 

छु मरन ब्रोन्ठ॒य स्वरून ति मुशकिल। 

मगर सु संग दिल करून छु मुशकिल।। 

मनस अन्दर ध्यान दरून छु मुशकिल।।०।। 

साहिबो सथ छम मे चॉनी 
(तरही) 


धारणाये मंज़ ब॒ बुछहथ ध्यान सुय हेछनावतम, 
चाव छुम अॅन्दरी दिलस सख भाव सुय वुज़नावतम। 
ख्यावतम लोलुक प्रशादा श्री गणेश करनावतम।। 
साहिबो सथ छम मे चॉनी वथ मे असलच हावतम।।० ।। 


लोल॒ हतिनय मायि मतिनय सुत्य मै ति फिरनावतम, 
सत ज़नन बेयि यूगियन हुन्द सायि प्यठ़ मे थावतम। 
रेश मुनी यिथ केन्य चे पूजान पूज़ तिछ्य करनावतम !। 
साहिबो सथ छम मै चॉनी वथ मे असल॒च हावतम।।०।। 


येति प्रकाशस फुलय लँजमच तति दपान आगुर छु चोन, 
थ्यथ लॅगिथ लगि च्यथ मे चेय कुन तँथ्य वनान हमसोस म्योन। 
न्यथ प्रभातन अर्द रातन प्रथ ख्यनस स्वरनावतम।। 
साहिबो सथ छम मे चानी वथ मे असलच हावतम।।० ।। 


सास भासकर तीज प्रज़लान तॅथ्य दपान अन्हार चोन, 
परम आनन्द येति छु मेलान तँत्य दपान माल्युन छु म्योन। 
वास करतम यथ व्वंदस मंज़ बास तँम्युक करनावतम।। 
साहिबो सथ छम मे चॉनी वथ मे असलच हावतम।।०।। 

तहत तीज्ञवुज्ञमल 
जपपपपपपपप+++“9++... है छझमल 


गाश वुछ कोताह छु भलवान वाश येलि वुज़मल कडान, 
वेहद्तुच वखनय करान येलि नब छु चोन नब ग्रन्य करान। 
छछ करनि लेंग्य म्यान्य हावस पह पन॒न्य पॅपरावतम ।। 
साहिबो सथ छम मे चाँनी वथ मे असलुच हावतम।।०।। 


साध छा तँम्य सुय वनान यस फितरतस आसि सादगी, 
नाद लायान येष्ट दीवस यस रूमन आसि तशनगी। 
खश कॅरिथ ज़न आसि व्यशयन वश तिछ्य करनावतम | । 
साहिबो सथ छम मे चानी वथ मे असलुच हावतम |।० ।। 


सहल छासाँ श्रूच रोज़ुन सम्सार व्यवहारस अन्दर, 

नार न्यंगलुन यार छारून शोक किस सँदरस अन्दर। 

छुस ब॒ अभिलाषः इनतिज़ारस नेब नेंज़्यदीक थावतम ।। 

साहिबो सथ छम मे चॉनी वथ मे असलुच हावतम।।० ।। 
क 

तीज वुज़मल 


बेछस बेछुन चौलुम न ज़ाँह 


यीय छुम हेछुन ती कर हैछस, 
बेछस बेछुन चोलुम न ज़ाँह। 
सुय छुम त्योंगुल ललवुन वछस, 
बेछस बेछुन चोलुम न॒ ज़ाँह।। 


ज़न्मन हुन्द मल लॉरिथ वछस, 
तछस कोताह करस क्याह। 
लालस छु प्रयान लोला गछस, 
बेछस बेछुन चोलुम न॒ ज़ाँह।। 


नप नप करवुन कमि सृत्य बन्यम, 
बन्यम कुस तिछ शिक्षषा। 
ब॒ छुस प्रारान तथ जून पछस, 
बेछस बेछुन च्रौलुम न ज़ाँह।। 


ताकुल गिन्दान त्रैयि रंग त्रुपन, 
दपन मॉलिक छु ब्रह्माणडुक। 
प्रकृत छि लॉगिथ सृषी गछस, 
बेछस बेछुन चौलुम न॒ ज़ाँह।। 

बद्री नाथ अभिलाष 


रंग रंग पनुन्य स्वरूप हावान, 
साकार सोरूय खेंटिथ न॒ कैंह। 
खाल कांसि टोठान मंज़ लुक लछस, 
बेछस बेछुन चोलुम न ज़ाँह।। 


तप॒ आल्यन प्यठ तुपाँल्य थॅवमच, 
वँवमच अथ प्यठ छन विशकय। 
शिहिज विशकय काया रछस, 
बेछस बेछुन चोलुम न ज़ाँह।। 


“अभिलाष' ह्यन॒ आव मंज़ गट पछस, 

न छस नेंद्र त न छस नेह। 

तारख छु गँज़रान नब किस वछस, 

बेछस बेछुन चौलुम न ज़ाँह।। 
ई 

तीव्रम वुज़मल 


बद्री नाथ अभिलाष 


तस भगवानस वँन्यतव म्योन 


तीज वुज़मल 


ज़ॉव्युल दोद छुम लॉविस पानस, 
तस भगवानस वॉन्यतव म्योन। 
प्यठ कॉलाशस धारणायि ध्यानस, 
तस भगवानस वेँन्यतव म्योन।। 


म्युल छुम नरोज्ञान ध्यानस स॒ प्राणस, 
छ्यठ लॉरिथ छम मेय बानस। 
म्योन छुन बोज़ान राह छुम पानस, 
तस भगवानस वॅन्यतव म्योन।। 


लान्युन न्याय छुम प्यत्रून पानस, 
गरि गरि छुस अचान शुमशानस। 
दु विदायि दिल कति वाति ठिकानस, 
तस भगवानस वॅन्यतव म्योन।। 


चेय चेय वाराह शीर त॒ शरबत, 
तोति छुम न॒ फेरान वुनि रगबत। 
मॉल छुम मोठमुत मरज़लद पानस, 
तस भगवानस वॅन्यतव म्योन।। 

साधन सन्तन देंय सुय गोमुत, 
गालखातस छुस बय प्योमुत। 
शायद न हाजत म्योन जानानस, 
तस भगवानस वॅन्यतव म्योन।। 


नछि काँह शफकथ म्यान्य इन्सानस, 
न तँजिम थफ दिन्य दयि दामानस। 
न्यशिबोध हयन आस मंज़ वॉरानस, 
तस भगवानस वॅन्यतव म्योन।। 


“अभिलाषः गमगीन मंज़ कॉद खानस, 

दजि बॅल्य लागान प्रानवार पानस। 

समयस प्यठ नेरि नॅविसं ठिकानस, 

तस भगवानस बॅन्यतव म्योन।। 
Eg 

तीज्ञ वुज़मल 


दित॒ दर्शन यित अज साल सोनुय, 
लाल म्यान्यो मै गन्योव लोल चोनुय। 
लोल चाने व्वलस्योव व्वंद म्योनुय।। 
लाल म्यान्यो मै गन्योव लोल चोनुय | | ० ।। 


रेश वारे फैल्यमित्य पोश रंगदार, 
छिटि वर्धन लॉगिथ क्याह शूभिदार। 
रेश छि प्रारान आग अचि बाग सोनुय।। 
लाल म्यान्यो मे गन्योव लोल चोनुय।।०।। 


विगनि नचव॒नि यलि ग्यवान राग चोनुय, 
छुम अँछन तल जल यिवान बास चोनुय। 
यि छा सत सार किन च्यत भ्रम म्योनुय।। 


लाल म्यान्यो मे गन्योव लोल चोनुय।।०।। 


मे छु वॉलिंजि डख व्यशवास चोनुय, 
नॅथ्य कॅरयथय जिगरस लोल चोनुय। 
होल कासुम त चलि हमसोस प्रोनुय।। 
लालु म्यान्यो मे गन्योव लोल चोनुय।। ० ।। 

लाल म्यान्यो मे गन्योव लोल चोनुय 


बद्री नाथ अभिलाष 


नब छु न्यरमल शब तवय शोल मारान, 
तोस्‌ तोमबिनय तप रेश तार खारान। 
पान शेरान तिम पनुन कर्म लोनुय।। 
लालम्यान्यो मै गन्योव लोल चोनुय | । ० ।। 


केंह छि कॉशी केंह बिहिथ हरद-वारस, 

तिम छि छारान आदन बॉज्य यारस। 

चुय मे समखुम सुय छु 'अभिलाष' म्योनुय ।। 

लालु म्यान्यो मे गन्योव लोल चोनुय।।० ।। 
कह 

दयि नाव बय मॅशरावान छुस 


समसॉरय छव्ठ छुस बय सोम्बरावान, 
दयि नाव बय मँशारावान छुस। 
यी छुम हाज़थ ती रावरावान, 
दयि नाव बय मँशरावान छुस।। 


माया चॉन्य छम येलि बँमरावान, 
बेछि बेछि ऑछ मुचराव्रान छुस। 
तीय बुछ वुछ छुम संतोश रावान, 
दयि नाव बय मॉशरावान छुस।। 


रस॒ रस॒ स्वय छम ह्यस॒ व्यसुरावान, 
त्रेशणा ऑस मुचरावान छम। 
गाट॒ जारस छम थफज़न रावान, 
दयि नाव बृय मॉशरावान छुस।। 


होख्यस॒य प्यठ छुस शाहु खर्चावान, 
ज़ाँह मा मन मिलुनावान छुस। 
नशवर पानस साज़ पॉरावान, 
दयि नाव ब॒य मँशरावान छुस।। 

ज़ाँह काँल्य यैलि छुस श्वगं बय त्रावान, 
नाव चाँन्य बय सोम्बरावान छुस। 
द्वर वासनायि छम ध्यान अँलरावान, 
दयि नाव बय मँशरावान छुस।। 


लोल चोन खाल कुनि परतव त्रावान, 
दोदमुत दिल शैहलावान छुम। 
ओबरस मंज़ ज़न वुजमल हावान, 
दयि नाव बय मॉशरावान छुस।। 


सृषी चॉन्य छम दिल तम्बलावान, 
दयिगथ ननिवान हावान छम। 
सिर्‌ययि चँदरम छी तीज़ चोन छावान, 
दयि नाव ब॒य मॉशरावान छुस।। 


ताप वुडरन छुख क्वंग व्वपदावान, 
क्वंग तैहजि चय मुशकावान छुख। 
गाटल्य छि गरि गरि कल नोमरावान, 
दयि नाव ब॒य मॅशरावान छुस।। 

पोशन चय छुख रंग बाँगरावान, 
बौम्बरन व्यूर तुलनावान छुख। 
फॅल्य स॒य प्यठ छुख हयौल नोवरावान, 
दयि नाव बय मॉशरावान छुस।। 


ह्यन रोसतुय छुस बॅल्य म्वलनावान, 
चन्द॒ खल्य अफसूस ख्यावान छुम। 
अनहॉरय्‌ अरमान जंग तछनावान, 
दयि नाव ब॒य मॅशरावान छुस।। 


गुरबत छि ज़ीवस व्वडि व्वडि दयावान, 
पलुनुय कलु ठासनावान छस। 
त्रेशि गलिनुय प्यठ द्रुह कड़नावान, 
दयि नाव बृय मॅशरावान छुस।। 


च॒ ति मा ज़ाँह छुख कथ मनसावान, 

कार म्यान्य लीख्य लीख्य थावान छुख। 

स्वय कथ 'अभिलाशस'* खोचुनावान, 

दयि नाव बृय मॅशरावान छुस।। 
क 

दयि लोल ब्योल ज़ेवि युथ बुबरायि 


दिहु म्यच मुसजार दित॒ तमि आयि, 
दयि लोलु ब्योल ज़ेवि युथ बुबरायि। 
मायि हुंद हयोल रटि मायि चानि आयि।। 
दयि लोलु ब्योल ज़ेवि युथ बुबरायि ।।० ।। 


फोल फोल खसि लसि चानि अभिप्रायि, 
फलिकुय ह्योल दियि फल बे वायि। 
लोलुक ब्योल समि अंब्र॒कि आयि।। 
दयि लोल ब्योल ज़ैवि युथ बुबरायि।।० ।। 


बति कर॒ लिव॒ डुव तथ श्रोचि जायि, 
वर्षा चॉन्य छलि म्यानि वासनायि। 
न्यरमल च्यत अचु पत साधनायि।। 
दयि लोलु ब्योल ज़ैवि युथ बुबरायि।।० ।। 


यूगु प्रूग वेरि चानि शंखनाद वायि, 
मेघनाथ आकॉश्य वायि घंटायि। 
पज्ञि मन॒ दिह दज्ञि दुप॒चे जायि।। 
दयि लोल ब्योल ज़ैवि युथ बुबरायि।। ० ।। 

* बद्री नाथ अभिलाष 


च॒ ति यित मेचरन मत॒ करत वायि, 
पान बेहत म्यानि अथ कलशि पूजायि। 
भाव ओश वसि दज़ि ग्यवचे जायि।। 
दयि लोल ब्योल ज़ैवि युथ बुबरायि।। ० ।। 


बति कर व्यनती माजि शारिकायि, 
वीद परि सौय येति चानि पूज़ायि। 
वज्ञि साज़ लोलुक ग्रज़न दँह दिशायि।। 
दयि लोल ब्योल ज़ैवि युथ बुबरायि | ० ।। 


मन बेहयि स्वख॒सान पद्यमुआसनायि, 
महिमनापार ग्यवि चानि श्रृद्धायि। 
पोशि पूजा करि पुष्पदन्तनि आयि।। 
दयि लोल ब्यौल ज़ैवि युथ बुबरायि | ० ।। 


'अभिलाष' वुछिही ध्यान धारनायि, 

शर छुस बर दिथ मन गोफायि। 

वोन्य कर फुल्या लगि यछायि।। 

दयि लोल ब्योल ज़्यवि युथ बुबरायि। | ० ।। 
53 

मे नाय ज़ांह मॉज बैँठिस लेंज नाव 


मे गरि गरि मॉज गुदरिथ आव। 
मे नाय ज़ांह मॉज बॅठिस लॅज नाव।। 
मनुक शर नाय मै काँह जाँह द्राव, 
तलय मॉज अज़ कदम ठँहराव। 
पनन्य अथ ज्ञय मै कुन पिलनाव, 
करूम थफ चुय बॅठिस लगि नाव।। 
मे गरि गरि मॉज गुदरिथ आव, 
मे नाय ज़ांह मॉज बॅठिस लॅज नाव ।। 


यछाये चानि पोत हेयि वाव, 
प्रखुट पननुय प्रकाशा हाव। 
प्रकाशस मंज़ पनुन म्वख हाव, 
न्यराशस आशि हुन्द गाश हाव।। 
थ्यकुन लायक मे वुज़नाव भाव, 
म रोश मूर्खस मलालय त्राव। 
मे गरि गरि माज गुदरिथ आव।। 
मे नाय ज़ांह मॉज बॅठिस लॅज नाव।। 


न ह्योत ज़ैवि प्यठ मे ज़ांह चोन नाव, 
न छुम सन्यच्यथ चे क्युत काँह भाव | 

वौज्नुमज्ुव छुम मे बॅल्य चिक चाव, 
मे ग्वड़केरय अहमकी फुटराव। 
समय नॅज़दीख स्यठाह वौन्य आव, 
चु मॅशराव योद चे छय काँह ग्राव। 
मे गरि गरि मॉज गुदरिथ आव। 
मे नाय ज़ांह मॉज बॅठिस लॅज नाव।। 


मे छुन ह्योत द्युत किही तोर सृत्य, 
सिवा पापच फुटज छम सुत्य। 
म्वछन मंज़ जुव मे छुम प्रथ विजि, 
यछुख येमि विज़ि चु निज़ि तमि विज्ञि। 
नकारूक नाय बृ हयम॒ जाँह नाव, 
मेँछ्युल स्वभाव पनुन अनुभाव। 
मे गरि गरि मॉज गुदरिथ आव। 
मे नाय ज़ांह मॉज बैठिस लेंज नाव।। 


समय पाथर नोवुय ह्यथ चाव, 
को कर्मन हुन्द स्यठाह प्रभाव। 
प्योमुत पज़रस तवय अभाव, 
कँड्यन मंज़ क्रंज़ मै ्रै्बनय आव | । 
छुअँथ्यक्रन्ज्रसयि 'अभिलाष नाव, 
कोकालस मंज़ यि ज़न्मस आव। 
मे गरि गरि मॉज गुदरिथ आव, 
मेनाय ज़ांह मॉज बॅठिस लँज नाव ।। 

ईशर मे ना यि ज़ोनुम जन्मस छु क्याह माने 


विज़ि विज़ि बुछुस ब॒ सरफव जिन्द॒ छुस दयायि चाने, 
ईशर मे ना यि ज़ोनुम ज़न्मस छु क्याह माने। 
हूरिथ हयकय न जन्मन अथ बजि कृपायि चाने।। 
ईशर मे ना यि ज़ोनुम ज़न्मस छु क्याह माने।।०।। 


बुक्‌ बुक्‌ वुज़्योव मे मुरखुत छठ तालि पैठय मे कैंडनम, 
दव्य टुव्य मे दन्द वॅन्योमय डुब डास मे कुस यि कोरथम। 
कोरथम चे तोर॒ व्वोपदीश तोर मा सु अकलि म्याने।। 
ईशर मे ना यि ज़ोनुम ज़न्मस छु क्याह माने।।०।। 


लाचार यि बोद्ध बिचार म्यॉन्य व्यचारकुय अभावछुस, 
गृहचार अमिस छु कर्मुक धर्मुक मा केह स्वभाव छुस। 
वोल॒ दौल वतन छि लेँजमच व्वपदीश यि क्याह ज़ाने।। 
ईशर मे ना यि ज़ोनुम ज़न्मस छु क्याह माने।।०।। 


मंज़ नंमबलि हयन॒ ब आमुत हयबुंग तय परेशान, 
वय लोलुकुय न दॅस्ययाब लय छम तवय मै रावान। 
छावान छोकन छि सथज़न ललवान छि दादि चाने।। 
ईशर मे ना यि ज़ोनुम ज़न्मस छु क्याह माने।।०॥। 

तमहुक्य तुमार गँडय गँडय दोह राथ मे पान पॉरोव, 
शमहस स्वभाव छु अज़लस गटि मंज़ अँम्य गाश प्रज़लोव। 
नय गथ न ज़ाँह मे प्रदिख्यन दित्य चानि राज़ दाने।। 
ईश्वर मे ना यि ज़ोनुम ज़न्मस छु क्याह माने।।०।। 


वल वुछ चु जोलि म्याने फुत फुत अँन्द्रय गोमुत छुस, 

दयि लोल॒ची व्यछ्य छस द्रूत द्रत तवय गोमुत छुस। 

पान कर अभियास अभिलाष“ पानय तरि फिकरि माने।। 

ईश्वर मे ना यि ज़ोनुम ज़न्मस छु क्याह माने।।०।। 
क 

मे त प्रकाशस छि ड्यक मिलवन 


पूरय किन्य सिरया खोत आकाशस, 
मे तु प्रकाशस छि ड्यक्‌ मिलवन। 
दूर गोव अन्धकार गट गयि नाशस।। 
मे त प्रकाशस छि ड्यक मिलवन।।०।। 


लोत लोत वाशा कोडुन प्रकाशस, 
सथ गयि साकार न्यर आशस। 
थन॒ पेयि शखती बेयि अछें गाशस।। 
मे त॒ ्रकाशस छि ड्यक मिलवन।।० ।। 


ज़च॒ वह पृथ्वी प्यठ जल श्रानस, 
मे ति गोव पानस श्रानुक शोक। 
प्रारान ओसुस ऊषा गाशस।। 
मे त प्रकाशस छि डयक मिलवन।।०।। 


तप रेश छानडान तस अविनाशस, 
फोल फोल गंँज़रान जून गाशस। 
रथि खारान तिम शासु उशासस।। 
मै त प्रकाशस छि डयक मिलवन।।० ।। 

लथ दिच्च तिमवय यथ सम्सारस, 
थफ कर तिमबुय ओमकारस। 
यूगृ बलु तिम खँत्य प्यठ कैलाशस।। 
मे त प्रकाशस छि डयक मिलवन।।०।। 


तिमव कोर अभियास अॅन्दरय अनहारस, 
मार मति यारस खेंत्य दारस। 
पाँरय पॉरय लगहा रेश बरदाशस।। 
मे त प्रकाशस छि ड्यक मिलवन।।० ।। 


'अभिलाष' म्युल कर ध्यानस त॒ प्राणस, 

पतु कर आत्म ग्यानस ज़ान। 

साम हयथ पननिस दाश नदाशस।। 

मे त प्रकाशस छि ड्यक्‌ मिलवन।।०।। 
क 

दयि नाव कोन स्वरान छुस 


००००. ती गेल 


यि कुस म्यानिस लोलस फरान, 

दयि नाव कोनु स्वरान छुस। 

मे छुनु पानस फिक्री तरान, 

दयि नाव कोन स्वरान छुस।। 
तिम कोस यि श्रूच पूजा करान, 
भवसर्‌ यिम तरान छी। 
मे छुन ज़्यवि प्यठ अछरुय दरान, 
दयि नाव कोन स्वरान छुस।। 

बॅड्य बॅड्य मनथर न फिक्री तरान, 

लोकूट्य लोकट्य परान छुस। 

तिम ति न बोद्ध म्यॉन्य यादय करान, 

दयि नाव कोनु स्वरान छुस।। 
ब॒ येलि दयस पूज़ा करान, 
कुसतान्य बरस ठुक ठुक करान। 
अन्दर अचान त खॅरिल करान, 
दयि नाव कोन स्वरान छुस।। 

तिम वुछथय छम अकूल मरान, 

यि वुःस जोद करान छिम। 

मे क्याज़ि तिम यि गांगल करान, 

दयि नाव कोन स्वरान छुस।। 

मे छिम पानस तिथ केन्य खरान, 

यिथ कँन्य सिरयस औबुर खरान। 

ओबुर छु गाशस वुरून करान, 

दयि नाव कोनु स्वरान छुस।। 
ब॒ छुस प्रोनुय खर्च करान, 
नोव मा केन्ह ब॒ करान छुस। 
फकत पॉपी व्वदुर बरान, 
दयि नाव कोन स्वरान छुस।। 

अन्तः कर्न मे छोछुर करान, 

मंग मंग तीजस करान छिम। 

दिल छुम वान्ट॒ बुडिनि करान, 

दयि नाव कोन स्वरान छुस।। 
वेशवास म्योन छुन वुदियूग करान, 
व्यचार सम्सार स्वरान छिम। 
मन प्राण म्योन छुन अथवास करान, 
दयि नाव कोनु स्वरान छुस।। 

“अभिलाषः च॒ कुस अतुर करान, 

दय कोनु अनुग्रह करान छुय। 

च॒ रोज़ तोति असतथ करान, 


दयि नाव कोनु स्वरान छुस।। 
ह 


I88 


बद्री नाथ अभिलाष 


बल... लाले बुज़मल 


म्यानि विज़ि लोगुथ क्याज़ि बे आरो 


म्यानि विज़ि लोगुथ क्याज़ि बे आरो, 
सदाशिव प्राण आधारो हे। 
कस वन चेय रोस कुस करि चारो।। 
सदाशिव प्राण आधारो हे।।०।। 


धन दयार लाल रतन छिम न॒ दरकारो, 
मे हा गॅछ्य तिम सथ व्यचारो हे। 
यिम लगन मे साधनायि चानि दरकारो।। 
सदाशिव प्राण आधारो हे।।०।। 


भावच ब्वछि छम क्वछि न्यराकारो, 
ज़िन्द॒ जुव त्रेशि हुंद अमारो हे। 
क्रेशिवनि त्रेशि नियूम सब्र करारो।। 
सदाशिव प्राण आधारो हे।।०।। 


चैय निश वातनस छुम न कांह चारो, 
वथ छम तलवाँर्‌य धारो हे। 
भखति वधीना दि छुस ब॒ लाचारो।। 
सदाशिव प्राण आधारो हे।।०।। 

मन प्राण बोज़ म्यानि दितु समचारो, 
छँकरान मै बारम बारो हे। 
दोखुज़द दासस बनतु गमखारो।। 
सदाशिव प्राण आधारो हे।।०।। 


खेंट्य खेंटय रूजिथ छिम छेद्य व्यचारो, 
करनावान बदकारो हे। 
ज्ञान ध्यान ज्ञान दिम रथि खसि कारो।। 
सदाशिव पाण आधारो हे।।०।। 


मनु गर्भस मंज़ दार अवतारो, 
तलसाँ कर तियुथ व्वप॒कारो हे। 
मनि यियि अनि गटि वनि न्यराकारो।। 
सदाशिव प्राणु आधारो हे।।०।। 


त्रेन भवनन छुख पान मोखतारो, 
पृक्ती हुंद फनकारो हे। 
सर्व सृष्टी छुख पालन हारो।। 
सदाशिव प्राण आधारो हे।।०।। 


“अभिलाषस' थवतु मटि यिहोय कारो, 
युथ यि दज़ि चानि लोलु नारो हे। 
तमि नार वार दज़ि म्योन अहंकारो ।। 


` सदाशिव प्राण आधारो हे।।०।। 

बद्री नाथ अभिलाष 


मॉज छखय बोज़ान मनकुय सोज़ 


तीज वुज़मल 


मॉज छखय बोज़ान मन॒कुय सोज़, 
भागिवान भगवती अरज़ा बोज़। 
अज़ गरीब गरि मॉज राथा रोज़, 
भागिवान भगवती अरज़ा बोज़।। 


ब॒ हय वनय पनुन गुदरुन च॒ हय कन बोज़, 
नोजुख दॉदिस दवा सोज़। 
दॉदिस छुम दवा नादु ब्यनदु सोज़, 
भागिवान भगर्वेती अरज़ा बोज़।। 


भेखत्यन छि आसान बदनस क्राय, 
आनन्दबन बनि ऑन्दरिम जाय। 
मन॒ मन्दर॒च स्वय घन्टा बोज़, 
भागिवान भगवती अरज़ा बोज़।। 


संसॉर्‌य बन्धन छिम न॒ त्रावान, 
गरि गरि मुहुमस छिम चावान। 
बेह पथर वल यि म्योन हालिबद बोज़, 
भागिवान भगवती अरज़ा बोज़।। 

बूज्य बूज्य मन छुम कनुडोल दिवान, 
छलगौर कुस अमिस रेट रँद्य निवान। 
तोशिवुन त पोशिवुन मे सन्तोश सोज़, 
भागिवान भगवती अरज़ा बोज़।। 


मन म्योन कर॒हेयि पानस साम, 
लरि मंज़ गरि पननि करि व्यशराम। 
हर हर्‌ परि करि तीय हर रोज़, 
भागिवान भगर्वेती अरज़ा बोज़।। 


सोन्तस त हरदस छन बॉज्य वठ, 
हरदस छि ज़रदी बेयि नठ नठ। 
न्यरबल न्यचविस बोज़बल सोज़, 
भागिवान भगर्वेती अरज़ा बोज़।। 


मे मा चानि लोलुक छु बाग फोलमुत 
अनासीरन तवय छुम तोर लोगमुत। 
आबन मे गॉबुक अवशद सोज़ 
भागिवान भगवंती अरज़ा बोज़।। 


'अभिलाष' बृ कथा वॅनिथ थवय, 
प्रबल यछायन छि स्वफल म्यवय। 
गछ शरण माजि राँज्ञन्यायि च रोज़ 
भागिवान भगवती अरज़ा बोज़ ।। 

वल पान दयि सुमरण करव 


यिय लगि बकार तीय अज़ स्वरव, 
वल पानु दयि सुमरण करव। 
दयि सँद्य म्वलुल्य मंत्र परव, 
बल॒ पान दयि सुमरण करव।। 


मंत्र करान छि शोद मनस, 
बूज्य बूज्य कशान क्याज़ि छुख कनस। 
शाहनय अन्दर शासत्र परव, 
वलु पान दयि सुमरण करव।। 


ब्रोंठ छुय पकुन क्रूठ छुय सफर, 
सुलि गरि करव सफर॒च सखर। 
कस लॅज खबर कुस कर मरव, 
वल पानु दयि सुमरण करव।। 


बाँसि यीचि रूदुख न्यथ॒नोनुय, 
गाटल्यव चे गरि गरि तीय वौनुय। 
यिय कोर रेश्यव तीय अस्य करव, 
वल पानु दयि सुमरण करव।। 

मन प्राण बौद तुल्यज़्यन चर स॒त्य, 
खोच्चवँन्य पडाव छिय वति त्रे कृत्य । 
वीदक्य वचन वति वति परव, 
वल पानु दयि सुमरण करव।। 


तफ ज़फ करव तथ कूठरि मंज़, 
साधस छु समखनकुय सु संज़। 
सति धर्मुकुय व्रथ सुय दरव, 
वल पान दयि सुमरण करव।। 


ज्ञयाँनस छि बानन ठान वँथी, 
यूग्ययव छि लेछमचु असतोती। 
लीखिथ छु तारस किथ॒ तरव, 
वल पान दयि सुमरण करव।। 


शास्त्र त वीद छिय तथ प्रमाण, 
बोज़नस त परनस जुव ब्रमाण। 
यस न॒ आसि ड्यकस तस क्या करव, 
वलु पान दयि सुमरण करव।। 


‘अभिलाषः खूच्य खूच्य त्राव पॅद्य, 
अमि वति गछन पदिन॒य छि ज़ेँद्य। 
क्रयि ज़ियि ज़ेद्यन मरहम करव, 
वल पान दयि सुमरण करव।। 

भंख॒त्य आयि लारान चानि मार मत्ये 


भंख॒त्य आयि लारान चानि मार मेंत्यये, 

पदमा वत्यये सॅत्यये बोज़। 

भाव वॉल्य हाथ आयि भाव पोशि फेंत्यये, 

पदमा बॉत्यये सँत्यये बोज़।। 
तन गोव यॅच्रकाल यन मॉज छूयन गयि, 
वन कस मनि छुम रावन त्युल। 
तवय छुस प्रतिमायि करान नाल मेंत्यये, 
पदमा बॅत्यये सॅत्यये बोज़।। 

मनचे विगने दोह आकि खच वन, 

तति लोग तिमनय साज़स कन। 

साज़ ओस राज्ञुक नचनि लजि तँत्यये, 

पदमा बॅत्यये सँत्यये बोज़।। 
कन ऑस्य बोज़ान मन ओस श्रोचान, 
बनवॉस्य रेश्य आस्य वीद वखनान। 
रेश ऑस्य पूज़ान माजि सरसस्वॅत्यये, 
पदमा बॉत्यये सँत्यये बोज़।। 

वनवुन बूज़िथ ख्यन च्यन मौठखय, 

रोटखय मॉजी चोन दामन। 

तन प्यठ तिम दपान बेहमव येत्यये, 

पदमा वेँत्यये सँत्यये बोज़।। 

sic MOMSEN... 
श्रोत्रि श्रानि पूज्ञायि यूगी येलि बेहान, 
तैलि चबान तिम छि यूग॒ अमृत। 
ताल प्यठ़ वॉल्य वॉल्य निवान पत्य पॅत्यये, 


पदमा बॉत्यये सँत्यये बोज़।। 


रेश येलि धारनायि ध्यान चोन धारान, 
खारान ओमकी ज़ॉविल्य पन। 
तोसुपन खारान तिम कत्य कॅत्यये, 
पदमा वॅत्यये सँत्यये बोज़।। 


साधन छु सन्तोश सम्पदा आसन, 
आसन तिहुन्दुय छु दरबि आसन। 
सर्व सम्पदा छख बासान तँत्यये, 
पदमा वेंत्यये सॅत्यये बोज़।। 


त्याग वैरागस थफ तिमव कॅरम, 
मॅरमुच आसन छख त्रशना। 
पथ वनन रूज़िथ तवय लोत्य लोत्यये, 
पदमा वॉत्यये सॅत्यये बोज़।। 


'अभिलाष' खन वुछ क्याह गोनवानन, 
जांह मा मानन छुख म्यॉन्य कथ। 
लोब रोज़ मायायि खस पंत्य पॅत्यये, 
पदमा बॉत्यये सॅत्यये बोज़।। 

येमिस दयस यिम यिध्य ग्वन छि 


तीज़ वुज़मल 


साकार सृष्टी व्वोदयस ऑनिथ, पान रूज़िथ न्यराकार। 
येमिस दयस यिम यिथ्य ग्वन छि तॅमिस करव नमस्कार ।। 


पम्पोश रूपी तारख फॅलिथ आकॉश्य डलस बे शुमार, 
शबस अन्दर नबस वुछव ब्रह्माणडस कुस मूलादार। 
आचार सुती व्यचार करव गाठुल कोताह कलाकार।। 
येमिस दयस यिम यिथ्य ग्वन छि तॅमिस करव नमस्कार ।।० ।। 


शुन्यस अन्दर सिरयि चमकान प्रकाशिक्य क्याह छिस भण्डार, 
न॒ छुस लीफय न॒ छुस पाफय न्यशकाम ज़गतुक सीवाकार। 
आसुन बासुन अंम्यसुंद यिहोय कासुन ज़गि हुंद अन्धकार।। 
येमिस दयस यिम यिथ्य ग्वन छि तॅमिस करव नमस्कार ।।० ।। 


पवन छु प्रथ विज़ि दवन आसन प्राणन सान्यन हुंद सनदार, 
न छस काया न छस छाया न्यराकार सुंद आविशकार। 
भूतल छु बॅसिथ बदलुय आलम जल तल जीवन नमूदार।। 
येमिस दयस यिम यिथ्य ग्वन छि तॅमिस करव नमस्कार | | ।। 


पृथ्वी पॉरॉवम॒ुच्र छन पानय शुन्यस थॉवमुच् छन सवार, 

ख्वनि मंज़ खोबान सँदर चिन्दान गिन्दान लँहरन लगातार। 

वछस मंज़ छिस लछन हुन्दी ज़ोतान लालन हेन्द्य अंबार।। 

येमिस दयस यिम यिथ्य ग्वन छि तँमिस करव नमस्कार ।।० ।। 

संगरन छि शीनक्य जामय जेरिथ न्यरमल वसान ज़लुच दार, 
बनन मंज छि वनसपती रूगन अवशदकी भण्डार । 
पौषन छि मशन ग्रच मायी वुछिथ वनन हुंद सबज़ार।। 
येमिस दयस यिम यिध्य ग्वन छि तॅमिस करव नमस्कार ।।० ।। 


शानदार जानदार जंगलन अन्दर स्वन्दर कॉत्याह कॅस॒मवार, 
कुल्य तेहरेयन प्यठ हिकचि करान जूलस गिन्दान जानावार। 
मेंदुर॒य मैछन बोल्यन अन्दर ग्यवान लोलुक तिम मलहार।। 
येमिस दयस यिम यिथ्य ग्वन छि तँमिस करव नमस्कार ।।० ।। 


अँग्नस पूज़ान अज़लय मनुश बूज़न बनान लज़तदार, 
मनशन यैलि छु प्रालबद छोटान अँग्नय रटान ऑखरकार। 
खौनि मंज़ रेंटिथ मालवय ज्रॅटिथ करान अनतिम संस्कार ।। 
येमिस दयस यिम यिध्य ग्वन छि तॅमिस करव नमस्कार ।।० ।। 


मनस अन्दर मंत्र परव दयस करव ज़ार॒ त॒ पार। 
वीदुचि वॉनी वखनय करव परव स्वरव अम्युक सार। 
्रद्धायि सृती शास्त्र परव ग्यानस ध्यानस लगि व्यसतार।। 
येमिस दयस यिम यिध्य ग्वन छि तँमिस करव नमस्कार | । ० ।। 


वेशयन वशिच नोकर करव प्रयास करव बारम बार, 
बॅलिव ग्यानच गीता परव अभियास करव लगातार। 
“अभिलाषः ह्यथ सुय न्यशचय करव कंठस्त करव गीतासार ।। 
येमिस दयस यिम यिथ्य ग्वन छि तॅमिस करव नमस्कार ।।० ।। 

= 3 पीज़ वुज़मल 


कस छुस ज्ञामुत क्याह छुम नाव 


इछि कथि छु आवश्यक यूग॒ वरताव, 
कस छुस ज़ामुत क्याह छुम नाव। 
ग्यानु ध्यान यूग॒ बल पान प्रज़नाव।। 
कस छुस ज़ामुत क्याह छुम नाव।।०।। 


मेचि प्यठ छुय कैरिथ मुल॒ माया, 
पवनस प्यठ दॅरिथ चॉन्य काया। 
पंच तत्वन हुंज़ यिहय तुल त्राव।। 
कस छुस ज़ामुत क्याह छुम नाव ।।०।। 


पवनय छु मेत्रि मंज़ बिहिथ हवनस, 
पबनुय मूलाधार भवनस। 
मेत्रि गोव पैचि रंग पवन येलि द्राव।। 
कस छुस ज़ामुत क्याह छुम नाव।।०।। 


कथ कर नाव तय कथ कर भाव, 
कति छुम आगुर कति उँहराव। 
म्योन क्याह मेय निश तलसों ती हाव।। 
कस छुस ज़ामुत क्याह छुम नाव।।०।। 

मै न कांह नावय मै न कांह भावय, 
न छु काँसि म्योनुय रावन त्यौल। 
अज़ तान्य कुस कस छारनि द्राव।। 
कस छुस ज़ामुत क्याह छुम नाव।।०।। 


यस छुस ज़ामुत तस म्यॉन्य माय, 
जुव जान वन्दहस बेयि पनुन आय। 
भगवान मे ति पन॒न्य रच वथ हाव।। 
कस छुस ज़ामुत क्याह छुम नाव।।०।। 


गर निश यन गोस बय पर छ्योन, 
भूत भविष्य कुय रोवुम वोन। 
छॅकरन आयि म्यॉन्य अंग ऑशनाव।। 
कस छुस ज़ामुत क्याह छुम नाव।।०।। 


मद॒ वस 'अभिलाष' अहं चय त्राव, 
करतार सुंद छुय हम खूर नाव। 
दयि नाव सृत्य च॒य ब्रोंठ पकनाव।। 
कस छुस ज़ामुत क्याह छुम नाव।।०।। 


ह 

कक 


बद्री नाथ अभिलाष 


शंकर तेरी जटा में 


शंकर तेरी जटा में बहती गंग धारा 
तेरा ही रूप अकसर मुझ को लगे है प्यारा 
कभी डल न जाये मेरी आँखों से यह नज़ारा 
तेरा हौ रूप अकसर मुझ को लगे है प्यारा 


मेरी ये आरिज़ू है ऐ मेरे प्यारे शंकर 
मर जावओं फिर में पहले तुझ को गले लगा कर 
आना पड़े न जग में मुझ को कभी दुबारा 
तेरा ही रूप अकसर मुझ को लगे है प्यारा 


मुझ को पता है क्योंकर करते हो इतनी देरी 
शायद मुझे नहीं है भक्ती तुम्हारी पूरी 
सच मानिये तो में ने तहि-दिल तुझे पुकारा 
तेरा हौ रूप अकसर मुझ को लगे है प्यारा 


शक्ती प्रदान कीजिये भक्ती का धान दीजिये 
लीजिये मुझे शर्ण और संमुख दर्शन दीजिये 
निंगुण हूँ. या पापी, संतान हूँ तुम्हारा 
तेरा ही रूप अकसर मुझ को लगे है प्यारा 

दिल में यही तो गम है आँखें भी पूर नम हैं 
पाओं में प्यार जितना उतना मुझे यह गम है 
हो जाये मुक्त जीवन ऐसा करो इशारा 
तेरा ही रूप अकसर मुझ को लगे है प्यारा 


जब से यहां में आया तुझ को कभी न पाया 
आँखें तरस रही है देखों तुम्हारी छाया 
मुश्किल से में ने सारा जीवन यहां गुज़ारा 
तेरा ही रूप अकसर मुझ को लगे है प्यारा 


आशीश दे दो मुझ को हाथ रख दो मेरे सर पर 
मिल जाये मुझ को मंज़िल ऐसा चलों डगर पर 
कर देना अपनी राह से मुझ को भी आशकारा 
तेरा हो रूप अकसर मुझ को लगे है प्यारा 


क 

दशि गँड्य गँड्य कूरा ज़ाये 


~ तीज बुज़मल 


दशि गँड्य गँड्य कूरा ज़ाये, 

स्व हय द्रायि अज़ वॉरिव किन। 

योस॒ मँग्य मँग्य हेच शारिकाये, 

स्व हय द्रायि अज़ वॉरिव किन।। 
माजि वॉलिंजि बँछ टासराये, 
राजि पानस छस थथराय। 
येम्य यि रॅछमच्र ऑस लोल माये, 
स्व हय द्रायि अज़ वॉरिव किन।। 

वछि तल योस॒ रछनय आये, 

रछि गँड्य गँड्य चेशमि बददूर। 

माजि मालिस त्रॉविथ द्राये, 

स्व हय द्रायि अज़ वॉरिव किन।। 
स्वन बंगरयन रबनि ठसराये, 
माजि मॉल्य लाजि राजि कोरे। 
बॉय गरनावि बेमि हुजि माये, 
स्व हय द्रायि अज्ञ वाँरिव किन।। 

कुस क्याह करि देव यछाये, 

खानु मॉज लॅज पर दीशस। 

डयक लॉनिस पत पत द्राये, 

स्व हय द्रायि आज़ वॉरिव किन ।। 

कौर यि कारा कर्म लीखाये, 

कति ज़ायि तय कोत सना वाँच। 

गटु पॅछ्य ज़न ज़ूना ज्ञाये, 

स्व हय द्रायि अज़ वॉरिव किन।। 
कोरि माल्युन युन पॅछ्य बाये, 
न छु दसगाह न सु कांह दावा। 
व्वन्य छु माल्युन ज़न व्वपर जाये, 


स्व हय द्रायि अज़ वारिव किन।। 
अंग ऑशनाव सॅमिथ अज़ आये, 


यिम हय माहरेन्य माये योर। 

यिम छि प्रारान पोशि पूज़ाये, 

स्व हय द्रायि अज़ वारिव किन।। 
यि हय सॉनी यँजमन बाये, 
व्वसि आयि अज़ व्यसन॒य स॒त्य। 
अँदुरय दुबराय नेबरय टुबराये, 


स्व हय द्रायि अज़ वॉरिव किन।। 
गछ चै पूश्यनय डयुकनुय साये, 


च्वंज़ दाये सीवा कार। 

राज करतम बॅनिथ राज़ बाये, 

स्व हय द्रायि अज़ वॉरिव किन।। 
'अभिलाषन' लीछ चानि माये, 
यि हय दर्दुच कूरय दासतान। 
मे हय पानस ति ऑश्यटॉर्य आये, 
स्व हय द्रायि अज़ वॉरिव किंन।। 


बद्री नाथ अभिलाष 

गनेयम कल गनेयम कल 


लोगुम हाजथ ब॒ आस जल जल, 
मॅछुम लक यथ डयूकस बर तल। 
अमी लछि सृत्य चॅजिम गाँगल, 
गनेयम कल गनेयम कल।। 

प्रौखुट सिर्‌यया छु म्वख प्रज़लान, 

प्रचन्ड अमिकुय ब मा चालान। 

चु दिम शखती ब॒ छुस न्यरबल, 

गनेयम कल गनेयम कल।। 
यँदुर ज़न वुन्य नेंदुरि बोथमुत, 
खुमार यूगुक म्वखस खोतमुत। 
मगर स्वभाव छु चोन शीतल, 
गनेयम कल गनेयम कल।। 

करान छुख न्यरवानक्य संज़, 

रेंटिथ चिलमा अथन दुन मंज़। 

दज़ान बंगि बूटय करान वुज़मल, 

गनेयम कल गनेयम कल।। 
यि काँगुर चाँन्य प्रखुट हावान, 
वछस मंज़ नार लल॒नावान। 
दिवान ज्ञीवन छि जुवनुक बल, 
गनेयम कल गनेयम कल।। 

यिथय केन्य जीव ज्यत चालुन, 
ज़्यतस तल पान पननुन गालुन। 
दॅज़िथ नारय बनख न्यरमल, 
गनेयम कल गनेयम कल।। 


ज़ैवी यैलि ज़्यत गन्डी अद जोश, 
म्वछन मंज़ कोप रटुन बाहोश। 
तुलख आनन्द छुयैय सुय वल, 
गनेयम कल गनेयम कल।। 


हमी यौद जोश अनी सुय खुर, 
करूस सतसंग चालनि फ्युर। 
अमी फिरि स॒त्य वुही मनकल, 
गनेयम कल गनेयम कल।। 


पिता ज़ॉनिथ पोथुर आमुत, 
बबस पननिस बैबिस चामुत। 
रछुन शुर्‌य भाव देंल्यसय तल, 
गनेयम कल गनेयम कल।। 


अतुर पननुय छु 'अभिलाषस', 
फुकान कान्ग्र ज़्यवान मा छस। 
छयूवान ज़ेव्य ज़ैव्य छि फैरयसय तल, 
गनेयम कल गनेयम कल।। 

भगवान बबसय दिवया लेंज 


दँश यस दरबार गन्डनी तँज, 
ही थरि फुलया तेंम्यस॒य लँज। 
वनु किथ महिमा ज़्यव छम कँज, 
भगवान बब॒स॒य दिवया लॅज।। 


न्यरमल च्यत॒ युस चाव दरबार, 
रस॒ रस्‌ तस गोल मुह अन्धकार । 
च्यतुची चल लार तँम्यसय चेंज, 
भगवान बब॒स॒य दिवया लॅज।। 


भंख॒त्य येलि छी अचान चोन दरबार, 
मन॒स॒य शॉन्ती बेयि शेहजार। 
प्रारथी प्रारान आरथी लॉज, 
भगवान बब॒स॒य दिवया लॅज।। 


भंखत्यव नॉल्य त्रावि रछि चाने, 
लाज रछ सॉनी बब साने। 
डेडि हुँज़ लछ़ तिमव डयकसय मेंज, 
भगवान बब॒स॒य दिवया लॅज।। 

ss RRR... 
गृह पीडायन गोख रवखसत, 


जिन्द गॅयि बेयि जिन्द रोज़न॒च सथ। 
थफ चॉन्य तिमनय वॉलिन्जि लॅज, 
भगवान बबुसुय दिवया लेंज।। 


व्यशवास थरि फॅल्य पोश रंगदार, 
स्वख॒समपदायि बॅरय तिहुन्दय गर बार। 
अभिज़्यथ गछनस तॉर मा लेज, 
भगवान बब॒स॒य दिवया लॅज।। 


न्यशठायि नेरान मेवा म्यूठ, 
तपुरयौश बननुय छुय स्यठाह करूठ। 
मीरा कृष्णस वँन्द्य वेन्द्य लॅज, 
भगवान बब॒स॒य दिवया लॅज।। 


मन यस मनहूस छुय आसान, 
तफ जफ तस छुन केन्ह रोचान। 
कनुन॒य अथ दिथ अँछनय देंज, 
भगवान बब॒सुय दिवया लॅज।। 


महिमा चॉन्य वॉच राज़ दरबार, 
सरकारन केर सौय स्वीकार । 
वेशि बूशायि चानि टिकठा लॅज, 
भगवान बबुस॒य दिवया लेज।। 

शुर्‌य आयि बबसय पूज़ाये 


खुर चोल कर्मस फ्युर लोग माये, 
शुरय आयि बबस॒य पूज़ाये। 
म्वनि मीठय छी दिवान चानि पादिकाये, 
शुरय आयि बबसुय पूज़ाये।। 


नाद छिय लायान बजि भावनाये, 
डयूक्‌ नोमरिथ छी न्यषठाये। 
लीलायि मंज़ ग्यवान चानि महिमाये, 
शुरय आयि बबस॒य पूज़ाये।। 


नाल मॅंत्य छी करान चानि प्रतिमाये, 
पोशि मालु खारान पूज़ाये। 
रतन दीप ज़ालान छी श्रद्धाये, 
शुरय आयि बबस॒य पूज़ाये।। 


दिवया लँजमच चानि बारगाये, 
शुरय बॅडय आम॒त्य लोल माये। 
प्रदिख्यन छी दिवान चानि थापनाये, 
शुरय आयि बबस॒य पूज़ाये।। 

रज़ लेंज भेंखत्यन चानि आशाये, 
ग्रज्ञ तुजिख चाने महिमाये। 
अमि ग्रज़ि छय ग्रज़ान देंहवय दिशाये, 
शुर्‌य आयि बबसय पूज़ाये।। 


बॅरय बॅरय आमचु सथ सराये, 
भॅखत्यन बेहनस छन जाये। 
बुछ फुलय लॅजमच चानि साधनाये, 
शुरय आयि बबस॒य पूज़ाये।। 


दशि लुख छी गन्डान थजि कामनाये, 
अशिवानि यिम लिवान ब्रान्द॒ जाये । 
हाजथमन्द आयि हाजथ रवाये, 
शुरय आयि बबस॒य पूज़ाये।। 


दुख ज़द दीशन छॅकरन॒ आये, 
न्यरदूशन रॉव ज्यन जाये। 
रंग रंग पर छयून्य ह्यन येति आये, 
शुरय आयि बबस॒य पूज़ाये।। 


“अभिलाषः दरबार चाव आशाये, 
भखति भावचे अथ बेख्याये। 
ब्रांदस तल दिस छपनस जाये, 
शुरय आयि बबस॒य पूज़ाये।। 

बद्री नाथ अभिलाष तीज़ वुज़मल 


सँतीसर कुय सिरयि प्रज्ञल्योव 


भगवान बब यैलि ज़न्मस आव, 
गूपी नाथ गरिक्यव थौवहस नाव। 
ज्ञाँन्य वाल्यव ज्र्यन गरि प्रज़नोव, 
सँतीस्‌र कुय सिरयि प्रज़ल्योव।। 


हार मालि हार बाँश्य खौनि ललनोव, 
लौलि मंज गलि गलि दाम द्वद चोव। 
आशिसानमैछि मैछि भाशि हेछनोव, 
सँतीसर कुय सिरयि प्रज़ल्योव।। 


बालकन मंज ओस बालुखा खास, 
सम्साँर्‌य व्यवहार कैंह आस न रास। 
त्याग नाग मंज़ अँम्य पान पॉरोव, 
सँतीसर कुय सिरयि प्रज़ल्योव।। 


सतके व्रत ख्योन सन्तोशि अन्न, 
वासनायि वेशयन कोरुन व्यसरज़न। 
काम क्रूध लूभ मोह लति तल थोव, 
सँतीसर कुय सिरयि प्रज़ल्योव।। 

तीज्ञ वुज़मल 


बॅसती मंज़ रूद वनवासी, 
तप॒ ज़प॒ बेयि योगुक अभियाँसी। 
शम दम॒ सृत्य अँम्य पान परखोव, 
सँतीसर कुय सिरयि प्रज़ल्योव।। 


योगुक बल येलि आव व्वदयस, 
तीज खोत तमिकुय म्वख मँडलस। 
यूगीश्वरन पर्म आनन्द प्रोव, 
सँतीसर कुय सिरयि प्रज़ल्योव।। 


म्वख चोन वुछ्थय परम सौख मेलान, 
दौख बुज़्य दोदमुत दिल शैहलान। 
चानि क्रयायि सृत्य ज़गत व्वोलस्योव, 
सँतीस्‌र कुय सिरयि प्रज़ल्योव।। 


“अभिलाष* योर आव अनुगृह मंगने, 

भखति भाव पननुय पान रंगने। 

दागदार प्रानवार पान त्रेय पुशरोव, 

सँतीसर कुय सिरयि प्रज़ल्योव।। 
औं 

बद्री नाथ अभिलाष कसन. ला त 


माता ललीएवरी के श्री चरणों में 


काम कूध लूभ मोह अहंकार गॅल्यये, लॅल्यये फॅल्यये भाव पम्पोश। 
तपुचे तबरे नियिथ ठँल्य ठंल्यये, लॅल्यये फॅल्यये भाव पम्पोश।। 


नेशचय कोरथय कुनुय अछुर पोरथय, कोरथय तँथ्य प्यठ दूड वेशवास। 
व्यशयन हुद्य मूल मूल माजि गॅल्यये, लॅल्यये फॅल्यये भाव पम्पोश।। 


ग्व्र शब्दस चैय लोला बोरथय, सोरथय पोरथय प्रथ विज़ि सुय। 
जिगरस मंज़बाग थोवुथ वॅल्य वॅल्यये, लॅल्यये फॅल्यये भाव पम्पोश।। 


लोलुच डॉल्या स्यद माल्य दिचनय, लबवन्य हैचनय चोन शेश भाव। 
संशय सॉरी रोगि रोगि ज्ेल्यये, लॅल्यये फॅल्यये भाव पम्पोश।। 


त्याग वॉरागचि रछि चेय गनजिथय, मंजिथय पननिस ग्वरसय चैय। 
रस रस रॉस्य गॅयि मनच खलबँल्यये, लॅल्यये फॅल्यये भाव पम्पोश।। 


मन किन्य मंथर च परान रूज़ख, प्रन किन्य शिवसय शरणय चुथ। 
साधनायि डल साँबरिथ तप तीज हेल्यये, लॅल्यये फॅल्यये भाव पम्पोश।। 


ध्यान दारनायि मंज़ येलि चय च्रायख, हयथ तोर द्रायख ग्यान अमर 
ग्यान तरख आयि पान फॅल्य फँल्यये, लेल्यये फैल्यये भाव पम्पोश।| 

गाटल्यव यैलि बूज्य तिम गेंयि कॅल्यये, चायि हँल्य हँल्यये गौफनय मंज़। 
वाख चॉन्य बूज़िथ गँयि गॅल्य गँल्यये, लॅल्यये फॅल्यये भाव पम्पोश।। 


वाखव चान्यव आख सॉन्य बॅल्यये, बॅख़त्यव मॅल्यये डयकृस॒य तिम। 
तवय अनिख सोम्बरिथ यिम फॅल्य फॅल्यये, लॅल्यये फॅल्यये भाव पम्पोश।। 


“अभिलाषस' मा तिम गुल फॅल्यये, यिम लागि शिवस॒य पूज़ाये। 
वुनि छुय अनान बाज्ञर्‌य मँल्यये, लँल्यये फॅल्यये भाव पम्पोश।। 
अ 


अद्‌ ज्ञान गछि भगवानस सत्य 


मूर्ख मन येलि वसि ग्यानबल श्रानस, अद ज़ान गछि भगवानस सृत्य। 
ग्यान ज़ल मल छलि होंचल पानस, अद ज्ञान गछि भगवानस सृत्य।। 


ग्वडन्यथ ज्ञान करि तथ अमर थानस, यथ तीज़ वुज़मल गथ छि करान। 
नयति नेम च्यथ रटि प्यठ निशानस, अद ज्ञान गछि भगवानस सत्य || 


बँखतिस म्युल गछि ध्यानस त॒ प्राणस, थ्यथ लबि वथ भगवानस कुन। 
च्यथ दियि प्रकरम प्रकाश थानस, अद ज्ञान गछि भगवानस सत्य।। 


प्रकाश छु वुज़वुन परमय थानस, यूगी यथ रटान ध्यानस मंज़। 
गथ दिथ गाशस खेंत्य निवीनस, अद ज्ञान गछि भगवानस सत्य।। 

रछि कर ज़ीवो व्यशवास दानस, सुय खारी असमानस कुन। 
व्यशवास छु सुरवान छैट्यसृय बानस, अद ज्ञान गछि भगवानस सुत्य।। 


प्रव पेयन पानय श्रू्िस बानस, नप नप तीज़ बेहयि थानस मंज़। 
तन तन अर्पन कर तीज वानस, अद ज्ञान गछि भगवानस सुत्य।। 


साधक जुव वनदान तस जानानस, यस स॒त्य तिमनय छु मनकुय म्युल। 
च॒ ति हेछ रत छेपि लगुन निदानस, अद ज्ञान गछि भगवानस सृत्य।। 


रत्य फल यछायि मंज़ दामानस, पछ कर पॉद स्वय पानस मंज़। 
रंगदार गुल फोलन मंज़ जॅमिसतानस, अद ज्ञान गछि भगवानस सृत्य।। 


दमदार बेह चुय दम कॅरिथ पानस, दज्ञनस मंज़ वुछ पानस मंज़। 
मोछि फोल सोम्बराव मंज़ लोल बानस, अद ज्ञान गछि भगवानस स॒त्य।। 


'अभिलाष' लव कर मान अवमानस, ड्यक्‌ त्राव दयि दामानस तल। 


हयोल नेरि फलदार चॉनिस अरमानस, अद ज्ञान गछि भगवानस सृत्य।। 
जे 

ककम ना वुज़मल 
वोशु पानो गटि मंज़ गाश सोम्बराव 
मान मॅशरिथ च्यत दानस च सीन्द्राव, 

वोधु पानो गटि मंज़ गाश सोम्बराव। 

गाश सोम्बरिथ गट कूठर घ प्रज़लाव, 


वोधु पानो गटि मंज़ गाश सोम्बराव || 
श्वदि मन च॒य बौदि हँद्य बर मन्नराव, 


सुलि गरि चय सौरय सोरय केंछा थाव। 
हिसु आमृत्य समयिक्य रिह च रँछराव, 
वोधु पानो गटि मंज़ गाश सोम्बराव।। 

कॅम्य छु सिरयस द्युतमुत तीज्जुक बल, 

कॅम्य छु च्ेंन्द्रम थोवमुत यूत शीतल। 

अथ राज़दानि युस राज़ तस क्याह नाव, 


वोधु पानो गटि मंज़ गाश सोम्बराव ।। 
कम्य छि खोनि मंज़ रेटमच यीच मेति त्रल, 


कॅम्य छु मोछि मंज़ रोटमुत सँदरुक ज़ल। 
कुस यि बलवीर तस यूत बल कति आव, 
वोधु पानो गटि मंज़ गाश सौम्बराव।। 

कँम्य छु ज़ीवुत रोछमुत ज़लस॒य तल, 

कुस छु लैम्बि मंज़ फोलरान पम्पोश डल। 

गाशदारस काँसि प्रछ अँम्यसुंद नाव, 

वोथु पानो गटि मंज़ गाश सोम्बराव।। 

कुस छु सँदरुक जल नखस॒य सारान, 
प्यठ आकाशि त्रावान सुय बारान। 
कुस छु वालान त्रट वुज़मल बैयि वाव, 
वौथु पानो गटि मंज़ गाश सोम्बराव।। 

कुस छु मेच्रि मंज़ फॅल्यस॒य अस॒नावान, 

हेल्यस॒य मंज़ फॅल्यस॒य प्रसनावान। 

फोल छु कुन तय ह्योल कत्यू थुरनय आव, 

वोधु पानो गटि मंज़ गाश सोम्बराव।। 
कुस छु तारकन नप नप करनावान, 
ग्रंज्ञ रौसतुय यिमनय ग्रंदनावान। 


abs slic, 


कुस छु शुर्य बोक ह्यथ ख्यनि मंज़ सतुज़ाव, 


वौथु पानो गटि मंज़ गाश सोम्बराव।। 
कुस छु रंग रंग पोशन रंगुनावान, 
मॅशकि अदफर यिमन॒य बॉगरावान। 
कुस छु गौनवान ह्यथ यिम गोन कति आव, 
वोधु पानो गटि मंज़ गाश सोम्बराव।। 
कँम्य छि सृष्टि सोन्दर पॉरॉवमच, 
सर्व मंगल सनिदान असि थॉवमच। 
संतु पानो वन्त॒ आगुर कति आव, 
वोधु पानो गटि मंज़ गाश सोम्बराव।। 
'अभिलाषो' अज़लुक न्याय अँज़राव, 
यिनु गछनुक्य यिम पनुन्य फेर मोकलाव। 
छुयेय सामरयथ सुय पोरशारथ च॒ हाव, 
वोथु पानो गटि मंज़ गाश सोम्बराव।। 

TEEZA WUZMAL 
(Kashmiri Bhajans) 


शायद छु सरस्वती हुंद मुकामि वसल 
जिन्दगी हयॉति सकून बखशान त नूरॉनी 
हुंद परतव छु च्पासे प्यवान, येलि ब 
टॉठिस 'अभिलाश' स॒न्द्ान वचनन त 
बजनन साम ह्यवान छुस। मे छु बासान 
म्यरज्ञ काकनि शब्द ब्रह्म मंज़ छु स्योद 
साद्‌'अभिलाश' रस-रस कल नोन कडान। 
दय रेँछनस वाव गल्यव मंज़ त॒ सम्सॉरय मायायि मोकल म॒ फॅरयनस 
ज़ांह। ब छुस आशावान जि अभिलाश कडि काड त॒ बनि सन्ताप 
दॅद्यमित्यन जानानन सायिदार शिहिज बून्य! यिहुंद्यन भजनन,लीलायन 
त॒ वचनन मंज़ छि रेंस्युल त॒ ताहदार विराह। शब्द गोन्यन मंज़ अन्मोल लोल 
त॒ यिन॒ वालि व्यचार सँदरुक गन्यर त सन्यर छु गुफ्त रोव करान। 


आनन्द स्वामी प्राण नाथ भट्ट 'गरीब' 
भाई जी 


हृदयस अन्दर प्रेमुक मन्दर रेछरिथ छु वुछ कोताह सौन्दर। 
बूजुम,छु लछि नोव तथ अन्दर त्रोपरिथ बिहिथ सुय दारि बर।। 
हा पान सुलि गरि वौथ सखर येछि पछि मुन्नराव तथ च्च बर। 
पूरन प्रभू मन्दरस अन्दर संम्वख बिहिथ दर्शुन च॒ व 


बद्री नाथ पंडिता 'अशि 


